
	诪转谞讬' 讗诇讜 讗住讜专讬谉 讜讗讜住专讬谉 讘讻诇 砖讛讜 讬讬谉 谞住讱 讜注讘讜讚转 讻讜讻讘讬诐 讜注讜专讜转 诇讘讜讘讬谉 讜砖讜专 讛谞住拽诇 讜注讙诇讛 注专讜驻讛 讜爪讬驻讜专讬 诪爪讜专注 讜砖注专 谞讝讬专 讜驻讟专 讞诪讜专 讜讘砖专 讘讞诇讘 讜砖注讬专 讛诪砖转诇讞 讜讞讜诇讬谉 砖谞砖讞讟讜 讘注讝专讛 讛专讬 讗诇讜 讗住讜专讬谉 讜讗讜住专讬谉 讘讻诇 砖讛讜讗:


	讙诪' 转谞讗 诪讗讬 拽讞砖讬讘 讗讬 讚讘专 砖讘诪谞讬谉 拽讞砖讬讘 诇讬转谞讬 谞诪讬 讞转讬讻讜转 谞讘讬诇讛 讗讬 讗讬住讜专讬 讛谞讗讛 拽讗 讞砖讬讘 诇讬转谞讬 谞诪讬 讞诪抓 讘驻住讞 讗''专 讞讬讬讗 讘专 讗讘讗 讜讗讬转讬诪讗 专' 讬爪讞拽 谞驻讞讗 讛讗讬 转谞讗 转专转讬 讗讬转 诇讬讛 讚讘专 砖讘诪谞讬谉 讜讗讬住讜专讬 讛谞讗讛 讜诇讬转谞讬 讗讙讜讝讬 驻专讱 讜专讬诪讜谞讬 讘讚谉 讚讚讘专 砖讘诪谞讬谉 讜讗讬住讜专讬 讛谞讗讛 讛讜讗 讛讗 转谞讗 诇讬讛 讛转诐 讛专讗讜讬 诇注专诇讛 注专诇讛 讛专讗讜讬 诇讻诇讗讬 讛讻专诐 讻诇讗讬 讛讻专诐 讜诇讬转谞讬 讻讻专讜转 砖诇 讘注讛''讘 诇注谞讬谉 讞诪抓 讘驻住讞 诪讗谉 砖诪注转 讚讗''诇 专''注 讛讗 转谞讗 诇讬讛 讛转诐 专''注 诪讜住讬祝 讗祝 讻讻专讜转 砖诇 讘注讛''讘: 讛专讬 讗诇讜: 诇诪注讜讟讬 诪讗讬 诇诪注讜讟讬 讚讘专 砖讘诪谞讬谉 讜诇讗讜 讗讬住讜专讬 讛谞讗讛 讗''谞 诇诪注讜讟讬 讗讬住讜专讬 讛谞讗讛 讜诇讗 讚讘专 砖讘诪谞讬谉:


	诪转谞讬' 讬讬谉 谞住讱 砖谞驻诇 诇讘讜专 讻讜诇讜 讗住讜专 讘讛谞讗讛 专砖讘''讙 讗讜诪专 讬诪讻专 讻讜诇讜 诇注讜讘讚 讻讜讻讘讬诐 讞讜抓 诪讚诪讬 讬讬"谞 砖讘讜:


	讙诪' 讗诪专 专讘 讛诇讻讛 讻专砖讘''讙 讞讘讬转 讘讞讘讬讜转 讗讘诇 诇讗 讬讬谉 讘讬讬谉 讜砖诪讜讗诇 讗诪专 讗驻讬' 讬讬谉 讘讬讬谉 讜讻谉 讗诪专 专讘讘''讞 讗''专 讬讜讞谞谉 讗驻讬' 讬讬谉 讘讬讬谉 讜讻谉 讗''专 砖诪讜讗诇 讘专 谞转谉 讗''专 讞谞讬谞讗 讗驻讬' 讬讬谉 讘讬讬谉 讜讻谉 讗''专 谞讞诪谉 讗诪专 专讘讛 讘专 讗讘讜讛 讗驻讬' 讬讬谉 讘讬讬谉 讗''专 谞讞诪谉 讛诇讻讛 诇诪注砖讛 讬讬''谞 讬讬谉 讘讬讬谉 讗住讜专 讞讘讬转 讘讞讘讬转 诪讜转专 住转诐 讬讬谉 讗驻讬' 讬讬谉 讘讬讬谉 诪讜转专:





专砖"讬





	诪转谞讬' 讗诇讜 讗住讜专讬谉 讜讗讜住专讬谉 讘讻诇 砖讛讜. 讻诇 诪拽讜诐 砖谞转注专讘讜 砖诐 讗驻讬' 讗讞讚 讘讗诇祝 诇讗 讘讟讬诇 讜讗讜住专讬谉 讗转 讻讜诇谉: 讬讬谉 谞住讱. 讞讘讬转 讘讗诇祝 讞讘讬讜转: 讜注讘讜讚转 讻讜讻讘讬诐. 爪讜专讛 砖注讘讚讜讛 讜谞转注专讘讛 讘讗诇祝 爪讜专讜转 砖讗讬谞谉 注讘讜讚转 讻讜讻讘讬诐: 讜注讜专讜转 诇讘讜讘讬谉. 讚讛讜讜 谞诪讬 讗讬住讜专讬 讛谞讗讛 讻讚讗诪专谉 讘讗讬谉 诪注诪讬讚讬谉 (诇注讬诇 讻讟:): 讜爪讬驻讜专讬 诪爪讜专注 讜讞讜诇讬谉 砖谞砖讞讟讜 讘注讝专讛. 讗讬住讜专讬 讛谞讗讛 讛谉 讜讘诪住' 拽讚讜砖讬谉 (讚祝 谞讝.) 诪驻专砖 诇讛讜: 讜砖注专 谞讝讬专. 讚讗讬住讜专讬 讛谞讗讛 讛讜讗 讚讻转讬讘 (讘诪讚讘专 讝) 讜谞转谉 注诇 讛讗砖 讗砖专 转讞转 讝讘讞 讛砖诇诪讬诐: 讜驻讟专 讞诪讜专. 讚讗住讜专 讘讛谞讗讛 讻诇 讝诪谉 砖诇讗 谞驻讚讛: [讜讘砖专 讘讞诇讘]. 讞转讬讻转 讘砖专 砖谞转讘砖诇讛 讘讞诇讘 讜谞讗住专讛 讘谞讜转谉 讟注诐 讜讞讝专讛 讜谞转注专讘讛 讘讗诇祝 讞转讬讻讜转 讗讜住专转 讻讜诇谉 讘讛谞讗讛 讜讛讗讬 转谞讗 住讘专 讘砖专 讘讞诇讘 讗讬住讜专 讛谞讗讛 讚驻诇讜讙转讗 讛讬讗 讘讻诇 讛讘砖专 讘砖讞讬讟转 讞讜诇讬谉 (讚祝 拽讟讝.) 讜讬砖 砖诇诪讬讚讬诐 诪诪砖谞转谞讜 讚讘砖专 讘讞诇讘 讘诪砖讛讜 讜住讘讜专讬谉 讚讛讗讬 讘讻诇 砖讛讜 讚拽转谞讬 讻讙讜谉 讟讬驻转 讞诇讘 砖谞驻诇讛 诇拽讚讬专讛 讗讜 讞转讬讻转 讘砖专 拽讟谞讛 砖谞驻诇讛 诇拽讚讬专讛 讜讗驻讬诇讜 讗讬谉 讘讛 谞''讟 讜讟注讜转 讛讜讗 讘讬讚诐 讚讛讗 诪驻专砖讬谞谉 讘讙诪专讗 讚转谞讗 讚讘专 砖讘诪谞讬谉 拽转谞讬 讻讙讜谉 讞转讬讻讛 讘讞转讬讻讜转 诪砖讜诐 讚讚专讻谉 诇讬诪谞讜转 讞砖讬讘 讜诇讗 讘讟讬诇 讜讗讬 讘讘砖专 砖谞转注专讘 讟注诪讜 讘讞诇讘 拽诪讬讬专讬 讗讜 讘讟讬驻转 讞诇讘 砖谞驻诇 诇拽讚讬专转 [讘砖专] 诪讬 讛讜讬 讚讘专 砖讘诪谞讬谉 讜注讜讚 讛讗 讗讜拽讬诪谞讗 讻诇 讗讬住讜专讬谉 砖讘转讜专讛 砖诇讗 讘诪讬谞讜 讘谞''讟 讜讗驻讬' 诇专讘 讜砖诪讜讗诇 讚讗诪专讬 讘诪砖讛讜 讘砖诇讗 讘诪讬谞讜 诪讜讚讜 讜讘讻讜诇讛 砖讞讬讟转 讞讜诇讬谉 讗诪专讬谞谉 讘砖专 讘讞诇讘 讘谞''讟: 砖注专 谞讝讬专. 讚讘专 讛谞诪讻专 讘诪谞讬谉 讛讜讗 讻诪讛 讙讬讝讜转 讘住诇注 讜注讜砖讬谉 诪讛谉 砖拽讬谉: 讙诪' 讗讬 讚讘专 砖讘诪谞讬谉 拽讞砖讬讘. 诪砖讜诐 讚讚专讻讜 诇讬诪谞讜转 诇讗 讘讟讬诇 讜讗驻讬' 诇讗讜 讗讬住讜专 讛谞讗讛 谞讞砖讜讘 谞诪讬 讞转讬讻讜转 谞讘讬诇讛: 转专转讬 讗讬转 诇讬讛 讚讘专 砖讘诪谞讬谉 讜讗讬住讜专讬 讛谞讗讛. 讚讗讬讻讗 转专转讬 诇讞砖讬讘讜转讗 讚讞砖讬讘 讗讬住讜专 讚讬讚讛讜 讛讜讗 讚诇讗 讘讟讬诇 讗讘诇 讞诪抓 驻专讜住讛 讘驻住讞 讛讜讗讬诇 讜讗讬谉 讚专讻讜 诇诪谞讜转 讘讟讬诇 讜诪砖诇讬讱 讗讞讚 诪讛谉 诇谞讛专 讜讛砖讗专 谞讜转谉 诇讻诇讘讜 讜讞转讬讻转 谞讘讬诇讛 讗注''讙 讚讚讘专 砖讘诪谞讬谉 讛讜讗 讻讬讜谉 讚诇讗讜 讗讬住讜专 讛谞讗讛 讛讜讗 讘讟诇讛 讘专讜讘讗 讜讞讚讗 砖讚讬 诇讻诇讘讬诐 讜讗讬谞讱 砖专讜 讘讗讻讬诇讛: 讗讙讜讝讬 驻专讱. 诪拽讜诐 讜讻谉 专讬诪讜谞讬 讘讚谉 讗诐 砖诇 注专诇讛 讗讜 砖诇 讻诇讗讬 讛讻专诐 讛谉 讜谞转注专讘讜 讘讗诇祝 讻讜诇谉 讬讚诇拽讜: 讛讗 转谞讗 诇讬讛 讛转诐. 讘住讚专 讝专注讬诐 讜诪讬讬转讬 诇讛 讘讘讬爪讛 砖谞讜诇讚讛 (讚祝 讙:) 讜讘讬讘诪讜转 讘讛注专诇 (讚祝 驻讗:): 讜诇讬转谞讬 讻讻专讜转 砖诇 讘注讛''讘. 诇注谞讬谉 讞诪抓 讘驻住讞 讚讚讘专 砖讘诪谞讬谉 讛讜讗 讜讗讬住讜专讬 讛谞讗讛: 讞讘讬转 讘讞讘讬转. 讚砖拽讬诇 讞讚讗 讜砖讚讬 讘谞讛专讗 讜讗讬谞讱 谞砖转专讜 讘讛谞讗讛 讗讘诇 讬讬谉 砖谞转注专讘 讘讬讬谉 讻讜诇讜 讗住讜专 讘讛谞讗讛: 讛诇讻讛 诇诪注砖讛. 诇讛讜专讜转 注诇 讛诪注砖讛: 讬讬谉 谞住讱. 诪诪砖 讞讘讬转 讘讞讘讬转 诪讜转专 讘讛谞讗讛 讞讜抓 诪讚诪讬 讗讜转讛 讞讘讬转 讗讘诇 讬讬谉 讘讬讬谉 讻讜诇讜 讗住讜专 讘讛谞讗讛: 住转诐 讬讬谞谉 讗驻讬' 讬讬谉 讘讬讬谉 诪讜转专. 讘讛谞讗讛 讞讜抓 诪讚诪讬 讗讜转讜 讬讬谉 讜讻谉 讛诇讻讛:





转讜住驻讜转





	讗诇讜 讗住讜专讬谉 讜讗讜住专讬谉 讘讻诇 砖讛讜 讬讬''谞. 驻''讛 诪讬讬专讬 讘讞讘讬转 讬讬谉 谞住讱 砖谞转注专讘 讘讗诇祝 讞讘讬讜转 讻讚讗诪专讬谞谉 诇拽诪谉 讘讙诪' 讚讚讘专 砖讘诪谞讬谉 拽讞砖讬讘 讜注讘讜讚转 讻讜讻讘讬诐 爪讜专转 注讘讜讚转 讻讜讻讘讬诐 砖谞转注专讘讛 讘讗诇祝 爪讜专讜转 讜讘砖专 讘讞诇讘 讞转讬讻转 讘砖专 砖谞转讘砖诇讛 讘讞诇讘 讜谞讗住专讛 讘谞''讟 讜讞讝专讛 讜谞转注专讘讛 讘讗诇祝 讞转讬讻讜转 讚讛讬转专 讗讜住专讜转 讻讜诇诐 讜讛讗讬 转谞讗 住讘专 讚讘砖专 讘讞诇讘 讗住讜专 讘讛谞讗讛 讻讚诪讜讻讞 讘讙诪' 讚讛讗讬 转谞讗 讗讬谞讜 拽讞砖讬讘 专拽 讚讗讬讻讗 转专转讬 讗讬住讜专讬 讛谞讗讛 讜讚讘专 砖讘诪谞讬谉 讜驻诇讜讙转讗 讛讬讗 讘驻' 讻诇 讛讘砖专 (讞讜诇讬谉 讚祝 拽讟讝.) 讗讬 讗住讜专 讘讛谞讗讛 讗讬 诇讗 专讘讜转讬讜 砖诇 专砖''讬 专讜爪讬谉 诇驻住讜拽 诪转讜讱 诪砖谞转谞讜 讚讛讻讗 讚讘砖专 讘讞诇讘 谞讗住专 讘诪砖讛讜 讜诪驻专砖讬诐 讚讗住讜专讬谉 讘讻诇 砖讛讜讗 讚拽转谞讬 诪转谞讬' 讛讬讬谞讜 讟讬驻转 讞诇讘 砖谞驻诇讛 注诇 讞转讬讻转 讘砖专 讙讚讜诇讛 讗注''讙 讚诇讬讻讗 讟注诪讗 讗讬 谞诪讬 讞转讬讻转 讘砖专 拽讟谞讛 砖谞驻诇讛 讘拽讚讬专讛 诪诇讗讛 讞诇讘 讗注''讙 讚诇讗 讬讛讬讘 讟注诪讗 讜讟注讜转 讛讜讗 讘讬讚诐 讚讛讗 诪驻专砖 讘讙诪' 讚诇讗 诪讬讬专讬 诪转谞讬' 讗诇讗 讘讚讘专 砖讘诪谞讬谉 讻讙讜谉 讞转讬讻讛 讘讞转讬讻讜转 讜诪砖讜诐 讚讛讜讬 讚专讻谉 诇讛讬诪谞讜转 诇讗 讘讟讬诇 讜讗讬 讘讟讬驻转 讞诇讘 诪讬讬专讬 讗讜 讘讞转讬讻转 讘砖专 拽讟谞讛 讛讗 诇讗 讛讜讬 讚讘专 砖讘诪谞讬讬谉 讜注讜讚 讛讗 讗住拽讬谞谉 (诇注讬诇 讚祝 注讙:) 讻诇 讗讬住讜专讬谉 砖讘转讜专讛 讘谞''讟 讜讗驻讬诇讜 专讘 讜砖诪讜讗诇 讚讗诪专讬 诪讬谉 讘诪讬谞讜 讘诪砖讛讜 讘砖诇讗 讘诪讬谞讜 诪讜讚讜 讜注讜讚 讚讘讻讜诇讛 砖诪注转讗 讚讟讬驻转 讞诇讘 讚讻诇 讛讘砖专 诪讬讬专讬 讘讛讚讬讗 讚讘砖专 讘讞诇讘 讘谞''讟: 讛讗 转谞讗 诇讬讛 讛转诐 讛专讗讜讬 诇注专诇讛 注专诇讛 讻讜'. 讜讗''转 诇注讬诇 谞诪讬 讚驻专讬讱 讜诇讬转谞讬 讞转讬讻转 谞讘讬诇讛 讛讬讛 诇讜 诇转专抓 诪砖讜诐 讚讛讗 转谞讗 诇讬讛 讘诪住' 讞讜诇讬谉 驻' 讙讬讚 讛谞砖讛 (讚祝 爪讜:) 讚转谞谉 讞转讬讻讛 砖诇 谞讘诇讛 砖谞转注专讘讛 讘讗诇祝 讻讜诇谉 讗住讜专讜转 讜讬''诇 讚讜讚讗讬 讙讘讬 讞转讬讻转 谞讘讬诇讛 诇讬讻讗 诇砖谞讜讬讬 讛讻讬 讚讗注''讙 讚转谞讗 诇讬讛 讛转诐 讘讞讜诇讬谉 诪''诪 讛讚专 讗讬讘注讬 诇讬讛 诇诪转谞讬讬讛 讛讻讗. (诪讚拽转谞讬) 讘砖专 讘讞诇讘. 讜诇讬讻讗 诇诪讬诪专 讚讘讗 诇讗砖诪讜注讬谞谉 讚讘诪砖讛讜 讝讛 讗讬谞讜 讚注''讻 诪讬讬专讬 讘讞转讬讻讛 讞砖讜讘讛 讛专讗讜讬讛 诇讛转讻讘讚 讚讗讬 讘讞转讬讻讛 讻诇 讚讛讜 驻砖讬讟讗 讚讘讟诇讛 讜诇讬讻讗 诇诪讬诪专 诪砖讜诐 讚讛讜讬 讗讬住讜专 讛谞讗讛 诇讗 讘讟诇讛 讗注''讙 砖讗讬谉 讘讛 讞砖讬讘讜转 砖讛专讬 注专诇讛 (讜讻诇讗讬诐) 讜讻诇讗讬 讛讻专诐 讗讬住讜专讬 讛谞讗讛 谞讬谞讛讜 讜讗驻''讛 讗诪专讬谞谉 讬注诇讜 讘讗讞讚 讜诪讗转讬诐 讗诇讗 讜讚讗讬 诪讬讬专讬 讘讞转讬讻讛 讞砖讜讘讛 讻讬 讛讛讬讗 讚讞讜诇讬谉 讗诇诪讗 讛讚专 转谞讬 诇讬讛 讗注''讙 讚讻讘专 转谞讗 诇讬讛 讛转诐 讜诇讻讱 讛讜讛 驻专讬讱 讜诇讬转谞讬 讞转讬讻讛 砖诇 谞讘讬诇讛 讜讗''转 讜讬讬''谞 讚拽转谞讬 诇讛 讘诪转谞讬' 注诇 讻专讞讱 诪讬讬专讬 讘讞讘讬讜转 住转讜诪讜转 讻讬讜谉 讚转专转讬 讗讬转 诇讬讛 讜讗''讻 讗诪讗讬 转谞讬讬讛 讛讻讗 讛讗 讻讘专 转谞讗 诇讬讛 讛转诐 讘诪住' 注专诇讛 (驻''讙 诪''讝) 讚拽转谞讬 讜讞讘讬讜转 住转讜诪讜转 讜爪''诇 讚讗讬爪讟专讬讱 诇讗砖诪讜注讬谞谉 讞讜诪专讗 讗驻讬' 讘住转诐 讬讬谞诐 讗注''驻 砖讛讜讗 诪讚讘专讬讛诐 讜注讜讚 讗讬讻讗 诇诪讬诪专 讚讬讬''谞 讛讻讗 讘诪讻讬诇转讬谉 注讬拽专 讛讜讗 诇诪转谞讬讬讛 诇讻讱 转谞讬讬讛 讗注''驻 砖砖谞讛 讻讘专 讘诪拽讜诪讜转 讗讞专讬诐 讻讛''讙 讗讘诇 砖讗专 讚讘专讬诐 砖讗讬谞讜 砖讜谞讛 讗讜转谉 讻讗谉 讻讬 讗诐 讗讙讘 讙专专讗 讚讬讬谉 谞住讱 砖诐 讗谞讬 讗讜诪专 砖诇讗 讞砖 诇砖谞讜转 讗讜转诐 讛砖谞讜讬讬诐 讘诪拽讜诐 讗讞专: 诇诪注讜讟讬 讚讘专 砖讘诪谞讬谉 讜讗讬谉 讗讬住讜专讬 讛谞讗讛. 诇讻讗讜专讛 诪砖诪注 讚讗转讗 诇诪注讜讟讬 讚诇讗 讛讜讬 讘诪砖讛讜 讜讗''讻 驻诇讬讙讗 讛讱 讚讛讻讗 诇讛讛讬讗 讚驻' 讙讬讚 讛谞砖讛 (讞讜诇讬谉 讚祝 拽. 讜砖诐) 讚拽转谞讬 讛转诐 讚讞转讬讻转 谞讘讬诇讛 讗讬谞讛 讘讟诇讛 诪砖讜诐 讚讛讜讬 讚讘专 砖讘诪谞讬谉 讗注''讙 讚诇讗 讛讜讬 讗讬住讜专讬 讛谞讗讛 讜拽砖讬讗 讚讗''讻 讛''诇 诇转诇诪讜讚讗 诇讗转讜讬讬 诪转谞讬' 讚讛转诐 讜诇诪驻专讻讛 诪讬谞讬讛 讗讛讛讬讗 讚讛讻讗 诇讻讱 谞专讗讛 诇讬 诇诪注讜讟讬 讚拽讗诪专 讛讻讗 讛讬讬谞讜 讚诇讗 讞砖讬讘 讛讻讗 讚讘专 砖讘诪谞讬谉 讜诇讗 讗讬住讜专讬 讛谞讗讛 砖诇讗 讬专讚 诇砖谞讜转 专拽 讛讬讻讗 讚讗讬讻讗 转专转讬 讜讻讛''讙 讗讬讻讗 驻''拽 讚讘''拽 (讚祝 讛.) 诇诪注讜讟讬 诪住讜专 讜诪驻讙诇 讚讛讜讬 谞诪讬 驻讬' 砖诇讗 讬专讚 诇砖谞讜转诐 讗注''讙 讚诪讞讬讬讘 注诇讬讬讛讜 [讜注讬讬谉 转讜住' 讞讜诇讬谉 讚祝 拽. 砖讬诇讛讬 讚''讛 砖讗谞讬]: 讗讬 谞诪讬 诇诪注讜讟讬 讗讬住讜专讬 讛谞讗讛 讻讜'. 讛讻讗 讛讜讬 讜讚讗讬 诇诪注讜讟讬 讗讬住讜专讬 讛谞讗讛 讚诇讗 讛讜讬 讘诪砖讛讜 讗诇讗 讘讟诇 讻讬讜谉 讚诇讗 讛讜讬 讚讘专 砖讘诪谞讬谉 讻讚驻讬专砖 诇拽诪谉 讜拽砖讛 讛砖转讗 诇讗 讛讜讬 诇诪注讜讟讬 讚住讬驻讗 讚讜诪讬讗 讚诇诪注讜讟讬 讚专讬砖讗 讚专讬砖讗 讛讬讬谞讜 砖诇讗 讬专讚 诇砖谞讜转 讚讘专 砖讘诪谞讬谉 讜诇讗讜 讗讬住讜专讬 讛谞讗讛 讗讘诇 诪''诪 讗诪转 讛讜讗 讚讛讜讬 讘诪砖讛讜 讜住讬驻讗 讗诪专 讚讗转讗 诇诪注讜讟讬 讚诇讗 讛讜讬 讘诪砖讛讜 讻诇诇 讻讚驻专讬砖讬转 讜砖诪讗 讬砖 诇讬讬砖讘 诇诪注讜讟讬 讚住讬驻讗 谞诪讬 讚讛讬讬谞讜 砖诇讗 讬专讚 诇砖谞讜转讜 讗讘诇 诪''诪 讗诪转 讛讜讗 讚讗讬讻讗 讗讬住讜专讗 讚讛讜讬 讘诪砖讛讜 讻讙讜谉 讞诪抓 讘驻住讞 砖讗住讜专 讘讛谞讗讛 讜讛讜讬 讘诪砖讛讜 讗驻讬' 讘诇讗 讞砖讬讘讜转 讚讘专 砖讘诪谞讬谉 讚讛讗 讗驻讬' 转注专讜讘转 讚讞诪抓 讘注诇诪讗 讛讜讬 讘诪砖讛讜 讜讛砖转讗 谞讬讞讗 讚诇诪注讜讟讬 讚专讬砖讗 讜讚住讬驻讗 诪诪注讟 讛谞讱 讘' 讚讘专讬诐 砖讛拽砖讛 讛转诇诪讜讚 诪讛诐 讞转讬讻转 谞讘讬诇讛 讜讞诪抓 讘驻住讞 诪讬讛讜 讛讗 诇讗 诪转讜拽诪讗 讗诇讗 诇专讘 讚讗诪专 (讘驻住讞讬诐 讻讟:) 讞诪抓 讘诪砖讛讜: 讗诪专 专讘 讛诇讻讛 讻专砖讘''讙 讘讞讘讬转 讚讗诪专 讬诪讻专 讻讜诇讜 诇注讜讘讚 讻讜讻讘讬诐 讻讜'. 讜讗''转 讜讻讬 驻诇讬讙 专砖讘''讙 讗住转诐 诪转谞讬' 讚拽转谞讬 讬讬谉 谞住讱 讘诪砖讛讜 讜讗讜拽诪讬谞谉 讘讞讘讬转 讘讬谉 讛讞讘讬讜转 讜拽讗诪专 讘诪砖讛讜 讜讬''诇 讚专砖讘''讙 诪讜拽讬 诇讛 诇注谞讬谉 砖诇讗 讬讻讜诇 诇诪讻讜专 讻诇 讗讞讚 讜讗讞讚 诇讘讚讜 诇驻讬 砖讗讬谞讜 讘讟诇 诇诪讬讛讜讬 讛讬讬谉 谞住讱 讛讬转专 注''讬 讘讬讟讜诇 讗讘诇 讻诇 讛转注专讜讘转 (. 讻讞讚) 讜讚讗讬 讬讜讻诇 诇诪讻讜专 讞讜抓 诪讚诪讬 讞讘讬转 砖讘讜:





专诪讘"谉

诪转谞讬': 讜讗诇讜 讗住讜专讬谉 讜讗讜住专讬谉 讘讻诇 砖讛谉. 驻讬' 砖讗诐 谞转注专讘 讗' 诪讛诐 讘专讘讜讗 讜注讜诪讚 讘注讬谞讜 讗诇讗 砖讗讬谞讜 谞讻专 讘讛谉 讻讜诇谉 讗住讜专讬谉 讜讗讬住讜专谉 讻讬讜爪讗 讘讗诇讜 砖讗住讜专讬谉 讘讛谞讗讛 讜讬讬谉 谞住讱 讜注"讝 讜注讜专讜转 诇讘讜讘讬谉 诪砖讜诐 讞讜诪专讗 讚注"讝 讛讬讗 讜讗驻讬' 拽讬转讜谉 拽讟谉 砖诇 讬讬谉 谞住讱 讘专讘讜讗 拽讬转讜谞讜转 讜讻谉 讟讘注转 拽讟谞讛 砖诇 注"讝 讘专讘讜讗 讜讻谉 注讜专 拽讟谉 砖讗讬谉 讚专讻讜 诇讛诪谞讜转 讻诇诇 讗诇讗 讻讜诇谉 诪砖讜诐 讞讜诪专 注"讝 讗讜住专讬谉 讘讻诇 砖讛谉 讜讛讬讬谞讜 讚诇讗 拽转谞讬 讘讛谞讬 讗诇讗 砖诐 讗讬住讜专谉 讬讬谉 谞住讱 讜注"讝 讜诇讗 拽转谞讬 讞讘讬转 砖诇 讬讬谉 谞住讱 讜爪讜专讛 讞砖讜讘讛 砖诇 注"讝 讜砖讗专讛 拽转谞讬 讘讛讜 砖诐 讞砖讬讘讜转谉 砖讜专 讛谞住拽诇 注讙诇讛 注专讜驻讛 讜注诇讬讬讛讜 讘注讬 讘讙诪' 讟注诪讗 讜诪驻专' 讘讙诪' 诪砖讜诐 讚讛讜讜 诇讬讛 讗讬住讜专讬 讛谞讗讛 讜讚讘专 砖讘诪谞讬谉 讗讘诇 (注诇 讬讚讬 讻讜诇讛) [注讜专讜转 诇讘讜讘讬谉] 诇讗讜 讚讘专 砖讘诪谞讬谉(讜讗讬谉) [讜讛谉] 讻讜诇谉 讗住讜专讬谉 讘讻诇 砖讛谉 讜诪转谞讬' 诇讗讜 讘讘诇讜诇 诪讬讬专讬 讻诇诇 讜诪讬讛讜 讜讚讗讬 砖讬砖 诪讛诐 砖讗讜住专讬谉 砖讛专讬 讬讬谉 谞住讱 讬讬谉 讘讬讬谉 讜讻谉 注"讝 讻讙讜谉 转拽专讜讘转 讜注讜专讜转 诇讘讜讘讬谉 讻讜诇谉 讗驻讬' 讘讘诇讜诇 讗讜住专讬谉 讘讻诇 砖讛谉 讜讗讬住讜专 转注专讜讘转谉 讗讬住讜专 讛谞讗讛.
讜讗讬驻砖专 砖讻讱 讛讚讬谉 讘砖讬注专 谞讝讬专 讜驻讟专 讗诪讜专 砖讗驻讬' 注诇 讬讚讬 讘讬诇讛 砖讗讬谞讜 讚讘专 砖讘诪谞讬谉 讗讜住专讬谉 讘讻诇 砖讛谉 讜讗讬住讜专谉 讗讬住讜专 讛谞讗讛.
讜讻讱 讗诪专讜 讘讬专讜砖诇诪讬 (讘,讬讘) 专' 讬讜住讬 讘砖诐 专讘讬 讞谞讬谞讗 讘注讬 讗讬住讜专 讛谞讬讛 诪讛讜 砖讬讘讟诇讜 讘讟专讜祝 讜讛讗 转谞讬谞谉 砖讜专 讛谞住拽诇 转驻转专 讞转讬讻讛 讘讞转讬讻讜转 讜讛讗 转谞讬谞谉 爪驻专讬 诪爪讜专注 转驻转专 爪驻讜专 讘爪驻讜专讬谉 [讜讛讗 转谞讬谞谉 砖讬注专 谞讝讬专] 讻诇讜诪专 [...] 讙讝讜转 讛砖注专 讘讙讝讜转 讛讗讞专讜转 讻讚 诪讟讜谉 诇注专诇讛 讛转讬讘 专' 讬注拽讘 拽讜诪讬 专' 讬讜住讬 讜讛讗 转谞讬谞讗 诪诇讗 讛住讬讟 诪爪诪专 讛讘讻讜专 讘讘讙讚 讬讚诇拽 讛讘讙讚 诪砖注专 谞讝讬专 讜诪驻讟专 讞诪讜专 讘砖拽 讬讚诇拽 讛砖拽 讗诪专 诇讬讛 讗诇讜 讗诪专 讗谞讗 转诪谉 讗转讬讘讬讛 讬讗讜转 驻讬' 讻砖讛讙讬注讜 专讘谞谉 讚讘讬 诪讚专砖讗 讚诇讗 诪爪讜 诇诪讬驻砖讟 讘注讬讬谉 诇诪住' 注专诇讛 讛砖讬讘 专' 讬注拽讘 拽讜诪讬 专' 讬讜住讬 诪诪转谞讬' 讚讛转诐 诇讜诪专 砖讗驻讬' 讘讟讬专讜祝 讗讬谉 讗讬住讜专讬 讛谞讗讛 讘讟诇讬诐 讜讗"诇 专' 讬讜住讬 讗诇讜 讗诪专讛 讛转谞讗 砖诐 讛砖讘转 讬驻讛 讗讘诇 讛砖转讗 讚讬诇诪讗 转谞讗 讗讞专讬谞' 讛讜讗 讚拽住讘专 讻诇 讗讬住讜专 讛谞讬讛 讘诪砖讛讜. 
讜讘讙诪' 讚讬诇谉 讘砖诇讛讬 诪住' 转诪讜专讛 诪讜拽讬 诇讛 诇讛讗 讚转谞讬 讬讚诇拽 讛砖拽 讘爪讬驻专转讗 讻诇讜诪专 砖注砖讛 讘讜 爪讜专转 爪驻讜专 诪砖注专 讛谞讝讬专 讚讞砖讬讘 讘讬讛 讘砖拽 讜诇讗 讘讟讬诇 讗诇诪讗 讘讟讬专讜祝 讘讟诇.
诪"诪 讗讬谉 讻诇 讛砖谞讜讬谉 讘诪砖谞转谞讜 诇诪讚讬谉 讝讛 诪讝讛 砖讗讬谉 讘砖专 讜讞诇讘 讗讜住专 讘诪砖讛讜 注诇 讬讚讬 讘讬诇讛 讜诇讗 砖讜专 讛谞住拽诇 讜讞讘专讬讜 讜诪讚驻诇讬讙讬 讗诪讜专讗讬 讘讞诪抓 讘驻住讞 注"讬 讘讬诇讛 讜讚讻"注 讗讬 讘诪砖讛讜 讗讜 讘谞讜转谉 讟注诐 讜讛讻讗 讗拽砖讬 诇转谞讬 讻讻专讜转 砖诇 讘注诇 讛讘讬转 讘讞诪抓 讘驻住讞 砖"诪 讚诇讗 砖讬讬讻讗 讞讚讗 讘讞讘专转讗 讻诇诇 讚讗驻讬' 讘砖转诪爪讬 诇讜诪专 讘诪砖讛讜 诪砖讜诐 讚讛"诇 讚讘专 砖讘诪谞讬谉 讜讗讬住讜专 注讜诪讚 讘注讬谞讬讜 讜诇讗 谞转讘讟诇 讗诇讗 砖讗讬谞讜 谞讬讻专 讘讛诐 讗讘诇 注"讬 讘讬诇讛 讘谞"讟 讛讜讗 砖讚讘专 讘讟诇 诪诪砖讜 讘转注专讜讘转 讛专讜讘 讗诇讗 诪讬讛讜 诇诪"讚 讛转诐 讘诪砖讛讜 讻"砖 讚讘专 砖讘诪谞讬谉 讗诇讗 砖讚讘专 砖讘诪谞讬谉 讻谞讜谉 讻讻专讜转 砖诇 讘注"讛 讘讞诪抓 讘驻住讞 讗讜住专讬谉 讗转 转注专讜讘转谉 讘诪砖讛讜 讗讬住讜专 讛谞讗讛 讜讗讬谉 注讬专讜讘 诪砖讛讜 讗讜住专 讘讛谞讗讛 注"讬 讘讬诇讛 讗诇讗 讻讜转讞 讛讘讘诇讬 讜砖讻专 讛诪讚讬 讜诪讻讬专讬讛谉 砖诪转讘注专讬谉 讘驻住讞 诪驻谞讬 砖讬砖 讘讛诐 讞诪抓 讛专讘讛 讟注诪讜 讜诪诪砖讜 讜讻讗诇讜 讛讜讗 讘注讬谞讜 讻讚讗诪专讬' 讘讝讬转讬诐 讛诪爪专讬 转诇转讗 讞讟讬 讜转诇转讗 拽专讟讜诪讬 讜转诇转讗 诪诇讞讗 讜讻"谞 诇诪"讚 讻诇 诪讬谉 讘诪讬谞讜 讘诪砖讛讜 诇讗 拽砖讬讗 诇讬讛 诪转谞讬' 讚讛讻讗 讜诇讗 诪转谞讬' 讚诪住' 注专诇讛 讚诇讗住讜专 讛谞讗讛 谞砖谞讜, 讜讻谉 驻讬' 讛专讗讘"讚 讝"诇.
讜诪讛 砖讻转讘 专讘讬谞讜 讛讙讚讜诇 讝"诇 讜诇讬转讗 诇讛讗讬 讻诇诇讗 讚拽讬"诇 讞诪抓 讘驻住讞 讗住讜专 讜讗讬住讜专讜 讘讻诇 砖讛讜讗 诇驻讬 讚注转讬 砖讻讱 讛讜讗 讜讬"诇 讞诪抓 讘驻住讞 讗住讜专 讘讛谞讗讛 讜讗住讜专 讘讻诇 砖讛讜讗 讘讗诇讜 讛砖谞讜讬讬谉 讘诪砖谞转谞讜 讘讚讘专 砖讘诪谞讬谉 讜诇专讘讜转 讻讻专讜转 砖诇 讘注诇 讛讘讬转 讘讞诪抓 讘驻住讞 讗转讗 讜讗"转 讜讛讗 讗驻讬' 讙讘讬 注专诇讛 讜讻诇讗讬诐 驻诇讬讙讬 专讘谞谉 注诇讬讛 讚专"注 讚讗诇诪讗 诇讗 讞砖讬讘讬 诇讛讜 讻讻专讜转 砖诇 讘注诇 讛讘讬转 诇讗住讜专 转注专讜讘转谉 讘讛谞讗讛 讝讜 讗讬谞讛 拽讜砖讬讗 讚诇讗 讙专注讬 讻讻专讜转 砖诇 讘注诇 讛讘讬转 诪砖注专 谞讝讬专 讚诪转谞讬' 讜讘注讬谞讗 诇驻专讜砖讗 拽诪谉.
讜讬"诪 砖诇讗 讗诪专讜 诪讬谉 讘诪讬谞讜 讘诪砖讛讜 诇讗 讘讞诪抓 讜诇讗 讘砖讗专 讗讬住讜专讬谉 讗诇讗 讘诇讞 砖讬砖 讘讬诇讛 讜谞"讟 讗讘诇 讘讬讘砖 讻讙讜谉 讞讟讬诐 讘讞讟讬诐 讘讟诇讬谉 讘专讜讘 砖讛专讬 转专讜诪讛 注讜诇讛 讘讗讞讚 讜诪讗讛 讜讻诇讗讬 讛讻专诐 注讜诇讛 讘讗讞讚 讜诪讗转讬诐 讜诪讜拽讬 诇讛 讘讬讘砖 讗讘诇 诇讗 讘诇讞 讚讛讗 诪讬谉 讘诪讬谞讜 讘诪砖讛讜 诇专讘.
讜讗讬谉 讝讜 专讗讬讛 砖诇 讻诇讜诐, 砖讛专讬 砖讗讜专 砖诇 转专讜诪讛 注讜诇讛 讜讻谉 砖诇 讻诇讗讬 讛讻专诐 讜注专诇讛 砖讻讱 砖谞讬谞讜 讘诪住' 注专诇讛 讜讻诪讛 诪拽讜诪讜转 讘住' 讝专注讬诐 讜讛转诐 诪讬谉 讘诪讬谞讜 讛讜讗 讻讚拽转谞讬 讘诪转谞讬' 驻"讘 讚注专诇讛 讜诇诪"讚 诪讬谉 讘诪讬谞讜 讘诪砖讛讜 讗讜住专 讘诪砖讛讜 讻讚讗诪专讬' 诇注讬诇 讘讞诪讬专讗 讚讞讟讬 讜讞诪讬专讗 讚砖注专讬 砖讛讜讗 讘诪砖讛讜 讜讗讬 讗转讛 讬讻讜诇 诇讞诇拽 讘讬谉 讝讜 诇讝讜 讜诇讜诪专 讚讛转诐 讻砖讛诪讞讛 讗讜转诐 讜讘诇诇谉 讜讘诪转谞讬' 讚注专诇讛 诇诪"讚 诪讬谉 讘诪讬谞讜 讘诪砖讛讜 诪讜拽诪讬' 诇讛 讘砖诇讗 讛诪讞讛 讗讜转诐 砖讛专讬 讗注驻"讻 讛专讬 讝讛 谞讜转谉 讟注诐 讝讛 讘讝讛 讜讻诇 砖谞讜转谉 讟注诐 讗讜住专 讘诪砖讛讜 讘诪讬谞讜 砖讛专讬 讞转讬讻讛 砖诇 谞讘讬诇讛 讗讜住专转 讻诇 讛讞转讬讻讜转 诪驻谞讬 砖讛谉 讘诪讬谞讛 讜讬砖 讘讛谉 诪讟注诪讗 诪砖讛讜 讗祝 (讛讗住讜专) [讛砖讗讜专]讻讬讜谉 砖讛讜讗 谞"讟 讘注讬住讛 讚讬谉 讛讜讗 诇讗住讜专 诪讬谞讜 讘诪砖讛讜 讻砖讗专 讗讬住讜专讬谉 讜讘砖诇讛讬 驻"拽 讚驻住讞讬诐 讗诪专讬' 讘讛讚讬讗 讘讞讘讬转 砖诇 讬讬谉 转专讜诪讛 讚注讜诇讛 讗诇讗 讚拽住讘专 专讘讬 讬讛讜讚讛 砖讬注讜专讬谉 讗诇讜 讘转专讜诪讛 讜注专诇讛 讚讗讜专讬讬转讗 讚诇讗 讗砖讻讞谉 诇专' 讬讛讜讚讛 讚驻诇讬讙 讘讻诇 讛谞讬 讜讻讘专 讻转讘转讬 讘注谞讬谉 讛讝讛 讘驻' 讻诇 讛讘砖专 (讞讜诇讬谉 拽讞,讘).
诪"诪 讗注"驻 砖讗讬谉 讝讜 专讗讬讛 讚注转 讛住驻专讚讬诐 讝"诇 讻讱 讛讬讗 讚诪讬谉 (讘砖讗讬谞讜 诪讬谞讜) [讘诪讬谞讜] 讞讚 讘转专讬 讘讟讬诇 诇讻讜诇讬讛 讜讗讜转讛 住讘专讗 诇讗 谞转讘专专讛 诇谞讜 诇讘讟诇 讘驻讞讜转 诪砖砖讬诐.
讜诪讬讛讜 注讚讬讬谉 讗讬驻砖专 诇讜诪专 砖讗驻讬' 诇诪讗谉 讚讗诪专 讻诇 诪讬谉 讘诪讬谞讜 讘诪砖讛讜 讛谞"诪 讘诇讞 讜讬讘砖 讚讜诪讬讗 讚诇讞 讻讙讜谉 讞讟讬诐 砖讗讬谉 讗讚诐 注砖讜讬 诇讗讻讜诇 讻诇 讞讟讛 讜讞讟讛 讘驻谞讬 注爪诪讛 讗诇讗 注"讬 讘讬诇讛 讜注讬专讜讘 讟注诪讬诐 讗讘诇 讚讘专 砖讻诇 讗讞讚 讜讗讞讚 注讜诪讚 讘注爪诪讜 讻讙讜谉 砖讜专 讛谞住拽诇 讘砖讜讜专讬诐 讜砖讗专 讻诇 讛砖谞讜讬讬谉 讘诪砖谞转谞讜 讜讛"讛 诇讞转讬讻讛 砖诇 谞讘讬诇讛 砖谞转注专讘讛 讘讬谉 讛讞转讬讻讜转 讜诇讗 谞转讘砖诇讜 讗诇讜 讻讜诇谉 砖讬注讜专谉 讘住' 讜讗讬谉 讗讜住专讬谉 讘诪砖讛讜 讗诇讗 讘讚讘专 砖讘诪谞讬谉 讜讗讬住讜专讬 讛谞讗讛 讞讜抓 诪讗讬住讜专讬 注"讝 砖讛诐 讗讜住专讬谉 讘诪砖讛讜 讗驻讬' 讘诇讗 讘讬诇讛 讜讘诇讗 讚讘专 砖讘诪谞讬谉 诪注转讛 讗讬驻砖专 砖讞诪抓 讘驻住讞 注诇 讬讚讬 讘讬诇讛 讜注讬专讜讘 讟注诪讬诐 讻诇 砖讗讜住专 讘讗讻讬诇讛 讗讜住专 讘讛谞讗讛 讗讬 讘诪砖讛讜 讗讬 讘谞讜转谉 讟注诐 讜讘诪住讻转 讞讜诇讬谉 讬砖 诪拽讜诐 诇讛讗专讬讱 讘讗诇讜. 



讜讗拽砖讬谞谉 讘讙诪专' 转谞讗 诪讗讬 拽讞砖讬讘 讗讬 讚讘专 砖讘诪谞讬谉 拽讞砖讬讘 诇讬转谞讬 谞诪讬 讞转讬讻讜转 谞讘讬诇讛. 讻诇讜诪专 砖讗讜住专转 转注专讜讘转讛 诇讛讬讜转 讻诪讜讛 讘诪砖讛讜 讗讬 讗讬住讜专讬 讛谞讗讛 拽讞砖讬讘 讚住讘专 讻诇 讗讬住讜专讬 讛谞讗讛 讗讜住专讬谉 转注专讜讘转谉 讻诪讜讛谉 讘诪砖讛讜 诇讬转谞讬 谞诪讬 讞诪抓 讘驻住讞 讜诪转专爪讬谞谉 讛讗讬 转谞讗 转专转讬 讗讬转 诇讬讛 讚讘专 砖讘诪谞讬谉 讜讗讬住讜专讬 讛谞讗讛 讻诇讜诪专 砖讗讬谉 讚讘专 讗讜住专 讗转 转注专讜讘转讜 讘诪砖讛讜 诇讛讬讜转 讻诪讜讛讜 讜讗驻讬' 讛讜讬 讚讘专 砖讘诪谞讬谉 讻讙讜谉 讞转讬讻转 谞讘讬诇讛 讻讬讜谉 讚诇讗讜 讗讬住讜专讬 讛谞讗讛 讘讟讬诇讛 讜讻讱 驻讬' 专砖"讬 讝"诇.
讜诇驻讬 驻讬' 讝讛, 诪转谞讬' 讚讛讻讗 驻诇讬讙讗 讗诪转谞讬' 讚驻' 讙讬讚 讛谞砖讛 讚转谞谉 讙讬讚 讛讙砖讛 砖谞转讘砖诇 注诐 讛讙讬讚讬谉 讜讻谉 讞转讬讻讛 砖诇 谞讘讬诇讛 讜讞转讬讻讛 砖诇 讚讙 讟诪讗 砖谞转讘砖诇讜 注诐 讛讞转讬讻讜转 讘讝诪谉 砖诪讻讬专谉 讘谞"讟 讜讗诐 诇讗讜 讻讜诇谉 讗住讜专讬谉 讜讛讜讬谞谉 讘讛 讜诇讬讘讟诇 讘专讜讘讗 讜驻专讬砖 讘专讬讛 砖讗谞讬 讚讙讬讚 讘专讬讛 讛讜讗 讜讙讘讬 讞转讬讻讛 诪转专抓 砖讗谞讬 讞转讬讻讛 讛讜讗讬诇 讜专讗讜讬讛 诇讛转讻讘讚 讘讛 诇驻谞讬 讛讗讜专讞讬谉 讜讛讻讗 诪砖诪注 砖讗讬谉 讛讞转讬讻讛 讗讜住专转 讻诇 讛讞转讬讻讛 讘诪砖讛讜 讜讛"谞 诪砖诪注 讚驻诇讜讙转讗 讛讬讗 诪讚拽讗诪专讬' 讛讗讬 转谞讗 转专转讬 讗讬转 诇讬讛 讚讗诇诪讗 讗讬讻讗 转谞讗 讚诇讬转 诇讬讛 转专转讬.
讜谞专讗讛 砖专讘讬谞讜 讛讙讚讜诇 住讜讘专 讻谉 砖诇讗 讻转讘 讗讜转讛 诪砖谞讛 砖讘驻' 讙讬讚 讛讙砖讛 讜讻转讘 讻讗谉 讚诇讬转讗 诇讛讗讬 讻诇诇诇 诪砖讜诐 讞诪抓 讘驻住讞 讗诇诪讗 讘砖讗专讗 讗讬转讗.
讜讛专讗讘"讚 讝"诇 讬讜爪讗 讬讚讬 砖转讬讛谉 砖讛讜讗 诪驻专砖 讛讗讬 转谞讗 转专转讬 讗讬转 诇讬讛 讻诇讜诪专 讚诇讗 拽转谞讬 讗诇讗 讗讬住讜专讬 讛谞讗讛 讜住"诇 讚讗讬住讜专讬 讛谞讗讛 注爪诪谉 讗讬谞谉 讗讜住专讬谉 讗转 转注专讜讘转谉 讘讛谞讗讛 讗诇讗 讘讚讘专 砖讘诪谞讬谉 讜诪"讛 诇讗 拽转谞讬 讞诪抓 砖讗讬谞讜 讗讜住专 讗诇讗 讘讗讻讬诇讛 讜诇讗 拽转谞讬 谞讘讬诇讛 砖讗注"驻 砖转注专讜讘转谉 讻诪讜讛 诪砖讜诐 讚讘专 砖讘诪谞讬谉 讗讬谉 讗讬住讜专讛 讗讬住讜专 讛谞讗讛 讜诪转谞讬' 讘讗讬住讜专讬 讛谞讗讛 诪讬讬专讬 讘讗讬住讜专讬 讗讻讬诇讛 诇讗 诪讬讬专讬 讜讛讗讬 讚拽讗诪专 转专转讬 讗讬转 诇讬讛 讜诇讗 拽讗诪专 转专转讬 拽讞砖讬讘 诇讗驻讜拽讬 讗讬住讜专 讛谞讗讛 讜诇讗讜 讚讘专 砖讘诪谞讬谉 讜讛讬讬谞讜 讚拽讗诪专讬' 讛专讬 讗诇讜 诇诪注讜讟讬 诪讗讬 讻诇讜诪专 诇诪讛 砖谞讛 讻谉 讜讻讬 诪讛 讬砖 诇讬 注讜讚 诇讛讘讬讗 讜驻专讬拽 诇诪注讜讟讬 讚讘专 砖讘诪谞讬谉 讜诇讗讜 讗讬住讜专讬 讛谞讗讛 讻诇讜诪专 砖讗讬谞讜 诪谉 讛讻诇诇 讛讝讛 讜讗讬谉 专讗讜讬 诇砖谞讜转谉 讻讗谉 注诐 讗诇讜 讗"谞诇诪注讜讟讬 讗讬住讜专讬 讛谞讗讛 讜诇讗讜 讚讘专 砖讘诪谞讬谉 砖讗讬谉 讗讜住专讬谉 转注专讜讘转谉 讘讛谞讗讛 讻讗诇讜 讗讘诇 讚讘专 砖讘诪谞讬谉 讜诇讗讜 讗讬住讜专讬 讛谞讗讛 讗讜住专讬谉 讘诪砖讛讜. 
讜讘诪住' 转诪讜专讛 讘驻' 讻诇 讛讗住讜专讬谉 诪讜讻讞 讛讻讬, 讚拽讗 诪拽砖讬 讜诪"砖 诇注谞讬谉 转注专讜讘转 拽讚砖讬诐 讚转谞讬 讗讬住讜专讬 讛谞讗讛 讜讗讬住讜专讬 讗讻讬诇讛 讘讛讚讬 讛讚讚讬 讜转注专讜讘转 讚讞讜诇讬谉 驻住讬拽 讜转谞讬 讗讬住讜专讬 讛谞讬讬讛 诇讞讜讚 讜讗讬住讜专讬 讗讻讬诇讛 诇讞讜讚 驻讬' 讚讛转诐 拽转谞讬 讛专讜讘注 讜讛谞专讘注 讜讻讜' 讚诇讗讜 讗讬住讜专讬 讛谞讗讛 谞讬谞讛讜 讜讗讜住专讬谉 讘讻诇 砖讛谉 讗诇诪讗 讻诇 讗讬住讜专讬谉 砖讘诪谞讬谉 注讜砖讬谉 转注专讜讘转谉 讻讛诐 讜讛讻讗 讘诪转谞讬' 诇讗 拽转谞讬 讗诇讗 讗讬住讜专讬 讛谞讗讛 讜诪驻专拽讬' 讻讬 拽讗讬 讘注"讝 诪砖讜诐 讚讘注讬 诇驻专讜砖讬 讗讬住讜专讬 讚讬讬谉 谞住讱 驻专讬砖 谞诪讬 讻诇 讗讬住讜专讬 讛谞讗讛 讚讚诪讬讬谉 诇讬讛 讻讬 拽讗讬 讛讻讗 诪砖讜诐 讚讘注讬 诇驻专讜砖讬 诪讜拽爪讛 讜谞注讘讚 讗转谞谉 讜诪讞讬专 诪驻专砖 谞诪讬 讻诇 讛讗讬住讜专讬谉 诇讙讘讬 诪讝讘讞 讚讚诪讜 诇讛讜 讗诇诪讗 诪转谞讬' 讗讬住讜专讬 讛谞讗讛 拽转谞讬 讜讛"讛 诇讗讬住讜专讬 讗讻讬诇讛 砖讚讬谞谉 讻谉 讜讛"谞 诪砖诪注 讘专讬砖 驻' 讛转注专讜讘讜转.
讜讘讬专讜砖诇诪讬 (讛,讬讘) 诇诪讛 诇讗 转谞讬谞谉 注诪讛诐 谞讘讬诇讛 讗诪专 专' 讬讜住讬 诇讗 讗转讬谞谉 诪转谞讬' 讗诇讗 砖讗住讜专 讘讛谞讗讛 讜谞讘讬诇讛 诪讜转专转 讘讛谞讗讛 讛转讬讘讜谉 讛专讬 讞诪抓 讘驻住讞 讞诪抓 讘驻住讞 讬砖 讘讜 讻专转 讜讗诇讜 讗讬谉 讘讛诐 讻专转.
讜注讜讚 讬砖 诇讬 专讗讬讛 诪讛讛讬讗 讚讙专住讬' 讘驻"拽 讚讘讬爪讛 讜讻"转 讘讬爪讛 讞砖讬讘讗 讜诇讗 讘讟诇讛 讛谞讬讞讗 诇诪讗谉 讚讗诪专 讻诇 砖讚专讻讜 诇诪谞讜转 砖谞讬谞讜 讗诇讗 诇诪"讚 讗转 砖讚专讻讜 诇诪谞讜转 砖谞讬谞讜 诪讗"诇 讜讻讜' 讜讛讗 诪转谞讬' 讚讻诇 砖讚专讻讜 诇诪谞讜转 讚讘专 砖讘诪谞讬谉 讜讗讬住讜专讬 讛谞讗讛 拽转谞讬 讚讜诪讬讗 讚诪转谞讬' 讜讞讚 转谞讗 谞诪讬 拽转谞讬 诇转专讜讜讬讬讛讜 讻讚讗讬转诪专 讘砖诪注转讬谉 讜讗"讻 讘讬爪转 讟专讬驻讛 讗诪讗讬 诇讗 讘讟诇讛 讗驻讬' 诇诪讗谉 讚讗诪专 讻诇 砖讚专讻讜 诇诪谞讜转 砖谞讬谞讜 讗诇讗 砖"诪 讻诇 砖讚专讻讜 诇诪谞讜转 讜讗讬住讜专讬 讛谞讗讛 讗讜住专讬谉 讘讛谞讗讛 讜讻诇 砖讚专讻讜 诇讬诪谞讜转 讜讗讬住讜专讬 讗讻讬诇讛 讗讜住专讬谉 讘讗讻讬诇讛 讜讻讚驻专讬砖讬转. 
讜诪住转讘专讗 讚讛转诐 诪转谞讬' 专' 诪讗讬专 讛讬讗 讚转谞谉 讛转诐 讘诪住' 注专诇讛 诪讬 砖讛讬讜 诇讜 讞讘讬诇讬 转诇转谉 砖诇 讻诇讗讬 讛讻专诐 讬讚诇拽讜 谞转注专讘讜 讘讗讞专讬诐 讻讜诇谉 讬讚诇拽讜 讚专"诪 讜讞讻诪讬诐 讗讜诪专讬诐 讬注诇讜 砖专"诪 讗讜诪专 讗转 砖讚专讻讜 诇诪谞讜转 诪拽讚砖 讜讞讻诪讬诐 讗讜诪专讬诐 讗讬谞讜 诪拽讚砖 讗诇讗 砖砖讛 讚讘专讬诐 专' 注拽讬讘讗 讗讜诪专 砖讘注讛 讜讻讜'.
讜诇讬讻讗 诇诪讬诪专 讚讛谞讬 讚诪转谞讬' 转砖讬讘讬 讟讜讘讗 讜讚诪讬诇砖砖讛 讚讘专讬诐 讚专讘谞谉 讞讚讗 讚讛讗 诇讗 讞讝讬谞谉 讻诇 讛讱 讞砖讬讘讜转讗 诇砖注专 谞讝讬专 讜诇爪驻讜专讬 诪爪讜专注 讜讟讜讘讗 转砖讬讘讬 讞讘讬诇讬 转诇转谉 诪讬谞讬讬讛讜 讜注讜讚 讚讙专住讬' 讘驻专拽 讻诇 讛转注专讜讘讜转 讙讘讬 讞讟讗讜转 诪转讜转 讜砖讜专 讛谞住拽诇 讜讞讘讬专讬讜 砖砖谞讜讬谉 砖诐 讜谞转讘讟诇讜 讘专讜讘讗 讜讻"转 讞砖讬讘讬 讜诇讗 讘讟诇讬 讛谞讬讞讗 诇诪讗谉 讚讗诪专 讻诇 砖讚专讻讜 诇诪谞讜转 砖谞讬谞讜 讗诇讗 诇诪讗谉 讚讗诪专 讗转 砖讚专讻讜 诇诪谞讜转 砖谞讬谞讜 诪讗"诇 讚转谞谉 诪讬 砖讛讬讜 诇讜 讞讘讬诇讬 转诇转谉 讜讗诪专 专讘 驻驻讗 讛讗讬 转谞讗 转谞讗 讚诇讬讟专讗 拽爪讬注讜转 讛讜讗 讚讗诪专 讻诇 讚讘专 砖讘诪谞讬谉 讗驻讬' 讘讚专讘谞谉 诇讗 讘讟讬诇 讜讻"砖 讘讚讗讜专讬讬转' 讜讻讜' 专讘 讗砖讬 讗诪专 讗驻讬' 转讬诪讗 专讘谞谉 讘"讞 讞砖讬讘讬 讜诇讗 讘注诇讬 讗诇诪讗 讻诇 讻讬 讛谞讬 讚讘专 砖讘诪谞讬谉 讛讜讜 讜诇讗 诇砖砖' 讚讘专讬' 讚专讘谞谉 讜讗驻讬' 砖讜专 讛谞住拽诇 讚讜讚讗讬 讗讻讜诇讛讜 诪拽砖讬' 诪讚诇讗 讗讬转诪专 讘讙诪' 讞讟讗讜转 诪转讜转 讜诇讬讘讟讬诇 讘专讜讘讗 讜注讜讚 诪讚诇讗 诪讜拽诪讬谞谉 诇讻讜诇讛讜 讘砖讜讜专讬诐 讙讚讜诇讬诐 讚讞讟讗讜转 诪转讜转 讜讻讘砖讬诐 拽讟谞讬诐 谞诪讬 注讚讬驻讬 诪爪驻讜专讬 诪爪讜专注 讜讛讻讗 讛讗 拽转谞讬 讞讜诇讬谉 砖谞砖讞讟讜 讻讚拽转谞讬 讛转诐 讞讟讗讜转 诪转讜转.
讜讻讬讜谉 讚住转诐 诪转谞讬' 讻专"诪 砖"诪 讛讬诇讻转讗 讻讜讜转讬讛 讜驻诇讜讙转讗 讚专' 讬讜讞谞谉 讜专"诇 讘讻诇 砖讚专讻讜 诇诪谞讜转 讘讚讬讚讬讛 讜诪砖诪注 谞诪讬 讚讛谞讬 诪讻诇 砖讚专讻讜 诇诪谞讜转 讛谉 讜诇专讘 驻驻讗 转谞讗 讚诇讬讟专讗 拽爪讬注讜转 讛讬讗 讜诇讗 讚讬讬拽讬谞谉 注诇讛 讘讙诪' 诪讬讚讬 诪砖讜诐 讚诪转讜拽诪讗 讻讬 讛讛讬讗 讚讛讬讗 讘转 讘讬拽转讗.
讜诪讬讛讜 诇专讘 讗砖讬 讬"诇 讚诪讬诇转讗 驻住讬拽讗 拽转谞讬 讛讱 诪转谞讬' 讚讗讬 爪驻讜专讬 诪爪讜专注 讞讬讬诐 讛诐 讘注诇讬 讞讬讬诐 讞砖讬讘讬 讜诇讗 讘讟诇讬 讗驻讬' 诇专讘谞谉 讜讗讬 诪转讬诐 诪讜拽诪讬谞谉 诇讛讜 讻砖讘砖诇谉 讜讛谉 专讗讜讬讬谉 诇讛转讻讘讚 讘讛谉 诇驻谞讬 讛讗讜专讞讬谉 讜讻谉 讘砖专 讘讞诇讘 讜讞讜诇讬谉 砖谞砖讞讟讜 讘注讝专讛 讘讞转讬讻讛 讛专讗讜讬讛 诪讬转讜拽诪讬 讘诪转谞讬' 讚讙讬讚 讛谞砖讛 讜讻讚诪讜拽诪讬' 诇讛 讘讬专讜砖诇诪讬 诇注讬诇. 



讞讘讬转 讘讞讘讬转 诪讜转专. 讻转讘 讛专"讗 讝"诇 讚讛"讛 诇砖讗专 讻诇 讛讗讜住专讬谉 讘讻诇 砖讛谉 砖讗注"驻 砖讛诐 讗讜住专讬谉 讘讛谞讗讛 诪驻谞讬 讞砖讬讘讜转谉 讬诪讻专讜 讻讜诇谉 诇注讻讜"诐 讞讜抓 诪讚诪讬 讗讬住讜专 砖讘讛谉.
讜讬"讗 砖诇讗 讗诪专讜 讻谉 讗诇讗 讘讞讘讬转 驻转讜讞讛 讗讘诇 讘住转讜诪讜转 砖讛讜讗 讚讘专 讞砖讜讘 诇专讘谞谉 讚注专诇讛 讗讜住专转 讻讜诇谉 讜讗讬谉 诇讛诐 转拽谞讛 讗驻讬' 讘住转诐 讬讬谞谉, 讜讚讘专讬 讛专讘 讝"诇 谞专讗讬谉.
讜讻讘专 讻转讘谞讜 讘驻' 讻诇 讛爪诇诪讬诐 讚讛"讛 讘砖讗专 讻诇 讗讬住讜专讬' 讚砖专讬 专砖讘"讙 讗驻讬诇讜 讻讙讜谉 讬讬谉 讘讬讬谉 讜拽讬"诇 谞诪讬 讻讜讜转讬讛 讜诇讗 注讚讬祝 讚讘专 砖讘诪谞讬谉 诪讬讬谉 讘讬讬谉 讗诇讗 诪讬讛讜 爪专讬讱 诇讛讝讛专 诪谉 讛讚讘专讬诐 讛谞拽讞讬诐 诪谉 讛注讻讜"诐 砖诇讗 诇诪讜讻专谉 诇讛诐 砖诪讗 讬讞讝专讜 讜讬诪讻专讜 讗讜转谉 诇讬砖专讗诇 讻诪"砖 砖诐.
讜诪住转讘专讗 讞讘讬转 讘讞讘讬转 砖讗诐 谞驻诇讛 讗' 诪讛诐 诇讬诐 诪讜转专讬谉 讘讬谉 讘讬讬谉 谞住讱 讘讬谉 讘住转诐 讬讬谞谉 讘讬谉 讘砖讗专 讻诇 讗讬住讜专讬谉 砖讘转讜专讛 讚拽讬"诇 讻专讘 讚讗诪专 讘驻' 讻诇 讛转注专讜讘讜转 讟讘注转 砖诇 注"讝 砖谞转注专讘讛 讘诪讗讛 讟讘注讜转 讜谞驻诇讛 讗' 诪讛诐 诇讬诐 讛讙讚讜诇 讛讜转专讜 讻讜诇谉 讚讗诪专 讛讗讬 讗讬住讜专讗 谞驻诇 讜讛"讛 诇讞讘讬转 讻讚专"诇 讚讗诪专 讛转诐 讞讘讬转 砖诇 转专讜诪讛 砖谞驻诇讛 诇诪讗讛 讜谞驻诇讛 讗' 诪讛谉 诇讬诐 讛讙讚讜诇 讛讜转专讜 讻讜诇谉 讚讗诪专讬' 讛讱 讚讗讬住讜专讗 谞驻诇 讜讗爪讟专讬讱 讚专' 谞讞诪谉 讜讗爪讟专讬讱 讚专"诇 讜讻讜'.
讜诇驻讜诐 驻砖讟讗 诪砖诪注 砖讗驻讬诇讜 讘讗讻讬诇讛 转诇讬谞谉 诇讛讬转专 讜砖专讜 讚讛讗 转诇诪讜讚 讻诇 讛讬讻讗 讚讗讬讻讗 诇诪讬讞砖 诇讞讘讬转 讚讗讬住讜专 讛谞讗讛 讜讗讻讬诇讛 讻讬 讛讚讚讬 谞讬谞讛讜 讜注讜讚 讞讘讬转 讚转专讜诪讛 诇讗讜 讞讬住讜专 讛谞讗讛 讛讜讗 讜砖专讬 诇讛 讜讻谉 讘讞讘讬转 砖诇 讬讬谉 谞住讱.
讜诪讬讛讜 诇驻讬 讚注转谞讜 砖讗讬谉 讗谞讜 诪讘讟诇讬谉 讘讬讘砖 讞讚 讘转专讬 讬"诇 讚讚讜拽讗 砖谞驻诇讛 诇转讜讱 住' 讚诪讚讬谞讗 讘讟诇 讜讛"谞 讘转专讜诪讛 诇诪讗讛 讜讘注"讝 讘专讘讜讗 讚诪讚讬谞讗 讘讟讬诇 讜诪砖讜诐 讞讜诪专讗 讚注"讝 讗住讜专 讜讻讬讜谉 砖谞驻诇讛 讗' 诪讛谉 诇讬诐 讛讜转专讜 讚转诇讬谞谉 诇拽讜诇讗 讗讘诇 诇驻讞讜转 诪住' 讻讬讜谉 讚讗讬讻讗 谞"讟 讘转注专讜讘转谉 讜讗驻讬' 讘砖讗专 讗讬住讜专讬谉 谞诪讬 讗住讜专 诇讗 转诇讬谞谉 讘谞驻讬诇讛 诇拽讜诇讗 砖诇讗 讗诪专讜 [讗诇讗] 诇转诇讜转 转注专讜讘讜转 讛讞诪讜专讜转 讻讙讜谉 转专讜诪讛 诇诪讗讛 讜注"讝 诇专讘讜讗 讜讛"讛 诇讚讘专 砖讘诪谞讬谉 讗讘诇 谞讜转谞讬 讟注诪讬诐 讗讬谞谉 讘讟讬诇讬谉 讘谞驻讬诇讛.
讜讚讜拽讗 砖谞驻诇讛 诪讗讬诇讬讛 讗讘诇 诇讬讟讜诇 讗讞讚 诪讛谉 诇讛讜诇讬讻讛 诇讬诐 讛诪诇讞 讗住讜专 讜讗诐 注砖讛 讻谉 诪住转讘专讗 讘诪讝讬讚 讗住讜专讜转 讘砖讜讙讙 诪讜转专讜转 讻讚讗诪专讬' 讘诪讘讟诇 讗讬住讜专 诇讻转讞讬诇讛.
讜讗讬讻讗 谞讜住讞讬 讚讙专住讬 讛转诐 讗诪专 专讘讗 诇讗 讛讻砖讬专 专"诇 讗诇讗 讘讟讘注转 讗讘诇 转讗谞讛 诇讗 讜讗注"讙 讚驻诇讬讙 注诇讬讛 专讘 讬讜住祝 讛讬诇讻转讗 讻专讘讗, 讜讝讛 讙讬专住转 讛专"诐 讛住驻专讚讬 讝"诇. 
砖讜讘 专讗讬转讬 讘诪住讻转 转专讜诪讜转 讬专讜砖诇诪讬 (讚,讝) 讛讬讜 诇驻谞讬讜 注砖专讬诐 转讗谞讬诐 讜谞驻诇讛 讗讞讚 诇转讜讻谉 讜讗讘讚讛 讗讞讚 诪讛谉 专"砖 讘谉 诇拽讬砖 讗诪专 住驻讬拽谉 讘讟诇讬 讘专讜讘 专' 讬讜讞谞谉 讗诪专 讻讜诇谉 谞注砖讜 讛讜讻讬讞 诪讜讚讛 专' 讬讜讞谞谉 砖讗诐 专讘讛 诪讛谉 注诇 诪拽讜诐 讗讞专 讗讜 砖专讘讛 诪诪拽讜诐 讗讞专 注诇讬讛谉 住驻讬拽谉 讘讟诇 讘专讜讘 讜诪砖诪注 讜讚讗讬 讚讛讬诇讻转讗 讻专"诇 讚讛讜讗 讗诪专讛 诇讛讗 砖诪注转讗 讘讙诪' 讚讬诇谉 讜诇讗 驻诇讬讙 注诇讬讛 专' 讬讜讞谞谉 讛讬诇讻讱 讗驻讬诇讜 谞讜转谞讬 讟注诪讬诐 讗诐 谞驻诇讜 诪讛诐 讘讟诇讜 讘讬讘砖 讚讗诪专讬' 砖讗谞讬 讗讜诪专 讘讚专讘谞谉 讜砖诐 讗诪专讜 讘讬专讜砖诇诪讬 讚诇讻转讞讬诇讛 讗住讜专 讻诪"砖 讜讗"转.
讜诪"砖 专砖"讬 讝"诇 讚讞转讬讻转 谞讘讬诇讛 讻讬讜谉 讚诇讗讜 讗讬住讜专讬 讛谞讗讛 讛讬讗 讘讟诇讛 讜诪砖诇讬讱 讗' 诪讛谉 诇讻诇讘讜 讜讗讬讚讱 砖专讜 讘讗讻讬诇讛 转诪讛谞讬 注诇讬讜 砖讻诇 讗讬住讜专讬谉 砖讘讟诇讜 讗讬谞谉 爪专讬讻讬谉 诇讛专讬诐 讗讜转谉 讞讜抓 诪讗讬住讜专讬 诪转谞讜转 讻讛讜谞讛 讻讙讜谉 转专讜诪讛 讜讞诇讛 诪驻谞讬 讙讝诇 讛砖讘讟 讜讛讻讬 讗讬转讗 讘诪砖谞讛 诪住' 注专诇讛 (讘,讗).





专砖讘"讗

诪转谞讬': 讜讗诇讜 讗住讜专讬谉 讜讗讬住讜专谉 讘讻诇 砖讛诐. 驻讬专讜砖 讘讻诇 诪拽讜诐 砖谞转注专讘, 讜讗驻讬诇讜 谞驻诇 讗讞讚 诪讛诐 讘讗诇祝, 讜讛讗讬 讘讻诇 砖讛谉 讗讬谞讜 讞讜讝专 注诇 讛讗住讜专 诇讜诪专 讗注"驻 砖讗讬谉 讛讗讬住讜专 讗诇讗 诪砖讛讜 讗讜住专 讻诇 转注专讜讘转讜, 讚讛讜讗 讘讙诪专讗 诪讜拽诪讬谞谉 诇讛 诇讛讗 诪转谞讬转讬谉 讚讜拽讗 讘讚讘专 砖讘诪谞讬谉, 讻讚讗诪专讬谞谉 讘讙诪专讗 讛讗讬 转谞讗 转专转讬 讗讬转 诇讬讛 讚讘专 砖讘诪谞讬谉 讜讗讬住讜专讬 讛谞讗讛, 讗诇讗 讛讗讬 讘讻诇 砖讛讜 谞讜驻诇 注诇 讚讘专 讛讛讬转专 砖谞转注专讘讜 讗诇讜 讘讬谞讬讛谉, 讜诇讜诪专 砖讘讻诇 诪讛 砖讗讬谉 讗住讜专讬谉, 讚讻讬讜谉 砖讛讗住讜专 讛讜讗 讚讘专 砖讘诪谞讬谉 诇注讜诇诐 讗讜住专 讗转 转注专讜讘转讜 讜注讜砖讛 讗转 转注专讜讘转讜 讻讬讜爪讗 讘讜, 讻诇讜诪专 砖讗住讜专讬谉 讘讛谞讗讛 讻讬讜爪讗 讘讗诇讜. 讜讘砖专 讘讞诇讘 讚拽转谞讬 诇讗讜 讻讙讜谉 砖谞驻诇讛 讟驻讛 讗讞转 注诇 讙讘 讘砖专 讛专讘讛, 讗诇讗 讻讙讜谉 讘砖专 砖谞讗住专 讘讗住讜专 讘砖专 讘讞诇讘 讜谞驻诇讛 讞转讬讻讛 专讗讜讬讛 诇讛转讻讘讚 讘讛 讘转讜讱 讞转讬讻讜转 讘砖专 砖诇 讛讬转专, 讜讻谉 驻讬专砖 专砖"讬 讝"诇, 讜诪讬讛讜 讚讜拽讗 讘砖讗专 讗住讜专讬 讛谞讗讛 讚拽转谞讬 讛讻讗 讘注讬谞谉 砖讬讛讗 讛讗住讜专 讚讘专 砖讘诪谞讬谉, 讗讘诇 讘讬讬谉 谞住讱 讜注"讝 讜注讜专讜转 诇讘讜讘讬诐 砖讻诇 讗诇讜 讗住讜专讜转 诪砖讜诐 诇转讗 讚注"讝, 诇注讜诇诐 讗住讜专讬谉 讜讗讜住专讬谉 讗转 转注专讜讘转诐 讘诪讬谞诐 讘诪砖讛讜 讜讗驻讬诇讜 讘讛谞讗讛, 讜讟注诪讗 诪砖讜诐 砖讗住讜专 诇讛谞讜转 诪讗讬住讜专 注"讝, 讜讻讚讗讬转诪专 讘讬专讜砖诇诪讬 (讘驻专拽讬谉 讛讬"讙) 讚讙专住讬谞谉 讛转诐 讬讬谉 谞住讱 讜注"讝 讜注讜专讜转 诇讘讜讘讬谉 诪砖讜诐 砖谞讗诪专: 诇讗 讬讚讘拽 讘讬讚讱 诪讗讜诪讛 (讚讘专讬诐 讬讙, 讬讞), 讜讛讬讬谞讜 谞诪讬 讚诇讗 拽转谞讬 讘讛谞讬 砖诐 讞砖讬讘讜转谉, 讚讛讗 诇讗 拽转谞讬 讞讘讬转 砖诇 讬讬谉 谞住讱 讜爪讜专讛 讞砖讜讘讛 砖诇 注"讝, 讗诇讗 砖诐 讗讬住讜专谉 讘诇讘讚 拽转谞讬 讻诇讜诪专 讬讬谉 谞住讱 讜注"讝 讜注讜专讜转 诇讘讜讘讬谉 讚诪砖诪注 讻诇 砖讛谉, 讜讘砖讗专 拽转谞讬 讘讛讜 讞砖讬讘讜转谉, 砖讜专 讛住拽诇 讜注讙诇讛 注专讜驻讛 讜爪驻讜专讬 诪爪讜专注, 讜注诇讬讬讛讜 诪驻专砖讬谞谉 讚讛讗讬 转谞讗 转专转讬 讗讬转 诇讬讛 讗讬住讜专讬 讛谞讗讛 讜讚讘专 砖讘诪谞讬谉. 讜讛讻讬 谞诪讬 诪讜讻讞 讘讘讘讗 讗讞专讬转讬 讚诪转谞讬转讬谉 讚拽转谞讬 讬讬谉 谞住讱 砖谞驻诇 诇讘讜专 讻讜诇讜 讗住讜专 讘讛谞讗讛, 讜讬讬谉 谞住讱 住转诪讗 拽讗诪专 讚讗讜住专 讗转 讛讻诇 讘讛谞讗讛. 讜专砖"讬 讝"诇 砖驻讬专砖 讬讬谉 谞住讱 讞讘讬转 讘讗诇祝 讞讘讬讜转 讜注"讝 爪讜专讛 砖注讘讚讜讛 讜谞转注专讘讛 讘讗诇祝 爪讜专讜转, 讚诪砖诪注 讚住讘讬专讗 诇讬讛 讚讘讻讜诇讛 诪转谞讬转讬谉 讘讚讘专 砖讘诪谞讬谉 诪讬讬专讬 讜讗驻讬诇讜 讘讗讬住讜专讬 注"讝, 诇讗 诪讬讞讜讜专. 讜讛讗讬 讚拽转谞讬 谞诪讬 讚讗讜住专讬谉 讻诇 转注专讜讘转谉 讜讗驻讬诇讜 讻讬 谞驻讬诇 讞讚 讘讗诇祝, 讛谞讬 诪讬诇讬 讘砖注讜诪讚 讛讗讬住讜专 讘注讬谞讜 讗诇讗 砖讗讬谞讜 谞讬讻专 讘讛诐, 讚讻诇 讝诪谉 砖注讜诪讚 讘注讬谞讜 讚讘专 砖讘诪谞讬谉 讛讜讗 讜讚讘专 砖讘诪谞讬谉 诪讬拽专讬, 讗讘诇 讗诐 讛讜讗 谞讬诪讜讞 讗讜 砖谞讘诇诇 讝讛 讘转讜讱 讝讛 讗讬谞讜 讗讜住专 讻讬 讗诐 讗讞讚 讘砖砖讬诐 讻砖讗专 讗讬住讜专讬谉, 讚讻诇 砖谞讬诪讜讞 讗讜 砖谞讘诇诇 诇讗讜 讚讘专 砖讘诪谞讬谉 讛讜讗. 讜诪讬讛讜 讘讗讬住讜专讬 注"讝 讻讬讜谉 砖讗讬谉 讛讚讘专 转诇讜讬 讘讚讘专 砖讘诪谞讬谉 讗诇讗 砖讗讜住专讬谉 讘讻诇 砖讛谉, 讗祝 讘讗住讜专 讘诇讜诇 讜谞诪讜讞 讗住讜专 诇注讜诇诐 讘诪砖讛讜 讘讛谞讗讛.



  讙诪专讗: 转谞讗 诪讗讬 拽讗 讞砖讬讘, 讗讬 讚讘专 砖讘诪谞讬谉 拽讗 讞砖讬讘, 诇讬转谞讬 谞诪讬 讞转讬讻转 谞讘诇讛. 讻诇讜诪专 砖讗讜住专转 讗转 转注专讜讘转讛 诇讛讬讜转 讻诪讜讛 讜讗驻讬诇讜 讘讗诇祝, 讚讚讘专 砖讘诪谞讬谉 讛讜讗 砖专讗讜讬 诇讛转讻讘讚 讘讛 诇驻谞讬 讛讗讜专讞讬诐, 讜转谞谉 讘诪住讻转 讞讜诇讬谉 (爪讜, 讘) 讗诐 讗讬谉 诪讻讬专讛 讻诇谉 讗住讜专讜转. 讗讬 讗讬住讜专讬 讛谞讗讛 拽讗 讞砖讬讘, 讚拽住讘专 讚讻诇 砖讗住讜专 讘讛谞讗讛 讗讜住专 讗转 转注专讜讘转讜 讻讬讜爪讗 讘讜 讘诪砖讛讜, 诇讬转谞讬 谞诪讬 讞诪抓 讘驻住讞 讚讗祝 讛讜讗 谞诪讬 诪讗讬住讜专讬 讛谞讗讛 讛讜讗 讜讗诪讗讬 诇讗 转谞讬 诇讬讛, 讜诪转专爪讬谞谉 讛讗讬 转谞讗 转专转讬 讗讬转 诇讬讛 讚讘专 砖讘诪谞讬谉 讜讗讬住讜专讬 讛谞讗讛. 讜谞专讗讛 诪讚讘专讬 专砖"讬 讝"诇 讚讛讻讬 诪驻专砖 诇讛, 讛讗讬 转谞讗 诇讬转 诇讬讛 讗讬住讜专 讗讜住专 转注专讜讘转讜 诇讛讬讜转 讻诪讜讛讜 讗诇讗 讘讗住讜专 讚讗讬转 讘讬讛 转专转讬 讚讛讜讬 讚讘专 砖讚专讻讜 诇讬诪谞讜转 讜讗讬住讜专 讛谞讗讛, 讗讘诇 讚讘专 砖讘诪谞讬谉 讜诇讗讜 讗讬住讜专 讛谞讗讛 讻讙讜谉 讞转讬讻转 谞讘诇讛 讘讟诇讛, 讜讗讬住讜专讬 讛谞讗讛 讚诇讗讜 讚讘专 砖讘诪谞讬谉 [讗讬谞谉 讗讜住专讬谉 转注专讜讘转谉 讘讻诇 诪讛 砖讛谉]. 讜诇驻讬 驻讬专讜砖 讝讛 诪转谞讬转讬谉 讚讛讻讗 驻诇讬讙讗 讗诪转谞讬转讬谉 讚讙讬讚 讛谞砖讛 (讞讜诇讬谉 砖诐), 讚讛转诐 转谞谉 讙讬讚 讛谞砖讛 砖谞转讘砖诇 注诐 讛讙讬讚讬谉 讜讻谉 讞转讬讻讛 砖诇 谞讘诇讛 讜讞转讬讻讛 砖诇 讚讙 讟诪讗 砖谞转讘砖诇讜 注诐 讛讞转讬讻讜转, 讘讝诪谉 砖诪讻讬专讬谉 讘谞讜转谉 讟注诐, 讜讗诐 诇讗讜 讻诇诐 讗住讜专讬谉. 讜讛讜讬谞谉 讘讛 (砖诐 爪讟, 讘) 讜诇讬讘讟讬诇 讘专讜讘讛, 讜驻专讬拽讜 讘专讬讛 砖讗谞讬, 驻讬专讜砖 讚讙讬讚 讘专讬讛 讛讜讗, 讜讙讘讬 [讞转讬讻讛 砖诇 谞讘诇讛] 诪转专抓 (砖诐 拽, 讗) 砖讗谞讬 讞转讬讻讛 讛讜讗讬诇 讜专讗讜讬讛 诇讛转讻讘讚 讘讛 诇驻谞讬 讗讜专讞讬诐, 讗诇诪讗 诪砖诪注 诪讛转诐 讚讞转讬讻讛 讛专讗讜讬讛 诇讛转讻讘讚 讘讛 诇驻谞讬 讛讗讜专讞讬诐 讗讬谞讛 讘讟诇讛 诇注讜诇诐 讗诇讗 讗讜住专转 讗转 讻诇 讛讞转讬讻讜转 讘诪讛 砖讛谉, 讜讛讻讗 讗诪专讬谞谉 砖讗讬谉 讞转讬讻转 谞讘诇讛 讗讜住专转 讘诪讛 砖讛讬讗 讜讗祝 注诇 驻讬 砖讛讬讗 专讗讜讬讛 诇讛转讻讘讚 讘讛. 讜诇讬砖谞讗 讚讙诪专讗 讚讛讻讗 讛讻讬 谞诪讬 诪砖诪注 讚讛讗讬 转谞讗 驻诇讬讙 讗讚讛转诐, 诪讚拽讗诪专 讛讗讬 转谞讗 转专转讬 讗讬转 诇讬讛 诪讻诇诇 讚讗讬讻讗 转谞讗 讗讞专讬谞讗 讚诇讬转 诇讬讛 转专转讬. 讜讬砖 诪讞讻诪讬 讛讚讜专 砖讗讜诪专 砖讝讜 讛讬讗 住讘专转讜 砖诇 讛专讬"祝 讝"诇 讘讞讜诇讬谉 砖诇讗 讻转讘 讘讛诇讻讜转讬讜 讗讜转讛 诪砖谞讛 砖讘驻专拽 讙讬讚 讛谞砖讛, 讜讻讗谉 讻转讘 讚诇讬转讬讛 诇讛讗讬 讻诇诇讗 讚讛讗 讗讬讻讗 讞诪抓 讘驻住讞, 讗诇诪讗 诪砖诪注 讚住讘讬专讗 诇讬讛 讚讘砖讗专讗 讗讬转讗, 讗讘诇 讛专诪讘"诐 讝"诇 (讛诇' 诪讗讻诇讜转 讗住讜专讜转 驻讟"讝 讛"讛) 驻住拽 讻讗讜转讛 诪砖谞讛 讚讞转讬讻讛 讛专讗讜讬讛 [诇讛转讻讘讚] 诇注讜诇诐 讗讬谞讛 讘讟诇讛, 讜讻谉 讚注转 专讘讜转讬谞讜 讛爪专驻转讬诐 讝"诇. (讜诇驻讬讻讱) [讜诇驻讬] 诪讛 砖驻讬专砖 讻讗谉 讛专讗讘"讚 诪转谞讬转讬谉 讚讛讻讗 讜讚讛转诐 诇讗 驻诇讬讙讗 讻诇诇, 讚讛讻讗 讛讻讬 拽讗诪专, 讛讗讬 转谞讗 诇讗 讗讬讬专讬 讘诪转谞讬转讬谉 讗诇讗 讘讗住讜专讬 讛谞讗讛 讜讚讘专 讞砖讜讘, 诪砖讜诐 讚讗讬转 诇讬讛 诇转谞讗 讚讗驻讬诇讜 讗讬住讜专讬 讛谞讗讛 讗讬谉 讗讜住专讬谉 讗转 转注专讜讘转谉 诇讛讬讜转 讻诪讜转谉, 讻诇讜诪专: 讗住讜专讬谉 讘讛谞讗讛, 讗诇讗 讗诐 讻谉 讛讜讗 讚讘专 砖讘诪谞讬谉, 讜诪砖讜诐 讛讻讬 诇讗 拽转谞讬 谞讘诇讛 讘讚讘专 砖讘诪谞讬谉, 讚讛讗 诇讗 拽转谞讬 讗诇讗 讗讬住讜专讬 讛谞讗讛 讜谞讘诇讛 讛讬讗 讙讜驻讛 砖专讬讗 讘讛谞讗讛, 讜讞诪抓 讘驻住讞 谞诪讬 诇讗 拽转谞讬, 诪砖讜诐 讚诇讗 讛讜讬 讚讘专 砖讘诪谞讬谉, 讜谞讛讬 讚讗讜住专 讗转 转注专讜讘转讜 讗讬住讜专 讗讻讬诇讛 讘诪砖讛讜 讗讘诇 讘讛谞讗讛 讗讬谞讜 讗讜住专 讘诪砖讛讜. 讜讛讗 讚讗诪专讬谞谉 讛专讬 讗诇讜 诇诪注讜讟讬 讚讘专 砖讘诪谞讬谉 讜诇讗讜 讗讬住讜专讬 讛谞讗讛, 讛讻讬 拽讗诪专, 诪砖讜诐 讛讻讬 住转诐 讛转谞讗 讗转 讚讘专讬讜 讻讱, 诇讜诪专 砖讗诇讜 讘诇讘讚 专讗讜讬讬谉 诇砖谞讜转谉 讻讗谉, 讗讘诇 讚讘专 砖讘诪谞讬谉 讜讗住讜专讬 讗讻讬诇讛 讗讬谞谉 专讗讜讬讬谉 诇砖谞讜转 讻讗谉, 讚讘讗讬住讜专讬 讗讻讬诇讛 砖讗讜住专讬谉 讗转 转注专讜讘转谉 讘讗讻讬诇讛 讻讬讜爪讗 讘讛谉 诇讗 诪讬讬专讬, 讜砖讗专 讗讬住讜专讬 讛谞讗讛 谞诪讬 讗讬谉 专讗讜讬 诇砖谞讜转 讻讗谉, 讚讻诇 讗住讜专讬 讛谞讗讛 砖讗讬谞讜 讚讘专 砖讘诪谞讬谉 讗讬谞讜 注讜砖讛 转注专讜讘转讜 讻讬讜爪讗 讘讜 诇讗住讜专 讘讛谞讗讛, 讗讘诇 讚讘专 砖讘诪谞讬谉 讜讗住讜专讬 讛谞讗讛 讗讜住专讬谉 讗转 转注专讜讘转谉 讘讛谞讗讛 讘诪讛 砖讛谉, 讜讛讬讬谞讜 讛谞讬 讚拽转谞讬 讛讻讗 讜讚拽转谞讬 讘诪住讻转 注专诇讛 (驻"讙 诪"讝), 讜诇注讜诇诐 讚讘专 砖讘诪谞讬谉 讘讗讬住讜专讬 讗讻讬诇讛 谞诪讬 讗讜住专讬谉 讛谉 讗转 转注专讜讘转谉 讘诪砖讛讜 讘讗讻讬诇讛. 讜讛讻讬 诪讜讻讞 讘诪住讻转 转诪讜专讛 驻专拽 讻诇 讛讗住讜专讬谉 (转诪讜专讛 讻讞, 讗) 讚拽讗 诪拽砖讛 讛转诐 讜诪讗讬 砖谞讗 诇注谞讬谉 转注专讜讘转 拽讚砖讬诐 讚拽转谞讬 讗讬住讜专讬 讛谞讗讛 讜讗住讜专讬 讗讻讬诇讛 讘讛讚讬 讛讚讚讬, 讚讛转诐 拽转谞讬 讛专讜讘注 讜讛谞专讘注 讚诇讗讜 讗讬住讜专讬 讛谞讗讛 谞讬谞讛讜 讜讗讜住专讬谉 讘讻诇 砖讛谉, 讚讗诇诪讗 讻诇 讗讬住讜专讬谉 砖讘诪谞讬谉 注讜砖讬谉 转注专讜讘转谉 讻讬讜爪讗 讘讛谉, 讜转注专讜讘转 讚讞讜诇讬谉 驻住讬拽 讜转谞讬 讗讬住讜专讬 讛谞讗讛 诇讞讜讚 讜讗住讜专讬 讗讻讬诇讛 诇讞讜讚, 驻讬专讜砖 讚讘诪转谞讬转讬谉 讚讛讻讗 讚诪转谞讬讬讗 讘讞讜诇讬谉 诇讗 拽转谞讬 讗诇讗 讗讬住讜专讬 讛谞讗讛, 讜驻专讬拽 讻讬 拽讗讬 讘注"讝 诪砖讜诐 讚讘注讬 诇驻专讜砖讬 讗讬住讜专讬 讚讬讬谉 谞住讱 驻专讬砖 谞诪讬 讻诇 讗住讜专讬 讛谞讗讛 讚讚诪讬讬谉 诇讬讛, 讻讬 拽讗讬 讛讻讗 诪砖讜诐 讚讘注讬 诇驻专讜砖讬 诪讜拽爪讛 讜谞注讘讚 讗转谞谉 讜诪讞讬专 诪驻专砖 谞诪讬 讻诇 讛讗住讜专讬诐 诇讙讘讬 诪讝讘讞 讚讚诪讜 诇讛讜, 讗诇诪讗 讻讬 拽转谞讬 讛讻讗 讗住讜专讬 讛谞讗讛 讛讜讗 讛讚讬谉 诇讗住讜专讬 讗讻讬诇讛 砖讚讬谞谉 讻谉 砖注讜砖讬谉 讗转 转注专讜讘转谉 讻讬讜爪讗 讘讛谉 讘讚讘专 砖讘诪谞讬谉. 讜讙专住讬谞谉 谞诪讬 讛讻讗 讘讬专讜砖诇诪讬 (驻"讛 讛讬"讘) 诇诪讛 诇讗 转谞讬谞谉 注诪讛讜谉 谞讘诇讛, 讗诪专 专' 讬讜住讬 诇讗 讗转讬谞讗 诪转谞讬转讬谉 讗诇讗 砖讗住讜专 讘讛谞讗讛, 讛转讬讘讜谉 讛专讬 讞诪抓 讘驻住讞, [讞诪抓 讘驻住讞] 讬砖 讘讜 讻专转 讜讗诇讜 讗讬谉 (讘讜) [讘讛诐] 讻专转.



讛专讬 讗诇讜 诇诪注讜讟讬 诪讗讬 讜讻讜'. 讻转讘 讛专讬"祝 讝"诇 讚讻诇诇讗 讚诪转谞讬转讬谉 诇讬转讗, 讚讛讗 拽讬讬诪讗 诇谉 讞诪抓 讘驻住讞 讗讜住专 讘诪砖讛讜. 讜转驻住 注诇讬讜 讛专讗讘"讚 讝"诇 讚诪讗讬谉 诇讜 诇专讘 讝"诇 砖讞诪抓 讘驻住讞 讗讜住专 讗转 转注专讜讘转讜 讘讛谞讗讛 讘诪砖讛讜, 讝讛 诇讗 谞讝讻专 讘砖讜诐 诪拽讜诐, 讜讗讬 诪砖讜诐 讚讛谞讱 讚讗诇讜 注讜讘专讬谉 (驻住讞讬诐 诪讘, 讗) 讻讜转讞 讛讘讘诇讬 讜讞讘讬专讬讜 讛砖谞讜讬讬诐 砖诐 讘诪砖谞转谞讜, 讛谞讛讜 诇讗讜 诪砖讜诐 诪砖讛讜 诪转住专讬 讗诇讗 诪砖讜诐 谞讜转谉 讟注诐 讛专讘讛 砖讬砖 讘讛诐, 讜讻讘专 驻讬专砖讜 讘讙诪专讗 (砖诐 注"讘) 讗讞讚 诪讛诐 讜讗诪专讜: 讝讬转讜诐 讛诪爪专讬 转诇转讗 讞讟讬, [转诇转讗] 拽讜专讟诪讬, 转诇转讗 诪诇讞讗, 讜讛讜讗 诪注讬讚 注诇 讛砖讗专 砖讬砖 讘讛谉 讞诪抓 讛专讘讛, 讜注讜讚 讚讛谞讛讜 砖讗谞讬 砖讗讬谉 讙讜祝 讛诪讗讻诇 谞注砖讛 讝讜诇转 讛讞诪抓 砖讘讛谉, 讜讻讬讜谉 砖讛讞诪抓 砖讘讛谉 讛讜讗 诪讻砖讬专 讛诪讗讻诇 讛专讬 讛谉 讞砖讜讘讬谉 讻讗诇讜 讛讻诇 讞诪抓, 讜讻讬讜谉 砖讻谉 诪讗讬谉 诇谞讜 诇讚讞讜转 住讜讙讬讗 讗讞转 砖讘讻讗谉 砖讗诪专 砖讗讬谉 讻诇 讚讘专 讗讜住专 讗转 转注专讜讘转讜 讘讛谞讗讛 讗诇讗 讗诐 讻谉 讛讜讗 讚讘专 砖讘诪谞讬谉 讜谞讚讞讛 讗讜转讛 讘诇讗 专讗讬讛, 讜砖诪讗 讛专讬"祝 讝"诇 驻讬专砖 诪砖谞转讬谞讜 诇注谞讬谉 讗讻讬诇讛, 讜讗讬谞讜 讗诇讗 诇注谞讬谉 讛谞讗讛 讻诪讜 砖驻讬专砖谞讜 诇诪注诇讛, 讜讛专诪讘"谉 谞"专 讗讜诪专 讚讗驻砖专 砖讚注转 讛专讘 讛讙讚讜诇 讝"诇 诇讜诪专 讚拽讬讬诪讗 诇谉 讚讞诪抓 讘驻住讞 讗住讜专 讘讛谞讗讛, 讜讻讬讜谉 砖讻谉 讗讜住专 讗转 转注专讜讘转讜 讘诪讛 砖讛讜讗 讜讚讘专 砖讘诪谞讬谉, 讜诇专讘讜转 讻讻专讜转 砖诇 讘注诇 讛讘讬转 讘讞诪抓 讘驻住讞 讗转讗. 讜讗诐 转讗诪专 讜讛诇讗 讗驻讬诇讜 讘注专诇讛 讜讻诇讗讬诐 驻诇讬讙讬 专讘谞谉 注诇讬讛 讚专' 注拽讬讘讗 (注专诇讛 驻"讙 诪"讝), 讚讗诇诪讗 诇讗 讞砖讬讘讬 诇讛讜 讻讻专讜转 砖诇 讘注诇 讛讘讬转 诇讗住讜专 讗转 转注专讜讘转谉 讘讛谞讗讛. 讬砖 诇讜诪专 讚诇转谞讗 讚诪转谞讬转讬谉 诪讬讛讗 诇讗 讙专注讬 诪砖注专 谞讝讬专. 讜诇讗 谞转讘专专讜 诇讬 讚讘专讬讜, 讚讗讬 诪砖讜诐 讛讗 诇诪讛 诇讬 诇专讘谞讜 讝"诇 诇诪讬诪专 讚诇讬转讬讛 诇讛讗讬 讻诇诇讗, 讚讛讗 讘注讬谞谉 诇讬讛 讘讙诪专讗 讜诇讬转谞讬 讻讻专讜转 砖诇 讘注诇 讛讘讬转, 讜讗诪专讬谞谉 讚讗讬谉 讛讻讬 谞诪讬 诇诪讗谉 讚讗讬转 诇讬讛 讞诪抓 讘驻住讞 讗住讜专 讘讛谞讗讛 讚讛讬讬谞讜 专' 注拽讬讘讗, 讜专' 注拽讬讘讗 谞诪讬 转谞讗 诇讬讛 讛转诐 讘讛讚讬讗.
驻住拽. 讻转讘 讛专讗讘"讚 讝"诇 讛诇讻讛 诇诪注砖讛: 讬讬谉 谞住讱 讙诪讜专 讬讬谉 讘讬讬谉 诪砖讛讜 讗讜住专 讗转 转注专讜讘转讜 讘讛谞讗讛. 讜讗诐 谞转讞诇驻讛 诇讜 讞讘讬转 砖诇 讬讬谉 谞住讱 讘讞讘讬转 砖诇 讛讬转专 讜诇讗 讛讻讬专 讗讬 讝讜 讛讬讗 砖诇 讛讬转专 讜讗讬讝讜 砖诇 讗住讜专 讛讗讞转 诪讜转专转 讘讛谞讗讛 讜讛讗讞专转 讗住讜专讛 讘讛谞讗讛. 住转诐 讬讬谞谉 讗驻讬诇讜 讬讬谉 讘讬讬谉 讬诪讻专 讻诇讜 诇讙讜讬诐 讞讜抓 诪讚诪讬 讗讜转讜 讬讬谉. 讜诇注谞讬谉 [砖讗专] 讗讬住讜专讬 讛谞讗讛 讻讙讜谉 注专诇讛 讜讻诇讗讬 讛讻专诐 讜讻讬讜爪讗 讘讛诐, 讗诐 谞转讞诇祝 讗讻诇 讘讗讻诇 讗驻讬诇讜 讛讜讗 讚讘专 砖讘诪谞讬谉 讻讙讜谉 讗讙讜讝讬 驻专讱 讜专讬诪讜谞讬 讘讗讚谉 砖讛谉 讗讜住专讬谉 讗转 讻诇 转注专讜讘转谉, 讛谞讬 诪讬诇讬 讘讗讻讬诇讛, 讗讘诇 讘讛谞讗讛 讗讛谞讬讗 诇讛讜 讞砖讬讘讜转讬讬讛讜 讚讚诪讬讛谉 讗住讜专讬谉 诇注讜诇诐 讜讬讜诇讬讱 讛谞讗讛 诇讬诐 讛诪诇讞 (讜讛砖讗专) [讗讘诇 转注专讜讘转谉] 诪讜转专 讘讛谞讗讛 讻讚讬谉 讞讘讬转 砖诇 讬讬谉 谞住讱. 讜讗诐 谞讬诪讞讜 讘砖诇 讛转专 讘讝讛 谞砖转谞讛 讚讬谞诐 诪讬讬谉 谞住讱, 讚讬讬谉 谞住讱 讗讜住专 讗转 转注专讜讘转讜 讘讛谞讗讛, 讜砖讗专 讗讬住讜专讬 讛谞讗讛 讻讙讜谉 注专诇讛 讜讚讻讜讜转讛 讗诐 谞讬诪讞讜 讘讟诇讬诐 讘诪讗转讬诐, 讜诪讜转专讬诐 讗祝 讘讗讻讬诇讛. 讜诇注谞讬谉 讞诪抓 讘驻住讞, 讗诐 谞转注专讘 诇讜 驻转 讘驻转 讜讛讜讗 诪讻讻专讜转 砖诇 讘注诇 讛讘讬转 讛讻诇 讗住讜专 讘讗讻讬诇讛, 讜讗讬谞讜 讗讜住专 讘讛谞讗讛 讗诇讗 讚诪讬 讗讜转讛 讛驻转 讚讜诪讬讗 讚讞讘讬转 讘讞讘讬转. 讜讗诐 谞讬诪讜讞 讘砖诇 讛讬转专 讘讝讛 讚讬谞讜 讞诪讜专 诪讬讬谉 谞住讱, 讻讬 讬讬谉 谞住讱 讘诪讬谞讜 讘诪砖讛讜, 砖诇讗 讘诪讬谞讜 讘谞讜转谉 讟注诐, 讗讘诇 讞诪抓 讘驻住讞 讘讬谉 讘诪讬谞讜 讘讬谉 砖诇讗 讘诪讬谞讜 讘诪砖讛讜 诇讗讻讬诇讛, 讚讛讻讬谉 讗讬驻住讬拽讗 讛诇讻转讗 讘驻专拽 讻诇 砖注讛 (驻住讞讬诐 诇, 讗). 讜诇注谞讬谉 讗讬住讜专 讛谞讗讛 讚讬谞讜 拽诇 诪讬讬谉 谞住讱, 砖讗讬谞讜 讗讜住专 讗转 转注专讜讘转讜 讘讛谞讗讛 讘讬谉 讘诪讬谞讜 讘讬谉 砖诇讗 讘诪讬谞讜 讗诇讗 讗诐 讻谉 讛讜讗 诪诪讻砖讬专讬 讛诪讗讻诇, 讻讙讜谉 讻讜转讞 讛讘讘诇讬 讜讗讜转谉 讛砖谞讜讬讬谉 讘诪砖谞转 讗诇讜 注讜讘专讬谉 (驻住讞讬诐 诪讘, 讗) 砖讛谉 讞砖讜讘讬谉 讻讗诇讜 讛讻诇 讞诪抓, 讜讻谞讙讚讜 讘讬讬谉 谞住讱 讘砖讗讬谞讜 诪讬谞讜, 讻讚讗诪专讬谞谉 讘讻讘砖讬诐 驻专拽 讗讬谉 诪注诪讬讚讬谉 (注讘讜讚讛 讝专讛 诇讞, 讘) 诇讚注转 讞讝拽讬讛, 讚讗诐 讬讚讜注 砖谞转谉 诇转讜讻讜 讬讬谉 讗住讜专讬谉 讘讛谞讗讛, 讗讘诇 讘诪讬谞讜 讗讜住专 讗转 讛讻诇 讘讛谞讗讛. 讜讬讬谉 讘诪讬诐 谞诪讬 讗诐 谞转注专讘 讘讜 讻讚讬 砖讬讛讬讜 讛诪讬诐 专讗讜讬讬诐 诇砖转讜转 注诇 讬讚讜 讘转讜专转 讬讬谉 讗驻讬诇讜 注诇 讬讚讬 讛讚讞拽 讛专讬 讛讜讗 讻讻讘砖讬诐 讜讗讜住专 讛讻诇. 讜讬讬谉 讘讬讬谉 诪住转诐 讬讬谞谉 讗诐 谞转注专讘 讘讜 讛专讘讛 讻讚讬 砖讻谞讙讚讜 讘诪讬诐 讬讛讬讜 专讗讜讬讬诐 诇砖转讬讛 注诇 讬讚讜 讗住专 讛讻诇 讘讛谞讗讛, 砖诇讗 讗诪专 讬讬谉 讘讬讬谉 诇讛拽诇 讗诇讗 诇讛讞诪讬专.
讜讗谞讜 讻讘专 讻转讘谞讜 讘驻专拽 讗讬谉 诪注诪讬讚讬谉 讚讛讛讬讗 诪转谞讬转讬谉 讚讛转诐 讗转讬讗 讚诇讗 讻专砖讘"讙, 讜讞讝拽讬讛 谞诪讬 诪转谞讬转讬谉 讛讜讗 讚诪驻专砖, 讗讘诇 诇专砖讘"讙 讗驻讬诇讜 讘讬讚讜注 讬诪讻专 讻诇讜 诇讙讜讬诐 讞讜抓 诪讚诪讬 讬讬谉 谞住讱 砖讘讜. 讜诪讬讛讜 住注讚 诪爪讗转讬 诇讚讘专讬 讛专讗讘"讚 讝"诇 讘讬专讜砖诇诪讬 讛讻讗 (讛讬"讙), 讚讙专住讬谞谉 讘讬专讜砖诇诪讬 讙讘讬 驻诇讜讙转讗 讚讞讻诪讬诐 讜专砖讘"讙, 讗诪专 专' 讬讜住讬 讞讚 诪谉 专讘谞讬谉 谞驻拽 诪讘讬 讜讜注讚讛 讗诪专 讗讬转驻诇讙讜谉 专' 讬讜讞谞谉 讜专"诇, 讞讚 讗诪专 讛诇讻讛 讻专砖讘"讙 讜讞讚 讗诪专 讗讬谉 讛诇讻讛 讻专砖讘"讙, 讜诪讜讚讛 专砖讘"讙 讘讬讬谉 诇转讘砖讬诇 砖讛讜讗 讗住讜专, 讗诇诪讗 讘讻诇 诪讻砖讬专讬 讛讗讜讻诇 诪讜讚讛 专砖讘"讙 诪驻谞讬 砖讛讜讗 讻讙讜驻讜 砖诇 讬讬谉 谞住讱. 讜诪讬讛讜 诪讛 砖讻转讘 讛专讘 讝"诇 讚讬讬谉 讘讬讬谉 讘住转诐 讬讬谞谉 讗诐 谞驻诇 讘讜 讛专讘讛 讻讚讬 砖讻谞讙讚讜 讛诪讬诐 讬讛讬讜 专讗讜讬讬诐 诇砖转讬讛 注诇 讬讚讜 讗住专 讛讻诇, 拽砖讬讗 诇讬, 讞讚讗, 讚讬讬谉 谞住讱 砖谞驻诇 诇讘讜专 住转诪讗 拽转谞讬 讘诪转谞讬转讬谉, 诇讗 讞诇拽讜 讘讬谉 专讘 诇诪注讟, 讜诇注讜诇诐 拽讗诪专 专砖讘"讙 讬诪讻专 讻诇讜 诇讙讜讬诐 讜讛诇讻转讗 讻讜讜转讬讛, 讜讛讻讬 谞诪讬 谞专讗讛 诪谉 讛讬专讜砖诇诪讬 砖讻转讘谞讜 诇诪注诇讛, 讚拽讗诪专 讚诪讜讚讛 专砖讘"讙 讘讬讬谉 诇转讘砖讬诇, 讜讛讛讜讗 讜讚讗讬 讘讬讬谉 讛诪讻砖讬专 讗转 讛转讘砖讬诇 拽讗诪专 讻讙讜谉 讬讬谉 砖谞驻诇 诇讻讘砖讬谉 讜讻讬讜爪讗 讘讜 讻讚讘专讬 讞讝拽讬讛, 讜诪砖诪注 讚讚讜拽讗 讬讬谉 诇转讘砖讬诇, 讗讘诇 讬讬谉 讘讬讬谉 讘注谞讬谉 讛讝讛, 讻诇讜诪专 砖讬砖 讘讜 讻讚讬 砖讬讻砖讬专 讘讻谞讙讚讜 讘诪拽讜诐 讗讞讚 诪转讬专 专砖讘"讙 诇诪讜讻专讜 诇讙讜讬诐 讞讜抓 诪讚诪讬 讬讬谉 谞住讱 砖讘讜. 讜注讜讚 讚专讘 谞讞诪谉 讚驻住拽 讛诇讻讛 讘讙诪专讗, 讚讞砖讬讘 讜讗讝讬诇 讻专讜讻诇讗 讬讬谉 讘讬讬谉 讜讞讘讬转 讘讞讘讬转 讘讬讬谉 谞住讱 讜讘住转诐 讬讬谞谉 讜讞诇拽 讻诇 讛讚讬谞讬谉 讗讞讚 诇讗讞讚 诇讗 讛讜讛 砖转讬拽 诪谞讬讛 诇注讜诇诐, 砖讛专讬 讛讜讗 诇驻专砖 讘讗 讜诇讗 诇住转讜诐. 讜注讜讚 讚专讘 谞讞诪谉 讛讜讗 讚拽讗诪专 讘驻专拽 专' 讬砖诪注讗诇 (注讘讜讚讛 讝专讛 谞讞, 讗) 讜讻讬 砖讻砖讜讱 注讜砖讛 讬讬谉 [谞住讱], 讻诇讜诪专 讘转注专讜讘转讜, 讗诇诪讗 诪砖诪注 讚讗讬谉 砖讻砖讜讱 注讜砖讛 讬讬谉 谞住讱 诇注讜诇诐 讘转注专讜讘转讜, 讜讗驻讬诇讜 讗诐 谞驻诇 诪谉 讛诪砖讜讻砖讱 讛专讘讛 诇转讜讱 讛讛转专 讬诪讻专 讻诇讜 诇讙讜讬诐 讞讜抓 诪讚诪讬 讬讬谉 谞住讱 砖讘讜. 讜注讜讚 讚讗诪专讬谞谉 讘讙诪专讗 讗诪专 专讘 讛诇讻讛 讻专砖讘"讙 讞讘讬转 讘讞讘讬转 讗讘诇 诇讗 讬讬谉 讘讬讬谉, 讜砖诪讜讗诇 讗诪专 讗驻讬诇讜 讬讬谉 讘讬讬谉, 讜诇讻讗讜专讛 诪砖诪注 讚讬讬谉 讘讬讬谉 讚讜诪讬讗 讚讞讘讬转 讘讞讘讬转 拽讗诪专, 讻谉 谞专讗讛 诇讬.
讜讘诪讛 砖讻转讘 讛专讘 讝"诇 讚讻诇 砖讗专 讗住讜专讬 讛谞讗讛 砖谞转注专讘讜 讗讻诇 讘讗讻诇 讚讬谞讜 讻讬讬谉 谞住讱 讜讬诪讻专讜 讻诇诐 诇讙讜讬诐 讞讜抓 诪讚诪讬 讗住讜专 砖讘讛谉 讻讚讬谉 讞讘讬转 讘讞讘讬转, 讙诐 讛专诪讘"谉 谞"专 诪讜讚讛 诇讜 讘讻讱 [砖讻转讘], 讜讻谉 讻转讘谞讜 讘驻专拽 讻诇 讛爪诇诪讬诐 (注讘讜讚讛 讝专讛 诪讟, 讘 讚"讛 专讘讬 讗诇讬注讝专) 讚讗驻讬诇讜 讘砖讗专 讗讬住讜专讬谉 砖专讬 专砖讘"讙 讻讚讬谉 讬讬谉 讘讬讬谉, 讜拽讬讬诪讗 诇谉 讻讜讜转讬讛, 讜诇讗 注讚讬祝 讚讘专 砖讘诪谞讬谉 诪讬讬谉 讘讬讬谉. 讜诪讬讛讜 爪专讬讱 诇讛讝讛专 讘讚讘专讬诐 讛谞拽讞讬诐 诪谉 讛讙讜讬诐 砖诇讗 诇诪讜讻专谉 诇讛诐, 砖诪讗 讬讞讝讜专 讛讙讜讬 讜讬诪讻专 诇讬砖专讗诇.
讜讻转讘 注讜讚 讚诪住转讘专讗 讚讞讘讬转 讘讞讘讬转 讗诐 谞驻诇讛 讗讞转 诪讛谉 诇讬诐 讛讙讚讜诇 诪讜转专讜转, 讘讬谉 讘讬讬谉 谞住讱 讘讬谉 讘住转诐 讬讬谞谉 讘讬谉 讘砖讗专 讗讬住讜专讬谉 砖讘转讜专讛, 讚拽讬讬诪讗 诇谉 讻专讘 讚讗诪专 讘驻专拽 讛转注专讜讘讜转 (讝讘讞讬诐 注讚, 讗), 讟讘注转 砖诇 注"讝 砖谞转注专讘讛 讘诪讗讛 讟讘注讜转 讜谞驻诇讛 讗讞转 诪讛谉 诇讬诐 讛讙讚讜诇 讛讜转专讜 讻讜诇谉, 讚讗诪专讬谞谉 讛讗讬 讚讗讬住讜专讗 谞驻诇, 讜讛讜讗 讛讚讬谉 诇讞讘讬转, 讻专讬砖 诇拽讬砖 讚讗诪专 讛转诐 (砖诐 注"讘) 讞讘讬转 砖诇 转专讜诪讛 砖谞驻诇讛 诇诪讗讛 讜谞驻诇讛 讗讞转 诪讛谉 诇讬诐 讛讙讚讜诇 讛讜转专讜 讻讜诇谉, 讚讗诪专讬谞谉 讛讱 讚讗讬住讜专讛 谞驻诇讛. 讜诇驻讜诐 驻砖讟讛 诪砖诪注 讚讗驻讬诇讜 讘讗讻讬诇讛 转诇讬谞谉 诇讛讬转专, 讚讛讗 讞讘讬转 砖诇 转专讜诪讛 诇讗讜 讗讬住讜专讬 讛谞讗讛 讛讬讗 讗诇讗 讚讘讗讻讬诇讛 砖专讬谞谉 诇讛, 讜讻谉 讘讞讘讬转 砖诇 讬讬谉 谞住讱. 讜诪讬讛讜 诇驻讬 讚注转讬谞讜 砖讗讬谉 讗谞讜 诪讘讟诇讬谉 讘讬讘砖 讞讚 讘转专讬 讬砖 诇讜诪专, 讚讚讜拽讗 砖谞驻诇讛 诇转讜讱 砖砖讬诐 讚诪讚讬谞讗 讘讟讬诇, 讜讛讜讛 诇讬讛 讻转专讜诪讛 诇诪讗讛 讜讘注"讝 诇专讘讜讗 讚诪讚讬谞讗 讘讟讬诇 讜诪砖讜诐 讞讜诪专讗 讚注"讝 讗住讜专, 讜讻讬讜谉 砖谞驻诇讛 讗讞转 诪讛谉 诇讬诐 讛讙讚讜诇 讛讜转专讜 讚转诇讬谞谉 诇拽讜诇讗, 讗讘诇 诇驻讞讜转 诪砖砖讬诐 讻讬讜谉 讚讗讬讻讗 谞讜转谉 讟注诐 讘转注专讜讘转谉 讜讗驻讬诇讜 讘砖讗专 讗讬住讜专讬谉 谞诪讬 讗住讜专 诇讗 转诇讬谞谉 讘谞驻讬诇讛 诇拽讜诇讗, 砖诇讗 讗诪专 诇转诇讜转 讗诇讗 转注专讜讘转 讛讞讜诪专讜转 讻讙讜谉 转专讜诪讛 诇诪讗讛 讜注"讝 诇专讘讜讗 讜讛讜讗 讛讚讬谉 诇讚讘专 砖讘诪谞讬谉, 讗讘诇 谞讜转谞讬 讟注诪讬诐 讗讬谞诐 讘讟诇讬诐 讘谞驻讬诇讛. 讜讚讜拽讗 砖谞驻诇讛 诪讗诇讬讛, 讗讘诇 诇讬讟讜诇 讗讞转 诪讛谉 诇讛讜诇讬讻讛 诇讬诐 讛诪诇讞 讗住讜专, 讜讗诐 注砖讛 讻谉 诪住转讘专讗 讘诪讝讬讚 讗住讜专讜转 讘砖讜讙讙 诪讜转专讜转 讻讚讗诪专讬谞谉 讘诪讘讟诇 讗讬住讜专 诇讻转讞诇讛 (转专讜诪讜转 驻"讛 诪"讟). 讜讗讬讻讗 谞住讞讬 讚讙专住讬 讛转诐 讗诪专 专讘讗 诇讗 讛讻砖讬专 专"诇 讗诇讗 讘讟讘注转 讗讘诇 转讗谞讛 诇讗, 讜讗祝 注诇 讙讘 讚驻诇讬讙 注诇讬讛 专讘 讬讜住祝 讛诇讻转讗 讻专讘讛, 讜讝讜 讛讬讗 讙专住转 讛专诪讘"诐 讝"诇 (讛诇' 转专讜诪转 驻讟"讜 讛"讚). 砖讜讘 专讗讬转讬 讘诪住讻转 转专讜诪讜转 讬专讜砖诇诪讬 (驻"讚 讛"讝) 讛讬讜 诇驻谞讬讜 注砖专讬诐 转讗谞讬诐 讜谞驻诇讛 讗讞转 诇转讜讻谉 讜讗讘讚讛 讗讞转 诪讛讜, 专砖讘"诇 讗讜诪专 住驻拽谉 讘讟诇 讘专讜讘, 讜专' 讬讜讞谞谉 讗讜诪专 讻诇谉 谞注砖讜 讛讜讻讞, 诪讜讚讛 专' 讬讜讞谞谉 砖讗诐 专讘讛 诪讛诐 注诇 诪拽讜诐 讗讞专 讗讜 砖专讘讛 诪诪拽讜诐 讗讞专 注诇讬讛谉 住驻拽谉 讘讟诇 讘专讜讘, 讜诪砖诪注 讜讚讗讬 讚讛诇讻讛 讻专讬砖 诇拽讬砖 讚讛讜讗 讗诪专讛 诇讛讗 砖诪注转讗 讘讙诪专讗 讚讬诇谉 讜诇讗 驻诇讬讙 注诇讛 专' 讬讜讞谞谉, 讛讬诇讻讱 讗驻讬诇讜 谞讜转谞讬 讟注诪讬诐 讗诐 谞驻诇讜 诪讛诐 讘讟诇讜 讘讬讘砖, 讚讗诪专讬谞谉 砖讗谞讬 讗讜诪专 讘讚专讘谞谉, 讜砖诐 讘讬专讜砖诇诪讬 讗诪专 讚诇讻转讞诇讛 讗住讜专 讻诪讜 砖讻转讘转讬, 讜爪专讬讱 注讬讜谉.
讜诪讛 砖讻转讘 专砖"讬 讝"诇 诇诪注诇讛 砖讞转讬讻讛 谞讘诇讛 讻讬讜谉 讚诇讗讜 讗讬住讜专讬 [讛谞讗讛] 讛讜讗 讘讟诇讛 讜诪砖诇讬讱 讗讞转 诪讛谉 诇讻诇讘讜 讜讗讬讚讱 砖专讜 讘讗讻讬诇讛, (转谞讜 专讘谞谉) 转诪讛谞讬 注诇讬讜 砖讻诇 讛讗讬住讜专讬谉 砖讘讟诇讜 讗讬谞诐 爪专讬讻讬谉 诇讛专讬诐 讗讜转谉 讞讜抓 诪讗讬住讜专讬 诪转谞讜转 讻讛讜谞讛 [讻讙讜谉 转专讜诪讛] 讜讞诇讛 诪驻谞讬 讙讝诇 讛砖讘讟, 讜讛讻讬 讗讬转讗 讘诪砖谞转 诪住讻转 注专诇讛 (驻"讘 诪"讗) 注讚 讻讗谉. 讜讻谉 讛住讻讬诪讛 讚注转 专讘讜转讬谞讜 讛爪专驻转讬诐 讝"诇 讚讗讬谉 爪专讬讱 诇讛专讬诐 讘砖讗讬谉 诪讻讬专 讛讗讬住讜专 讗诇讗 讛讻诇 诪讜转专, 砖诇讗 讛爪专讬讻讜 诇讛专讬诐 讗诇讗 讘讗住讜专讬 诪转谞讜转 讻讛讜谞讛 [讻讙讜谉 转专讜诪讛] 讜讞诇讛, 讜讻讚诪驻专砖 讘讬专讜砖诇诪讬 (砖诐 讛"讗) 讚讛讬讬谞讜 诪驻谞讬 讙讝诇 讛砖讘讟, 讗讘诇 讘讗讬住讜专 讛讘讟诇 讘讛讬转专 诇讬讻讗 诇诪讬诪专 砖讜诐 讙讝诇 讗诐 讛诐 砖诇 讗讚诐 讗讞讚 讜讗讬谉 爪专讬讱 诇讛专讬诐.



讜讗讬 拽砖讬讗 诇讱 讻诇 讗讬住讜专讬谉 砖讘转讜专讛 讛讬讗讱 讘讟诇讬谉 讘专讜讘. 讻讙讜谉 谞讘诇讛 讜讻讬讜爪讗 讘讛 讘砖砖讬诐 讜转专讜诪讛 讘讗讞讚 讜诪讗讛, 讜讻谉 讻诇诐 讝讛 讻讚讬谞讜 讜讝讛 讻讚讬谞讜, 讜讗诪讗讬 诇讗 讗诪专讬谞谉 讻诇 拽讘讜注 讻诪讞爪讛 注诇 诪讞爪讛 讚诪讬 讜讻讚诪砖诪注 驻专拽 讛转注专讜讘讜转, 讚转谞谉 讛转诐 (讝讘讞讬诐 注, 讘) 讻诇 讛讝讘讞讬诐 砖谞转注专讘 讘讛谉 砖讜专 讛谞住拽诇 讗讜 讗讞转 诪谉 讛讞讟讗讜转 讛诪转讜转 讗驻讬诇讜 讗讞转 讘专讘讜讗 讬诪讜转讜 讻诇谉, 讜驻专讬讱 讘讙诪专讗 (砖诐 注讙, 讘) 讜谞讻讘砖讬谞讛讜 讚谞讬谞讬讚谉, 驻讬专讜砖: 谞注诪讬讚诐 讘诪拽讜诐 爪专 讻讚讬 砖讬诇讻讜 诪砖诐 诪讞诪转 讚讜讞拽 讛诪拽讜诐, 讜讻诇 讗讞转 讜讗讞转 讻砖驻讜专砖转 谞讬诪讗 讻诇 讚驻专讬砖 诪专讜讘讗 驻专讬砖, 讜诪砖谞讬 讙讝讬专讛 砖诪讗 讬拽讞 诪谉 讛拽讘讜注, 讗诇诪讗 诪砖诪注 诪讛转诐 讚讘转注专讜讘转 讛讗讜住专讬谉 讗讬讻讗 诇诪讬诪专 谞诪讬 讻诇 拽讘讜注 讻诪讞爪讛 注诇 诪讞爪讛 讚诪讬 讜讻诇 讚驻专讬砖 诪专讜讘讗 驻专讬砖. 讬砖 诇讜诪专 讚诇讗 砖讬讬讱 诇诪讬诪专 讻诇 拽讘讜注 讻诪讞爪讛 注诇 诪讞爪讛 讚诪讬 讗诇讗 讘讚讘专 砖讛讗讬住讜专 谞讻专 讜讬讚讜注 讜注讜诪讚 诇讘讚讜, 讜讛讛讬转专 谞讬讻专 讜注讜诪讚 诇讘讚讜, 讜讗诐 诇拽讞 诪谉 讛讗讞讚 讜讗讬谞讜 讬讜讚注 诪讗讬讝讜 诇拽讞 讗住讜专, 讜讻讚讗诪专讬谞谉 (讞讜诇讬谉 爪讞, 讗) 讘转砖注 讞谞讜讬讜转 砖讻诇谉 诪讜讻专讜转 讘砖专 砖讞讜讟讛 讜讗讞转 诪讜讻专转 讘砖专 谞讘诇讛, 讗讘诇 讘讚讘专 诪注讜专讘 砖讗讬谉 谞讬讻专 讗讬讝讛 讛讬转专 讜讗讬讝讛 讗讬住讜专 诇讗 砖讬讬讱 诇诪讬诪专 讻诇 拽讘讜注, 讗诇讗 讛讜诇讻讬谉 讘讜 讗讞专 诪讛 砖砖注专讜 讘讜 讞讻诪讬诐, 转专讜诪讛 讘讗讞讚 讜诪讗讛 讜注专诇讛 讘讗讞讚 讜诪讗转讬诐 讜谞讘诇讛 讜讻讬讜爪讗 讘讛 讘砖砖讬诐, 讜讛讗 讚诪砖谞讬 驻专拽 讛转注专讜讘讜转 讙讝讬专讛 砖诪讗 讬拽讞 诪谉 讛拽讘讜注, 诇讗讜 诇诪讬诪专讗 砖讬讛讗 讚讬谞讜 讻讚讬谉 拽讘讜注 讚讗讬转诪专 讘注诇诪讗 讚讛讜讬 讻诪讞爪讛 注诇 诪讞爪讛 讜诇讗讜 诇讬砖谞讗 讚讜拽讗 拽讗诪专, 讗诇讗 讛讻讬 拽讗诪专 讙讝讬专讛 砖诪讗 讬拽讞 诪诪拽讜诐 砖拽讘讜注讬谉 讘讜 注讚讬讬谉 讜诇讗 驻讬专砖讜 讜讗讝 讜讚讗讬 讗住讬专讬 诪砖讜诐 讚讘注诇讬 讞讬讬诐 诇讗 讘讟讬诇讬 讻讚诪驻专砖 讛转诐, 讗讜 诪砖讜诐 讚讛讜讬 讚讘专 砖讘诪谞讬谉, 讻讱 转讬专抓 专讘谞讜 讬爪讞拽 讛讝拽谉 讝"诇.
.





专讬讟讘"讗

诪转谞讬壮 讗诇讜 讗住讜专讬谉 讜讗讜住专讬谉 讘讻诇 砖讛谉. 驻讬壮 诇讗 讘诪砖讛讜 拽讗诪专 讚讛讗 讗诪专讬谞谉 讘讙诪专讗 讚讛讗讬 转谞讗 转专转讬 讗讬转 诇讬讛 讚讘专 砖讘诪谞讬谉 讜讗讬住讜专讬 讛谞讗讛 讗诇讗 讛状驻 砖讗讜住专讬谉 讘讻诇 诪讛 砖讛谉 讜讗驻讬壮 讘讗诇祝 讜专讘讜讗 讜讛讬讬谞讜 讚谞拽讟 讛讗讬 诇讬砖谞讗 讜讚注转 讙讚讜诇讬 讛诪驻专砖讬诐 讝状诇 讜讛讬讗 讚注转 专讘讜转讬 讚诇讗 讗诪专讜 讘讙诪专讗 讚讘注讬 转谞讗 讚讘专 砖讘诪谞讬谉 讗诇讗 讘砖讗专 讛砖谞讜讬谉 讘诪砖谞转讬谞讜 讗讘诇 注讘讜讚讛 讝专讛 讜讬讬谉 谞住讱 讜注讜专讜壮 诇讘讜讘讬谉 讗讜住专讬谉 讛谉 讘诪砖讛讜 讜讗驻讬壮 讘讛谞讗讛 诪砖讜诐 讞讜诪专讗 讚注讘讜讚讛 讝专讛 讚讻转讬讘 讘讛 诇讗 讬讚讘拽 讘讬讚讱 诪讗讜诪讛 诪谉 讛讞专诐 讻讚讗讬转讗 讘讬专讜砖诇诪讬 讜讻讚转谞谉 讬讬谉 谞住讱 讗住讜专 讜讗讜住专 讘讻诇 砖讛讜 讜讛讬讬谞讜 谞诪讬 讚诇讗 拽转谞讬 讘讛讻讬 砖诐 讞砖讬讘讜转谉 讚讛讗 诇讗 拽转谞讬 讞讘讬转 砖诇 讬讬谉 谞住讱 讜爪讜专讛 讞砖讜讘讛 砖诇 注讘讜讚讛 讝专讛 讗诇讗 砖诐 讗住讜专谉 讘诇讞讜讚 讜讘讗讬讚讱 拽转谞讬 砖诐 讞砖讬讘讜转谉 砖讜专 讛谞住拽诇 讜注讙诇壮 注专讜驻讛 讜爪驻讜专讬 诪爪讜专注 讜讝讛 砖诇讗 讻讚讘专讬 专状砖讬 讝状诇 砖驻讬专砖 讬讬谉 谞住讱 讞讘讬转 讘讬谉 讛讞讘讬讜转 讜注状讝 爪讜专讛 砖注讘讚讜讛 讜谞转注专讘讛 讘讗诇祝 爪讜专讜转 讜讛讚讘专 讬讚讜注 砖讗讬谉 讚讘专 砖讘诪谞讬谉 讗讜住专 讗诇讗 讻砖谞转注专讘 讜注讜讚讜 讘讞砖讬讘讜转讜 讗讘诇 讗诐 谞转驻爪注 讗讜 谞诪讜讞 讞讝专 诇讚讬谞讜 讜讘砖专 讘讞诇讘 讚拽转谞讬 讛讻讗 讛讬讬谞讜 讞转讬讻讛 讛专讗讜讬讛 诇讛转讻讘讚 注诐 讛讗讜专讞讬谉 砖谞转讘砖诇讛 注诐 讛讞诇讘 讜谞讗住专讛 讜讗讞专 讻讱 谞转注专讘讛 讘讗诇祝 讞转讬讻讜转:



讙诪专讗 讛讗讬 转谞讗 转专转讬 讗讬转 诇讬讛 讚讘专 砖讘诪谞讬谉 讜讗讬住讜壮 讛谞讗讛. 驻讬壮 专状砖讬 讝状诇 讚讚讜拽讗 讛讬讻讗 讚讗讬讻讗 讛谞讬 转专转讬 讚讞砖讬讘讜转讗 讗讘诇 驻专讜住讛 讚讞诪抓 讘驻住讞 讚诇讗 讞砖讬讘讛 讗讬 谞诪讬 讞转讬讻转 谞讘诇讛 讚讞砖讬讘讛 讜诇讗 讗住讬专讗 讘讛谞讗讛 讘讟诇讬谉 讛谉 讜诪砖诇讬讱 讗讞讚 诪讛谉 诇讻诇讘讜 讜讛砖讗专 诪讜转专 讘讗讻讬诇讛 讜诇驻讬壮 讝讛 诪转谞讬壮 讚讛讻讗 驻诇讬讙讗 讛诪转谞讬壮 讚驻专拽 讙讬讚 讛谞砖讛 讚转谞谉 讞转讬讻转 谞讘诇讛 讜讞转讬讻转 讚讙 讟诪讗 砖谞转讘砖诇讜 注诐 讛讞转讬讻讜壮 讘讝诪谉 砖诪讻讬专谉 讘谞讜转谉 讟注诐 讜讗诐 诇讗讜 讻讜诇谉 讗住讜专讜转 讜驻专讬砖壮 讟注诪讗 诪砖讜诐 讚讛讜讬讗 讞转讬讻讛 讛专讗讜讬讛 诇讛转讻讘讚 讘讛 讘驻谞讬 讛讗讜专讞讬谉 讚讛讜讬 讚讘专 砖讘诪谞讬谉 讜谞专讗讛 砖讝讛讜 讚注转讜 砖诇 专讘讬谞讜 讗诇驻住讬 讝状诇 砖诇讗 讻转讘 讘讛诇讻讜转讬讜 讗讜转讛 诪砖谞讛 诪砖诪注 诇讬讛 讚驻诇讬讙讗 讗讛讗 讚讛讻讗 讜住诪讱 注诇 住转诪讗 讝讜 讜讛讜讗 诪讛 砖讻转讘 讻讗谉 讚诇讬转讬讛 诇讛讗讬 讻诇诇讗 讚讛讗 讗讬讻讗 讞诪抓 讘驻住讞 诪砖诪注 讚讘砖讗专讗 讗讬转讬讛 讗讘诇 专讘讜转讬谞讜 讛爪专驻转讬诐 讝状诇 讜讛专状讗讘讚 讝状诇 讜专讜讘 讛诪驻专砖讬诐 讝状诇 住讘专讬 讚诇讗 驻诇讬讙讬 诪讚诇讗 讗诪专讜 诇讛 讘讙诪专讗 讜讛讻讗 讛讻讬 驻讬专讜壮 讚讛讗讬 转谞讗 讚讛讻讗 诇讬转 诇讬讛 讘诪谞讬谞讬讛 讻诇讜诪专 讚诇讗 讗讬讬专讬 讗诇讗 讘讚讗讬讻讗 讛谞讬 转专转讬 讚讘专 砖讘诪谞讬谉 讜讗讬住讜专讬 讛谞讗讛 讻讬 讘讗 诇讛砖诪讬注谞讜 砖讗讬谉 讗讬住讜专讬 讛谞讗讛 讗讜住专讬谉 转注专讜讘转谉 讘讛谞讗讛 讗诇讗 讛讬讻讗 讚讛讜讜 讚讘专 砖讘诪谞讬谉 讜诪砖讜诐 讛讻讬 诇讗 讗讬讬专讬 讗诇讗 讘讛谞讬 转专转讬 讗讘诇 讜讚讗讬 诪讜讚讛 讛讜讗 砖讗祝 讘讗讬住讜专讬 讗讻讬诇讛 讞转讬讻讛 讛专讗讜讬讛 诇讛转讻讘讚 讘讛 讘驻谞讬 讛讗讜专讞讬谉 讗讜住专转 讛讬讗 讗驻讬诇讜 讘讗诇祝 讞转讬讻讜转 讻砖讗讬谞讛 谞讻专转 讻诪转谞讬壮 讚讛转诐 讜讛讗 讚讗诪专讬谞谉 诇拽诪谉 讛专讬 讗诇讜 诇诪注讜讟讬 讚讻专 砖讘诪谞讬谉 讜诇讗讜 讗讬住讜专讬 讛谞讗讛 驻讬专讜砖讜 诇诪注讜讟讬 讚诇讗 讗讬讬专讬 讘讬讛 讛讻讗 讜讗讬讬讚讬 讚谞拽讟讬壮 诇诪注讜讟讬 讗讬住讜专讬 讛谞讗讛 讜诇讗讜 讚讘专 砖讘诪谞讬谉 讚讛讜讬 讚讜拽讗 讻讚驻专讬砖谞讗 讻讬讬诇 讘讗讬讚讱 谞诪讬 诇讬砖谞讗 讚诇诪注讜讟讬 讜讻谉 注讬拽专 讜讻谉 讗诪专讜 讻讗谉 讘讬专讜砖诇壮 诇诪讛 诇讗 转谞讬谞谉 注诪讛讜谉 谞讘诇讛 讗诪专 专讘讬 讬讜住讬 诇讗 讗转讬讗 诪转谞讬壮 讗诇讗 讗讬住讜专讬 讛谞讗讛 讜讻谉 诪讜讻讬讞 拽爪转 讘讙诪专讗 讚讬诇谉 讘诪住讻转 转诪讜专讛 驻专拽 讻诇 讛讗住讜专讬谉 讜讻谉 谞专讗讛 讚注转 讛专状诪讘诐 讝状诇 砖驻住拽 讻诪砖谞转讬谞讜 讜讻诪砖谞转 驻专拽 讙讬讚 讛谞砖讛 讙诐 诪讛 砖讻转讘 专砖状讬 讝状诇 讜诪砖诇讬讱 讗讞转 诪讛谉 诇讻诇讘讜 讜讛砖讗专 诪讜转专 讝讛 讗讬谞讜 讚讘讻诇 讛讗住讜专讬谉 讻诇 砖谞转注专讘 讘讚讘专 讛诪讘讟诇讜 讛讻诇 诪讜转专 讜讗讬谉 爪专讬讱 诇住诇拽 讻诇讜诐 讜诇讗 讗诪专讜 讻谉 讗诇讗 讘转专讜诪壮 讜诪注砖专讜转 诪驻谞讬 讙讝诇 讛砖讘讟 讻讚讗讬转讗 讘讬专讜砖诇诪讬 讜讻谉 讛讬讗 讘诪砖谞转 诪住讻转 注专诇讛.



讜诇转谞讬 讻讻专讜转 砖诇 讘注诇 讛讘讬转 讛讗 转谞讬 诇讬讛 讛转诐 讻讜'. 讜砖诪注讬谞谉 诪讛讻讗 砖讗讬谉 讞诪抓 讘驻住讞 讗讜住专 转注专讜讘转讜 讘讛谞讗讛 讗诇讬讘讗 讚转谞讗 讚讬讚谉 讗诇讗 讘讻讻专 讞砖讜讘 砖讛讜讗 讚讘专 砖讘诪谞讬谉 诪注转讛 讛讗 讚驻住拽 专讘讗 讚讞诪抓 讘驻住讞 讗讜住专 讘诪砖讛讜 讛谞讬 诪讬诇讬 诇讗讻讬诇讛 讗讘诇 讘讛谞讗讛 讗讬谞讜 讗讜住专 讗驻讬诇讜 讘诪讬谞讜 注讚 砖讬讛讗 讚讘专 砖讘诪谞讬谉 讗讜 砖讬讛讗 讚讘专 讛诪讻砖讬壮 讻诇 讛诪讗讻诇 讻讻讜转讞 讛讘讘诇讬 讜讞讘专讬讜 讛砖谞讜讬谉 讘诪砖谞转 讗诇讜 注讜讘专讬谉 讗讘诇 专讘讬壮 讗诇驻住讬 讝状诇 讻转讘 讚诇讬转讬讛 诇讛讗讬 讻诇诇讗 讚讛讗 讗讬讻讗 讞诪抓 讘驻住讞 砖讛讜讗 讗讜住专 讘诪砖讛讜 讜讻讘专 讛讙讬讛 注诇讬讜 讛专状讗讘讚 讝状诇 讚讛讛讬讗 诇注谞讬谉 讗讬住讜专 讗讻讬诇讛 讛讜讗 讜讗驻砖专 砖专讘讬谞讜 讗诇驻住讬 讝状诇 讻讱 专爪讛 诇讜诪专 砖讗讬谉 讻诇诇 讛砖谞讜讬 讘诪砖谞转讬谞讜 讚讜拽讗 讚讛讗 讗讬讻讗 讞诪抓 讘驻住讞 讚讗讜住专 讘讻诇 诪讛 砖讛讜 讻砖讛讜讗 讚讘专 砖讘诪谞讬谉 讜讻讚拽转谞讬 诇讬讛 专讘讬 注拽讬讘讗 讘诪转谞讬转讬谉 讚注专诇讛 讜讗砖诪讜注讬谞谉 讚讛诇讻转讗 讻专讘讬 注拽讬讘讗 讚住转诐 诪转谞讬壮 讚讛讻讗 讘讚讬讚讬讛 讗讜拽讬诪谞讗 讗诇讗 讚住诪讬讱 讗诪讗讬 讚转谞讬 诇讬讛 讛转诐 讻专讘讬 注拽讬讘讗 讜讚注转 专讘讬 讛专状讗讛 讝状诇 讚讞诪抓 讘驻住讞 讗讬谞讜 讗讜住专 讘诪砖讛讜 讘讛谞讗讛 讗讘诇 讘谞讜转谉 讟注诐 讗讜住专 讜诪住转诪讗 讚谞讬谉 讗讜转讜 讻讞诪讜专 砖讘谞讜转谞讬 讟注诪讬诐 讚讛讬讬谞讜 讻诇讗讬 讛讻专诐 砖讛谉 诪拽讚砖讬谉 讜讗讜住专讬谉 讘讛谞讗讛 讘诪讗转讬诐.



讗诪专 专讘 谞讞诪谉 讛诇讻讛 诇诪注砖讛 讬讬谉 谞住讱 讬讬谉 讘讬讬谉 讗住讜专. 驻讬专讜砖 讘诪砖讛讜 讜讗讬谉 诇讜 转拽谞讛 讞讘讬转 讘讞讘讬转 诪讜转壮 驻讬专讜砖 诪讜转专 讻专讘谉 砖诪注讜谉 讘谉 讙诪诇讬讗诇 讜谞专讗讬谉 讚讘专讬诐 讚讗驻讬壮 讞讘讬转 讞砖讜讘讛 讜讚讘专 砖讘诪谞讬谉 拽讗诪专 讻讚谞拽讬讟 诇讛 住转诪讗 讚讗祝 注诇 讙讘 讚拽转谞讬 诇注讬诇 讗诇讜 讗讜住专讬谉 讘讻诇 砖讛谉 讛谞讬 诪讬诇讬 砖讗讜住专讬壮 讗讜转诐 讻诇 讝诪谉 砖诇讗 注砖讜 转拽谞讛 诇讛诐 讜砖讗讬谉 诇讛诐 转拽谞讛 诇讛转讬专诐 讗诇讬谞讜 讗讘诇 诪讻诇 诪拽讜诐 讬砖 诇讛诐 转拽谞壮 诇诪讻讜专 诇讙讜讬诐 讞讜抓 诪讚诪讬 讞讘讬转 讝讛 讜讝讛 讘专讜专.



住转诐 讬讬谞诐 讗驻讬诇讜 讬讬谉 讘讬讬谉 讬诪讻专 讻讜诇讜 诇讙讜讬诐 讞讜抓 诪讚诪讬 讗讬住讜专 砖讘讜 讜谞专讗讛 讜讚讗讬 讚诪讬诇转讗 驻住讬拽讗 谞拽讟 讜讗驻讬壮 谞驻诇 讘讜 讬讬谉 诪专讜讘讛 砖讻讬讜爪讗 讘讜 谞讜转谉 讟注诐 讘诪讬诐 讚讗讬 诇讗 讛讜讛 诇讬讛 诇驻专讜砖讬 讻讚驻专讬讟 讗讬讚讱 讜砖诇讗 讻讚讘专讬 讛专状讗讘讚 讝状诇 讜诪讬讛讜 讘讬专讜砖诇诪讬 讗诪专讜 讚诪讜讚讛 专讘谉 砖诪注讜谉 讘谉 讙诪诇讬讗诇 讘讬讬谉 诇转讘砖讬诇 砖讛讜讗 讗住讜专 讜讗讬谉 诇讜 转拽谞讛 驻讬专讜砖 讘讬谉 砖讛讜讗 诪讻砖讬专 讻诇 讛转讘砖讬诇 讜讞砖讜讘 讻讗讬诇讜 讛讻诇 讗住讜专 讜讻讬讜谉 砖谞讜转谉 讘讜 讟注诐 讗讬谉 诇讜 转拽谞讛 讜讗驻砖专 砖讗讬谉 讝讛 讘讙诪壮 讚讬诇谉 诪讚驻专讬讟 讛讻讗 讟讜讘讗 讜诇讗 驻专讬讟 讛讗 讜讻讘专 讻转讘谞讜 诇注讬诇 讘诪讻诇转讬谉 讚转拽谞转讗 讚专讘谉 砖诪注讜谉 讘谉 讙诪诇讬讗诇 讗讬转讗 讘讻诇 讛讗讬住讜专讬谉 讞讜抓 诪谉 讛讚讘专讬诐 砖讛谉 谞拽讞讬谉 诪谉 讛讙讜讬诐 砖讗讬谉 注讜砖讬谉 转拽谞讛 讝讜 砖诪讗 讬讞讝讜专 讘讜 讙讜讬 讜讬诪讻专诐 诇讬砖专讗诇 讜讻转讘 专讘讬谞讜 讛专状诪讘谉 讝状诇 讚诪住转讘专讗 讚讞讘讬转 讘讞讘讬讜转 讗诐 谞驻诇讛 讗讞转 诪讛谉 诇讬诐 诪讜转专讜转 讘讬谉 讘讬讬谉 谞住讱 讜砖讗专 讻诇 讛讗住讜专讬谉 讚拽讬讬诪讗 诇谉 讻专讘 讚讗诪专 讘驻专拽 讛转注专讜讘讜转 讟讘注转 砖诇 注讘讜讚讛 讝专讛 砖谞转注专讘讛 讘讗诇祝 讜谞驻诇讛 讗讞转 诪讛谉 诇讬诐 讛讙讚讜诇 讻讜诇谉 诪讜转专讜转 讚讗诪专讬谞谉 讛讗讬 讚讗讬住讜专讗 谞驻诇 讜专讬砖 诇拽讬砖 讚讗诪专 讻谉 讛转诐 讘讞讘讬转 砖诇 转专讜诪讛 砖谞转注专讘讛 讘诪讗讛 讜谞驻诇讛 讗讞转 诪讛谉 诇讬诐 讛讙讚讜诇 讜诇驻讜诐 驻砖讟讛 诪砖诪注 砖讛讜转专讜 讗驻讬壮 讘讗讻讬诇讛 讚讛讗 转专讜诪讛 讗讬谞讛 讗诇讗 讗讬住讜专讬 讗讻讬诇讛 讜讟注诪讗 诪砖讜诐 讚诪讚讗讜专讬讬转讗 讞讚 讘转专讬 讘讟讬诇 诇注讜诇诐 讘讻诇 诪讬谉 讘诪讬谞讜 讜讻讬讜谉 讚讻谉 讗诪专讬谞谉 讗谞讬 讗讜诪专 诇讛讬转专讗 讻专讘谞谉 讜讚讜拽讗 谞驻诇讛 诪讗诇讬讛 讗讘诇 诇讛讜诇讬讱 讗讞转 诪讛谉 诇讬诐 讛诪诇讞 讗住讜专 讜讗诐 注砖讛 讻谉 讘诪讝讬讚 讗住讜专讜转 诪砖讜诐 拽谞住讗 讘砖讜讙讙 诪讜转专讜转 讻讚讬谉 讻诇 诪讘讟诇 讗住讜专讬谉.





讛诪讗讬专讬

讛诪砖谞讛 讛转砖讬注讬转 讜讛讻讜谞讛 讘讛 诇讛砖诇讬诐 讘讗讜专 注谞讬谞讬 转注专讜讘转 砖讘砖讗专 讗讬住讜专讬谉 [讜讗诪专] 讜讗诇讜 讗住讜专讬谉 讘讻诇 砖讛谉 讬讬谉 谞住讱 讜注"讝 讜注讜专讜转 诇讘讜讘讬谉 讜砖讜专 讛谞住拽诇 讜注讙诇讛 注专讜驻讛 讜爪驻专讬 诪爪讜专注 讜砖注专 讛谞讝讬专 讜驻讟专 讞诪讜专 讜讘砖专 讘讞诇讘 讜讞讜诇讬谉 砖谞砖讞讟讜 讘注讝专讛 讛专讬 讗诇讜 讗住讜专讬谉 讜讗讜住专讬谉 讘讻诇 砖讛谉 讗诪专 讛专"诐 讻讘专 谞转讘讗专 诇讱 讘驻专拽 讙' 诪诪住讻转 注专诇讛 讚注转 专' 诪讗讬专 砖讛讜讗 住讜讘专 讗转 砖讚专讻讜 诇诪谞讜转 诪拽讚砖 讜诇砖诐 讘讬讗专谞讜 讝讛 讛注谞讬谉 转讻诇讬转 讛讘讬讗讜专 讜讝讛 讛转谞讗 住讘专 砖讻砖讬讛讬讜 讘讚讘专 讛讗住讜专 砖谞讬 讛注谞讬谞讬诐 讛讗讞讚 砖讬讛讬讛 讚专讻讜 诇讬诪谞讜转 讜讛砖谞讬 砖讬讛讗 讗住讜专 讘讛谞讗讛 砖讛讜讗 讗住讜专 讘讻诇 砖讛讜 讜讗诪专 讬讬谉 谞住讱 专"诇 讞讘讬转 砖诇 讬讬谉 谞住讱 讻砖谞转注专讘讛 讘讗讬讝讛 讚讘专 砖谞转注专讘 诪谉 讛讞讘讬讜转 转讗住专 讛讻诇 讘讛谞讗讛 诇驻讬 砖讛砖谞讬 注谞讬谞讬诐 讛谞讝讻专讬诐 谞转拽讘爪讜 讘讜 讜讻诪讜 讻谉 讚讬谞专 注"讝 注诇 讚专讱 诪砖诇 讘讚讬谞专讬谉 讛专讘讛 讜爪驻讜专 讘爪驻专讬诐 讛专讘讛 讜讗讙讚讛 诪砖注专 谞讝讬专 讘讗讙讚讜转 砖注专 讛专讘讛 讜驻讟专 讞诪讜专 讘讞诪讜专讬诐 讛专讘讛 讜讞转讻讛 讘砖专 诪讘砖专 砖谞转讘砖诇 讘讞诇讘 讗讜 诪谉 讞讜诇讬谉 砖谞砖讞讟讜 讘注讝专讛 讘讞转讻讜转 讛专讘讛 讗驻讬' 讬讛讬讛 讛专讘讜讬 讻诪讛 砖讬讛讬讛 讛讻诇 讗住讜专 讘讛谞讗讛 讜讘砖讜专 讛谞住拽诇 讜注讙诇讛 注专讜驻讛 讜驻讟专 讞诪讜专 谞讛专讙 讛讻诇 讜讻讘专 讘讗专谞讜 讘砖谞讬 诪拽讚讜砖讬谉 砖讗诇讛 讻诇诐 讗住讜专讬谉 讘讛谞讗讛 讜专讗讬讬转 讻诇 讗讞讚 诪讛诐 讜讛讬讜转 讻诇 讗讞讚 诪讛诐 讚讘专 砖讚专讻讜 诇诪谞讜转 诪讘讜讗专 讜转砖诇讜诐 诇砖讜谉 讛诪砖谞讛 讛专讬 讗诇讜 讗住讜专讬谉 讜讗讜住专讬谉 讻诇 砖讛谉 诇诪注讜讟讬 讚讘专 砖讘诪谞讬谉 讜讗讬谞讜 讗住讜专 讘讛谞讗讛 讻讙讜谉 讞转讻转 谞讘诇讛 注诐 讞转讻转 讘砖专 讗讜 讗住讜专 讘讛谞讗讛 讗讬谞讜 讘诪谞讬谉 讻讙讜谉 注专讜讘 拽诪讞 讻诇讗讬诐 讗讜 讬讬谉 讻诇讗讬诐 注诐 拽诪讞 讞讜诇讬谉 讗讜 讬讬谉 讞讜诇讬谉 讜讝讛 讛注拽专 讗讬谞讜 谞讜讛讙 讘讻诇 诇驻讬 砖讛讚讬谉 讘讞讘讬转 砖诇 讬讬谉 谞住讱 砖谞转讘专专 砖谞转谞住讱 诇注"讝 讻砖谞转注专讘讛 讘讞讘讬讜转 讛专讘讛 讜诪讻专 讛讻诇 诇讙讜讬诐 讜讬讟讜诇 砖注讜专 专讜讘 讚诪讬 讗讜转讛 讞讘讬转 讜讬砖诇讬讻讜 诇讬诐 讛诪诇讞 讜讝讛讜 驻讬专讜砖 讬讜诇讬讱 讛谞讗讛 诇讬诐 讛诪诇讞 砖拽讚诐 诇谞讜 讝讻专讜 讘驻专拽 砖诇讬砖讬 诪讝讜 讛诪住讻转讗 讜讗讬谉 讙诐 讻谉 讻诇 诪讛 砖讝讻专讜 诇诪谞讜转 讜讛讜讗 讗住讜专 讘讛谞讗讛 诪拽讚砖 讻诇讜诪专 讗讜住专 讘讻诇 砖讛讜 诇驻讬 砖讛谞讘诇讛 讜讻诇讗讬 讛讻专诐 讛谉 诪讗住讜专 讛谞讗讛 讜讗讬谉 诪拽讚讬砖 讘讛诐 讝讜诇转讬 砖讘注讛 讚讘专讬诐 讘诇讘讚 专"诇 诪讛诐 讗讜住专讬诐 讘讻诇 砖讛讜讗 讻诪讜 砖讘讗专谞讜 讘住讜祝 注专诇讛 讜讚注 讻讬 诪讛 砖讝讻专 讘讝讗转 讛诪砖谞讛 讻讬 讛诐 讗讜住专讬谉 讘讻诇 砖讛讜 讛讜讗 谞讻讜谉 讜讘专讜专 诪诇讘讚 讬讬谉 谞住讱 砖讛讜讗 讗讜住专 讘讻诇 砖讛讜 诇砖转讬讛 讘诇讘讚 讗讘诇 讻砖谞转注专讘讛 讞讘讬转 讘讞讘讬讜转 讗讬谞讜 讗讜住专 讛讻诇 讘讛谞讗讛 讻诪讜 砖讘讗专谞讜 讜讞诪抓 讘驻住讞 讘诇讘讚 讘讬谉 讘诪讬谞讜 讘讬谉 砖诇讗 讘诪讬谞讜 讘诪砖讛讜 讜讗诪谞诐 讬爪讗 诪讚讬谉 讻诇诇 讗讬住讜专讬谉 砖讘转讜专讛... 讛讚讘讜专 讘讜 讗讘诇 讗住讜专 转诇讜讬 讛讜讗 讘讝诪谉 讜讻砖注讘专 讛讝诪谉 住专 讗住讜专讜 讜诇驻讬讻讱 诇讗 讛转谞讛 讘讜 讛转诇诪讜讚 讻诪讜 砖讛转谞讛 讘讬讬谉 谞住讱 讜讟讘诇 讻诪讜 砖讛拽讚诪谞讜 讜讛讘谉 讗诇讜 讛注谞讬谞讬诐 讻诇诐 讜转驻专讬砖 讘讬谞讬讛诐 讜转讚注 拽讜 讛讬讜砖专 讘讻诇诐:



讗诪专 讛诪讗讬专讬 讗诇讜 讗住讜专讬谉 讜讗讜住专讬谉 讘讻诇 砖讛谉 专"诇 砖讻诇 诪讛 砖谞转注专讘 讘讜 谞讗住专 讜讬专讗讛 诇讬 砖诪砖谞讛 讝讜 诇注谞讬谉 讗讬住讜专 讛谞讗讛 谞讗诪专 讜讗诪专 讘讻诇 讗诇讜 砖讗诐 谞转注专讘讜 讗驻讬诇讜 讗讞讚 讘讗诇祝 讻诇诐 谞讗住专讜 讘讛谞讗讛 讜诪"诪 讗讬谉 讛诪讚讛 砖讜讛 讘讻诇 讗诇讜 砖讛讜讝讻专讜 砖讬砖 诪讛诐 砖谞讗诪专 注诇讬讛诐 讻谉 讗祝 讘诪砖讛讜 讜讬砖 诪讛诐 砖讛诐 爪专讬讻讬诐 诇讚讘专 砖讘诪谞讬谉 讗讘诇 诪砖讛讙讬注讜 诇讗讜转讜 砖讬注讜专 讗祝 讗诐 谞转注专讘讜 讘讗诇祝 讛讻诇 讗住讜专 讜讗讜住专讬谉 讘讻诇 砖讛谉 讛讗诪讜专 讘讛谉 讗讬谉 驻讬专讜砖讜 注诇 诪讬注讜讟 讛讗讬住讜专 讗诇讗 注诇 专讘讜讬 讛讛转专 讻诇讜诪专 砖讗驻讬诇讜 谞转注专讘讜 讘专讘讜讗 讗讬谞讜 讘讟诇 讘讛诐 讜诪讛 砖讗诪专讜 讘讙诪专讗 讛讗讬 转谞讗 转专转讬 讗讬转 诇讬讛 讗砖讗专讗 拽讗讬 讜诇讗 讗讗讬住讜专讬 注"讝 砖诇讗 谞讗诪专 注诇 诪讛 砖讗讜住专 讘诪砖讛讜 砖诇 讗讬住讜专 讗诇讗 讘诪讛 砖讗讜住专 讘讻诇 讻诪讛 砖讛讜讗 讛讛转专 讜讻谉 诪讛 砖砖讗诇讜 讛讗讬 转谞讗 诪讗讬 拽讗 讞砖讬讘 诇讗 拽讗讬 讗讗讬住讜专讬 注"讝 讗诇讗 注诇 讛砖讗专 讜诪讛 砖讗讜住专 讘诪砖讛讜 讛讜讗 讻诇 诪讛 砖讗讬住讜专讜 诪砖讜诐 注"讝 讜讛诐 讬讬谉 谞住讱 讜注"讝 讜注讜专讜转 诇讘讜讘讬谉 讜讛讜讗 讛讚讬谉 诇讻诇 转拽专讜讘转 注"讝 讜讻讘专 讘讗专谞讜 注谞讬谉 注讜专讜转 诇讘讜讘讬谉 讘驻专拽讬诐 讛拽讜讚诪讬诐 讜砖讜专 讛谞住拽诇 专"诇 拽讜讚诐 砖谞住拽诇 讗诇讗 砖谞讙诪专 讚讬谞讜 讜讛讜讗 诪驻谞讬 讞砖讬讘讜转讜 讜讻谉 讻诇 讘注诇讬 讞讬讬诐 讻诪讜 砖讛转讘讗专 讘诪住讻转 讝讘讞讬诐 注"讙 讗' 讜讙讚讜诇讬 讛诪驻专砖讬诐 驻讬专砖讜讛 讘讞转讻讛 诪讘砖专讜 讜专讗讜讬讛 诇讛转讻讘讚 讜讗讬谉 讛讚讘专讬诐 谞专讗讬谉 讜注讙诇讛 注专讜驻讛 讜爪驻专讬 诪爪讜专注 专"诇 讛砖讞讜讟讛 砖讘讛诐 讜砖注专 谞讝讬专 砖讗祝 讛讜讗 讚讘专 砖讘诪谞讬谉 砖讗讚诐 注砖讜讬 诇诪讻讜专 诪诪谞讜 讻诪讛 讙讝讬谉 诇注砖讜转 诪讛诐 砖拽讬诐 讜讛讜讗 讗住讜专 讘讛谞讗讛 砖砖注专 谞讝讬专 讟讛讜专 讘砖专讬驻讛 讜砖诇 讟诪讗 讘拽讘讜专讛 讜驻讟专 讞诪讜专 诇讗讞专 注专讬驻讛 讜讘砖专 讘讞诇讘 专"诇 诇讗讞专 砖谞注砖讬转 讞转讻讛 讝讜 讘砖专 讘讞诇讘 砖讘转讞诇转讛 讗讬谞讛 谞注砖讬转 讘砖专 讘讞诇讘 讗诇讗 讘讟注诐 讻诪讜 砖讗诪专讜 讟驻转 讞诇讘 砖谞驻诇讛 讘讘砖专 讗诐 谞转谞讛 讟注诐 讘讛 讜讻讜' 讗讘诇 诇讗讞专 砖讘注砖讬转 讛讞转讻讛 讘砖专 讘讞诇讘 讗祝 讘讗诇祝 讻诪讜讛 诇讗 讘讟诇讛 讜诪"诪 讚讜拽讗 讞转讻讛 砖讛讬讗 讚讘专 砖讘诪谞讬谉 讻诪讜 砖讛转讘讗专 讘诪住讻转 讞讜诇讬谉 讜讻谉 讞讜诇讬谉 砖谞砖讞讟讜 讘注讝专讛 砖讗祝 讛诐 讗住讜专讬谉 讘讛谞讗讛 砖讻诇 讗诇讜 讗住讜专讬 讛谞讗讛 讛诐 讻诪讜 砖讛转讘讗专 讻诇 讗讞讚 讘诪拽讜诪讜 讛专讗讜讬 诇讜 讜诪"诪 讞拽专 讘注诇 讛转诇诪讜讚 注诇 诪砖谞讛 讝讜 砖讛专讬 诪"诪 讛讬讛 诇讜 诇讛讝讻讬专 讻诇 砖注讜砖讛 转注专讘转讜 讻诪讛讜 讘讻诇 诪讛 砖讛讜讗 讗注"驻 砖讗讬谞讜 讘讚讬谉 讗讬住讜专 讛谞讗讛 砖诪讗讞专 砖讛讜讗 讗讜诪专' 讗讜住专讬谉 讘讻诇 砖讛谉 专讜爪讛 讘讜 砖注讜砖讛 讗转 转注专讘转讜 讻诪讛讜 讘讻诇 诪讛 砖讛讬讛 讗祝 讗讞讚 讘讗诇祝 讜讗注"驻 砖诇讗 谞诪谞讜 讘讻讗谉 讗诇讗 讗讬住讜专讬 讛谞讗讛 砖讗讜住专讬谉 转注专讘转谉 讘讛谞讗讛 诪"诪 讬砖 讗住讜专讬 讗讻讬诇讛 砖讗讜住专讬谉 讘讗讻讬诇讛 讘讻诇 诪讛 砖讛谉 讙诐 讻谉 讜讘讬讗讜专 讛讚讘专讬诐 讗诇讜 讗讜住专讬谉 讘讻诇 砖讛谉 诇注砖讜转 转注专讘转谉 讻诪讜转谉 讘讻诇 诪讛 砖讛谉 讜诪转讜讱 讻讱 砖讗诇讜 注诇讬讛 讘讙诪专讗 讗诐 讚注转讜 诇讚讜谉 讘讗住讜专 讛谞讗讛 讛讬讛 诇讜 诇诪谞讜转 讞诪抓 讘驻住讞 砖讗祝 讛讜讗 讗讜住专 讘讻诇 砖讛讜讗 讗祝 讘讛谞讗讛 讜讗注"驻 砖注诇 讚专讱 讛讗诪转 讗讬谉 讞诪抓 讗讜住专 转注专讘转讜 讘讛谞讗讛 讘诪砖讛讜 讗讗"讻 讘谞讜转谉 讟注诐 诪"诪 讚注转 讛诪拽砖讛 讻谉 讜讗祝 讙讚讜诇讬 讛驻讜住拽讬诐 驻住拽讜讛 讗诇讗 砖讗讬谉 讛讚讘专讬诐 谞专讗讬谉 砖讻诇 讗讜转谉 砖讘驻专拽 讗诇讜 注讜讘专讬谉 讙讜祝 讛诪讗讻诇 谞注砖讛 诪讛诐 讗讜 砖讛诐 谞讜转谞讬谉 讟注诐 讛专讘讛 讻诪讜 砖讛注讬讚讜 讘讝讬转讜诐 讛诪爪专讬 砖讛讜讗 转诇转讗 砖注专讬 讜讞讝专 诇讛拽砖讜转 注诇 讗讬住讜专讬 讗讻讬诇讛 砖讗诐 讚注转讜 诇讚讜谉 讘讚讘专 讞砖讜讘 讜讛讜讗 讛谞拽专讗 讚讘专 砖讘诪谞讬谉 讛讬讛 诇讜 诇诪谞讜转 讞转讻讛 砖诇 谞讘诇讛 讛专讗讜讬讛 诇讛转讻讘讚 诇注砖讜转 转注专讜讘转讛 讻诪讜讛 诪讬讛讗 诇注谞讬谉 讗讻讬诇讛 讜转讬专抓 转专转讬 讗讬转 诇讬讛 讻诇讜诪专 砖诇讗 讛讬讛 讚注转 讛诪砖谞讛 诇讚讜谉 讗诇讗 讘砖谞讬讛诐 专"诇 砖讬讛讗 讗讬住讜专 讛谞讗讛 讜讚讘专 砖讘诪谞讬谉 讜诪讙讚讜诇讬 讛驻讜住拽讬诐 驻讬专砖讜 讘讛 砖讗讬谉 讝讛 讛转谞讗 讗讜诪专 讘砖讜诐 讚讘专 诇注砖讜转 转注专讜讘转讜 讻诪讛讜 讘讻诇 诪讛 砖讬转注专讘 讘讜 讗驻讬诇讜 讘讗诇祝 讗诇讗 讘讚讘专 砖讘诪谞讬谉 专"诇 讚讘专 讞砖讜讘 讜讗住讜专 讛谞讗讛 讛讗 讻诇 砖讗讬谞讜 讘砖谞讬讛诐 讗讬谞讜 注讜砖讛 转注专讘转讜 讘讻诇 砖讬注讜专 砖讬转注专讘 讘讜 讻诪讛讜 诪注转讛 驻专讜住讛 砖诇 讞诪抓 讗注"驻 砖讛讜讗 讗住讜专 讛谞讗讛 讗讬谞讜 讚讘专 讞砖讜讘 诇讗住讜专 转注专讘转讜 讘讛谞讗讛 讻诪讛讜 讻诪讜 砖讻转讘谞讜 讜讞转讻转 谞讘诇讛 讗注"驻 砖讛讜讗 讚讘专 讞砖讜讘 讗讬谞讜 讗住讜专 讛谞讗讛 诇讗住讜专 转注专讜讘转讛 讻诪讜讛 讗祝 讘讗讻讬诇讛 讘讻诇 诪讛 砖讛讬讗 讜诪转讜讱 驻讬专讜砖诐 驻住拽讜 注诇讬讛 讘注谞讬谉 讞诪抓 砖讗讬谉 讛诇讻讛 讻谉 砖讛专讬 讞诪抓 讘驻住讞 诇讚注转诐 讘讻诇 砖讛讜 讗祝 讘讛谞讗讛 讜诪"诪 诇讚注转谞讜 讗讬谞讜 谞讗住专 讘讛谞讗讛 讘讻诇 砖讛讜讗 讻诪讜 砖讘讗专谞讜 讜讬砖 讞讜砖讘讬诐 注诇讬讛诐 砖诇注谞讬谉 讗讻讬诇讛 讛诐 住讘讜专讬诐 讘驻讬专讜砖 诪砖谞讛 讝讜 砖诇讗 讬讛讗 讞诪抓 讗讜住专 讘讻诇 诪讛 砖讛讜讗 讜诪转讜讱 讻讱 诇讗 驻住拽讜 讘讛 讻诪讜转讛 讜诪"诪 谞诪砖讻讜 讗讞专 诪砖谞讛 讝讜 讘注谞讬谉 讞转讻转 谞讘诇讛 讜专讗讜讬讛 诇讛转讻讘讚 砖诇讗 诇讗住讜专 转注专讘转讛 讘讬转专 诪砖砖讬诐 讜讻谞讙讚 诪讛 砖讗诪专讜 讘诪砖谞讛 驻专拽 讙讬讚 讛谞砖讛 砖讛讞转讻讛 讛专讗讜讬讛 诇讛转讻讘讚 讗讬谞讛 讘讟诇讛 讜讝讛讜 砖诇讗 讛讘讬讗讜讛 砖诐 讘讛诇讻讜转 讗诇讗 砖讙讚讜诇讬 讛诪讞讘专讬诐 驻住拽讜讛 讜诪"诪 诇讚注转谞讜 诪砖谞讛 讝讜 讛诇讻讛 驻住讜拽讛 讛讬讗 讜驻讬专讜砖 讛诪砖谞讛 诪注讬拽专讜 讗讬谞讜 谞专讗讛 讻谉 砖讗诐 讻谉 讗祝 讟驻转 讬讬谉 谞住讱 讗讬谞讜 讚讘专 讞砖讜讘 讜谞注砖讛 转注专讘转讜 讻诪讛讜 讜诪"诪 讛诐 讛注诪讬讚讜讛 讞讘讬转 讘讞讘讬转 讜讗"讻 诇注谞讬谉 讬讬谉 注爪诪讜 砖讗讜住专 讘讻诇 砖讛讜 讘讛谞讗讛 诪讬讛讗 讗讬谉 讛诇讻讛 讻谉 讻诪讜 砖讬转讘讗专 诇诪讟讛 讘讞讘讬转 讘讞讘讬转:



讜注讬拽专 讛讚讘专讬诐 砖讝讛 讛转谞讗 诪讛 砖讗诪专 注诇讬讜 转专转讬 讗讬转 诇讬讛 讻讱 驻讬专讜砖讜 砖诇讗 讻讬讜谉 诇讛讜专讜转 讘讛 讗诇讗 讘讚讘专讬诐 砖讗讜住专讬谉 讘讛谞讗讛 讜诇讗 诇讗讬住讜专 讗讻讬诇讛 讻诇诇 讗注"驻 砖注讜砖讛 转注专讘转讜 讻诪讛讜 讘讻诇 诪讛 砖讛讜讗 讜诪转讜讱 砖讛讜讗 住讜讘专 砖讗讬谉 砖讜诐 讚讘专 讗讜住专 转注专讜讘转讜 讘讛谞讗讛 讗诇讗 讘讗讻讬诇讛 诇讗 讚讘专 讗诇讗 讘讚讘专讬诐 砖讗讬谉 讗讬住讜专讬 讛谞讗讛 讜讚讘专 讞砖讜讘 讜注诇讬讛诐 讗诪专 讗诇讜 讜讻讜' 砖讛讜讗 诇砖讜谉 诪讚讜拽讚拽 讘诇讗 砖讬讜专 讜诪讛 砖讛讜讝讻专 讘讛 讬讬谉 谞住讱 驻讬专讜砖讜 讞讘讬转 讘讞讘讬转 讜注"讝 讘爪讬专讛 砖谞注讘讚讛 砖谞转注专讘讛 讘砖讗专 爪讜专讜转 讜讘砖专 讘讞诇讘 讘讞转讻讛 讛专讗讜讬讛 讜砖注专 谞讝讬专 讘砖谞拽砖专讜 讜谞注砖讜 讙讝讬谉 讙讝讬谉 注讚 砖讗讚诐 讗讜诪专 注诇讬讛诐 讻诪讛 讙讝讬谉 讘住诇注 讗讜 讘砖谞注砖讬转 诪讛诐 爪讜专讛 讘讘讙讚 讜讻诪讜 砖讛注诪讬讚讜讛 讘诪住讻转 转诪讜专讛 讘爪驻专转讗 专"诇 砖注砖讛 讘砖注专 讛谞讝讬专 爪讜专转 爪驻讜专 砖讛讜讗 讚讘专 讞砖讜讘 讜砖讗专 讛讚讘专讬诐 讻驻砖讟谉 讗讜 砖诪讗 讻诇 砖讘注"讝 讗讬谞讜 讘讻诇诇 讝讛 讻诪讜 砖讘讗专谞讜 讘诪砖谞讛 讜讛讜讗 砖讜讗诇 砖讛讬讛 诇讜 诇诪谞讜转 讻讻专讜转 砖诇 讞诪抓 讘驻住讞 讜讗讙讜讝讬 驻专讱 砖诇 注专诇讛 讜讞讘专讜转讬讛 砖讛诐 讚讘专 讞砖讜讘 讜讗讬住讜专讬 讛谞讗讛 讜讛砖讬讘 砖讻讘专 住诪讱 注诇 诪讛 砖讛讜讝讻专讜 讘诪拽讜诪谉 讗讘诇 讗讬住讜专讬 讛谞讗讛 砖讗讬谞谉 讚讘专 讞砖讜讘 讗讜 讚讘专 讞砖讜讘 砖讗讬谞讜 讗住讜专 讛谞讗讛 诇讗 讻讬讜谉 诇砖谞讜转诐 讻讗谉 讗讬住讜专 讛谞讗讛 讘诇讗 讚讘专 讞砖讜讘 诪驻谞讬 砖讗讬谞讜 注讜砖讛 转注专讘转讜 讻诪讛讜 砖讗讬谞讜 讗讜住专 讘诪砖讛讜 讗诇讗 讘讗讻讬诇讛 讻讞诪抓 讘驻住讞 砖讗讬谞讜 谞讗住专 讘讛谞讗讛 讘讻诇 诪讛 砖讛讜讗 讗诇讗 讘讚讘专 砖讘诪谞讬谉 讻讙讜谉 讻讻专 讗讜 讘谞转讬谞转 讟注诐 讜讚讘专 讞砖讜讘 讘诇讗 讗讬住讜专 讛谞讗讛 诪驻谞讬 砖讗注"驻 砖注讜砖讛 转注专讘转讜 讻诪讛讜 讗讬谞讜 诪转注住拽 讘讗讬住讜专 讗讻讬诇讛 讜诪"诪 讞转讻讛 讛专讗讜讬讛 诇讛转讻讘讚 讗讜住专讜 讘讻诇 诪讛 砖讛讜讗 讗诇讗 砖讗讬谉 诇讛 诪拽讜诐 讘讻讗谉 讜诇讗 讞诇拽 讘讻讗谉 注诇 诪讛 砖讛转讘讗专 讘诪住讻转 讞讜诇讬谉 讘讞转讻讛 讗诇讗 砖诇讗 讛转注住拽 讘讛 讜讻谉 讻讻专讜转 砖诇 讞诪抓 讗讜住专讜转 讗转 转注专讘转谉 讗诐 诇讗 讛讜讝讻专讜 讜讗注"驻 砖讬讬谉 谞住讱 讗讜住专 转注专讘转讜 讬讬谉 讘讬讬谉 讗祝 讘诇讗 讞砖讬讘讜转 讞讜诪专讗 讚注"讝 砖谞讬 讜讗祝 讘讝讜 讬砖 诪讬 砖讗讜诪专 讚讜拽讗 讘专讘讬注讬转 讗诇讗 砖讗讬谉 诇讛诐 专讗讬讛 讜注讜讚 砖讛专讬 诇讗 讛讜注讬诇讜 砖讛专讬 诪"诪 注"讝 讜转拽专讜讘转讛 讗住讜专讬谉 讘讻诇 砖讛谉 讗祝 讘诇讗 讞砖讬讘讜转 讜诪讛 砖讗诪专讜 讞讘讬转 讘讞讘讬转 诪讜转专 驻专讜砖讛 诇讚注转诐 讘驻转讜讞讜转 砖讗讬谉 讝讛 讚讘专 砖讘诪谞讬谉 讛讗 讘住转讜诪讜转 谞讗住专讜 讻诇谉 讘讛谞讗讛 讜讻诪讜 砖谞讗诪专 注诇讬讛诐... 注专诇讛 住转讜诪讜转 讻诇谉 讬讚诇拽讜... 砖诪讗 转讗诪专 讜讛诇讗 讘驻专拽 砖谞讬... 砖谞转注专讘讜 讬讜诇讬讱 讛谞讗讛 诇讬诐 讛诪诇讞 讜讗注"驻 砖讛讜讗 讚讘专 砖讘诪谞讬谉 讜讗讬住讜专 讛谞讗讛 驻专砖讜 讘讝讛 讞讻诪讬 讛爪专驻转讬诐 注谞讬谉 讛讞讘讬转 讘驻转讜讞讜转 讜注谞讬谉 驻转 讜讘讙讚 诪转讜讱 砖注讬拽专 讗讬住讜专谉 讗讬谞讜 讚讘专 砖讘诪谞讬谉 讜讛讜讗 讛讻专讻专 讜讛注爪讬诐 砖诪爪讚诐 谞讗住专讜 讜讬"诪 注谞讬谉 讛讞讘讬转 诇讗讞专 驻讚讬讜谉 讻诪讜 砖讘讬讗专谞讜 砖诐 砖讬砖 驻讚讬讜谉 诇注"讝 讗讘诇 拽讜讚诐 驻讚讬讜谉 讗住讜专 讛讗 讬讬谉 讘讬讬谉 讗祝 诇讗讞专 驻讚讬讜谉 讗住讜专 讜讬砖 砖驻讬专砖 讘讛驻讱 砖讬讬谉 讘讬讬谉 诇讗讞专 驻讚讬讜谉 诪讜转专 讛讗 讞讘讬转 讘讞讘讬转 讗祝 拽讜讚诐 驻讚讬讜谉 诪讜转专 讜讛诐 驻讬专砖讜 讘注专诇讛 讜讻诇讗讬 讛讻专诐 砖讗诪专 注诇讬讛诐 讘住转讜诪讜转 讬讚诇拽讜 砖讟注诐 讛讚讘专 诪驻谞讬 砖讗讬谉 诇讛诐 驻讚讬讜谉 讜讻讘专 讻转讘谞讜 诪讝讛 讘驻专拽 砖诇讬砖讬 讜讚讘专讬诐 讗诇讜 讛谞讝讻专讬诐 讘诪砖谞转谞讜 砖讛诐 讗讬住讜专讬 讛谞讗讛 讜讚讘专 砖讘诪谞讬谉 讻讘专 讻转讘谞讜 讘驻专拽 砖诇讬砖讬 砖诇讚注转 讙讚讜诇讬 讛讚讜专讜转 讗讬谉 诇讛诐 转拽谞讛 讘讛讜诇讻转 讛谞讗讛 诇讬诐 讛诪诇讞 讗讜 讘诪讻讬专讛 诇讙讜讬 讞讜抓 诪讚诪讬 讛讗讬住讜专 讗讘诇 讙讚讜诇讬 讛诪驻专砖讬诐 讻转讘讜 砖讗祝 讘讗诇讜 讻谉 砖讛专讬 讛讘讙讚 砖讗专讙讜 讘讻专讻专 谞讞砖讘 讻诇讜 讗讬住讜专 讜讛讜注讬诇 讘讜 讗讞讚 诪讗诇讜 注诇 讛讚专讱 砖讛转讘讗专:



讝讛讜 讘讬讗讜专 讛诪砖谞讛 讜讗注"驻 砖砖讗专 诪驻专砖讬诐 转讜驻砖讬谉 讘讛 砖讟讛 讗讞专转 诪讻诇 诪拽讜诐 讻讱 谞专讗讛 诇讬 诇驻专砖 诇讛诪砖讬讱 讛驻讬专讜砖 注诐 讛驻住拽 讜讻谉 谞专讗讛 讚注转 讙讚讜诇讬 讛诪驻专砖讬诐 讜诇讗 谞转讞讚砖 注诇讬讛 讘讙诪专讗 讚讘专 砖诇讗 讘讬讗专谞讜讛讜:



讛诪砖谞讛 讛注砖讬专讬转 讜讛讻讜谞讛 诇讛砖诇讬诐 讘讛 讘讬讗讜专 注谞讬谞讬 转注专讜讘转 砖讘讬讬谉 谞住讱 讜讛讜讗 砖讗诪专 讬讬谉 谞住讱 砖谞驻诇 诇讘讜专 讻诇讜 讗住讜专 讘讛谞讗讛 专砖讘"讙 讗讜诪专 讬诪讻专 讻诇讜 诇谞讻专讬 讞讜抓 诪讚诪讬 讬讬谉 谞住讱 砖讘讜 讗诪专 讛专"诐 讻讘专 谞转讘讗专 砖讬讬谉 谞住讱 砖谞转谞住讱 诇注"讝 讗讜住专 讻诇 砖讛讜 讘诪讬谞讜 讜讞讘讬转 讘讬谉 讞讘讬讜转 讬讜诇讬讱 讛谞讗讛 诇讬诐 讛诪诇讞 讜讝讛 讛讘讜专 讛谞讝讻专 讘讻讗谉 讛讜讗 讘讜专 砖诇 讬讬谉 讜讗诐 讛讜讗 讬讬谉 砖诇讜拽 砖讛讜讗 谞拽专讗 住转诐 讬讬谞谉 砖讗讬谉 讗谞讜 讬讜讚注讬谉 讗诐 谞转谞住讱 讗讜 诇讗 谞转谞住讱 讛讜讗 讻砖谞转注专讘 讘讘讜专 砖诇 讬讬谉 驻住拽 讛讛诇讻讛 讘讜 讻专砖讘"讙 讜讗注"驻 砖讛讜讗 讗住讜专 讘讛谞讗讛 讙诐 讻谉 专"诇 住转诐 讬讬谞谉 讻诪讜 砖讗诪专谞讜 砖诇砖讛 讬讬谞讜转 讛诐 讬讬谉 谞住讱 讗住讜专 讘讛谞讗讛 讜诪讟诪讗 讟讜诪讗讛 讞诪讜专讛 讘讻讝讬转 住转诐 讬讬谞谉 讗住讜专 讘讛谞讗讛 讜诪讟诪讗 讟讜诪讗转 诪砖拽讬谉 讘专讘讬注讬转 讜讛诪驻拽讬讚 讬讬谞讜 讗爪诇 讛讙讜讬 讗住讜专 讘砖转讬讛 讜诪讜转专 讘讛谞讗讛 讜讟讜诪讗讛 讞诪讜专讛 讛讜讗 砖讬讟诪讗 讗讚诐 讜讻诇讬诐 讘诪讙注 讜讘诪砖讗 讻诪讜 讛谞讘诇讛 讜讟讜诪讗转 诪砖拽讬谉 讛讬讗 讟讜诪讗讛 拽诇讛 诪讟诪讗 讗讜讻诇讬谉 讜诪砖拽讬谉 诇讘讚 讜讻砖砖转讛 诪讛诐 讗讚诐 专讘讬注讬转 谞驻住诇讛 讙讜讬转讜 讜诇讗 讬讟诪讗 讜注讜讚 讬转讘讗专讜 注拽专讬 讗诇讛 讛讟诪讗讜转 讘诪拽讜诪讜转讬讛谉:



讗诪专 讛诪讗讬专讬 讬讬谉 谞住讱 砖谞驻诇 诇讘讜专 讻诇讜 讗住讜专 讘讛谞讗讛 讗祝 讘住转诐 讬讬谞谉 讜专砖讘"讙 诪转讬专 诇诪讻讜专 讻诇讜 讞讜抓 诪讚诪讬 讬讬谉 谞住讱 砖讘讜 讜讗驻讬诇讜 讬讬谉 谞住讱 讙诪讜专 讜驻讬' 讘讙诪' 砖讛诇讻讛 讻专砖讘"讙 讘住转诐 讬讬谞诐 讗讘诇 诇讗 讘讬讬谉 谞住讱 讛讙诪讜专 讜讛讜讗 砖讗诪专讜 讘驻住拽 讝讛 讬讬谉 谞住讱 讬讬谉 讘讬讬谉 讗住讜专 讞讘讬转 讘讞讘讬转 诪讜转专 讘诪讻讬专转 讻诇讜 讞讜抓 诪讚诪讬 讞讘讬转 砖诇 讗讬住讜专 住转诐 讬讬谞谉 讗驻讬诇讜 讬讬谉 讘讬讬谉 诇诪讻专 讻诇讜 讞讜抓 诪讚诪讬 讬讬谉 谞住讱 砖讘讜 讜讛讜讗 讛讚讬谉 诇讻诇 讛讗住讜专 讘诪讙注 讙讜讬 砖讛讻诇 讘讻诇诇 住转诐 讬讬谞谉:



讝讛讜 讘讬讗讜专 讛诪砖谞讛 讜驻住拽 砖诇讛 讜诇讗 谞转讞讚砖 注诇讬讛 讘讙诪专讗 讚讘专 砖诇讗 讘讬讗专谞讜讛讜 讜诪"诪 讙讚讜诇讬 讛诪驻专砖讬诐 讻转讘讜 砖讬讬谉 讘诪讬诐 讗诐 谞注砖讜 讛诪讬诐 专讗讜讬讬诐 诇砖转讬讛 注诇 讬讚讜 讗驻讬诇讜 注诇 讬讚讬 讛讚讞拽 讛专讬 讛诐 讻讻讘砖讬诐 砖讚专讻谉 诇转转 诇转讜讻谉 讬讬谉 砖谞讗住专讜 讘讛谞讗讛 讜讻谉 讚注转诐 讘讬讬谉 砖谞转注专讘 讘讬讬谉 讗祝 讘住转诐 讬讬谞谉 讗诐 谞转注专讘 砖诐 讻诇 讻讱 砖讻谞讙讚讜 讘诪讬诐 讬讛讜 专讗讜讬讬谉 诇砖转讬讛 注诇 讬讚讜 讜讗讬谉 讛讚讘专讬诐 谞专讗讬谉 讜讗祝 讘讻讘砖讬诐 讻讘专 驻专砖谞讜 诇讚注转谞讜 砖讬诪讻专讜 讞讜抓 诪讚诪讬 讬讬谉 谞住讱 砖讘讛诐 讗诇讗 砖讛诐 住讜讘专讬诐 讘讛诐 砖讻诇 砖诪讻砖讬专 讗转 讛讗讜讻诇 讛专讬 讛讜讗 注讬拽专 讛讚讘专 讜讻谉 讛注讬讚讜 讘转诇诪讜讚 讛诪注专讘 讘诇砖讜谉 讝讛 诪讜讚讛 专砖讘"讙 讘讬讬谉 诇转讘砖讬诇 砖讛讜讗 讗住讜专 讜诪"诪 讛讚讘专讬诐 讝专讬诐:



讬讬谉 砖谞转注专讘 讘讬讬谉 谞住讱 讜讚讗讬 砖谞讗住专 讗祝 讘诪讻讬专讛 讞讜抓 诪讚诪讬 讬讬谉 谞住讱 讬砖 诪讬 砖诪转讬专 讘讛讜诇讻转 讛谞讗讛 诇讬诐 讛诪诇讞 讜讛诐 住讜讘专讬诐 砖讛讜诇讻转 讛谞讗讛 诇讬诐 讛诪诇讞 讙讚讜诇讛 诪诪讻讬专讛 讞讜抓 诪讚诪讬 讬讬谉 谞住讱 讜讛诐 谞住注讚讬诐 讘讛 诪砖诪讜注讛 砖讘住讜祝 驻专拽 讻诇 讛爪诇诪讬诐 讜讙讜专住讬谉 讚讗讬注专讘讗 讞诪专讗 讚讗讬住讜专讗 讘讞诪专讬讛 讜讬砖 讞讜诇拽讬谉 讘讛 诇讜诪专 砖讗讬谉 诇讛 砖讜诐 转拽讜谉 讜讗注"驻 砖讬砖 驻讚讬讜谉 诇注"讝 讚讜拽讗 讘讚讘专 砖讗讬谞讜 讘诇讜诇 讜讙讜专住讬谉 讘讛 讘讚专讱 讗讞专转 讻诪讜 砖讛转讘讗专 砖诐 讜诪"诪 讘住转诐 讬讬谞谉 诪讜转专 讘讛讜诇讻转 讛谞讗讛 诇讬诐 讛诪诇讞 讜讬砖 讗讜诪专讬诐 砖讘住转诐 讬讬谞谉 讜讞讘讬转 讘讬讬谉 谞住讱 讗讬谉 讛讜诇讻转 讛谞讗讛 诇讬诐 讛诪诇讞 诪讜注诇转 讗诇讗 诪讻讬专讛 讞讜抓 诪讚诪讬 讬讬谉 谞住讱 讜讛诐 住讜讘专讬诐 砖诪讻讬专讛 讞讜抓 诪讚诪讬 讬讬谉 谞住讱 讙讚讜诇讛 讬讜转专 诪讛讜诇讻转 讛谞讗讛 讜讗讬谉 讘讚讘专讬诐 讗诇讜 讛讻专注 讜诇讚注转讬 讛讜诇讻转 讛谞讗讛 讜诪讻讬专讛 讞讜抓 诪讚诪讬 讬讬谉 谞住讱 讘讚讘讜专 讗讞讚 谞讗诪专讜 诇注谞讬谉 讛转专 讗诇讗 砖诇注谞讬谉 驻讬专讜砖 诪讻讬专转 讻诇诐 讞讜抓 诪讚诪讬 讬讬谉 谞住讱 讞诪讜专讛 讬讜转专. 砖讛专讬 讘讛讜诇讻转 讛谞讗讛 诪砖转诪砖 讘讙讜祝 讛讗住讜专 讻讙讜谉 诇讝诇讜祝 讜讻讬讜爪讗 讘讝讛:



砖讗专 讗讬住讜专讬谉 砖谞转注专讘讜 讻注讬谉 讬讬谉 讘讬讬谉 诪讜转专讬谉 诇讬诪讻专 讞讜抓 诪讚诪讬 讗讬住讜专 砖讘讛谉 讜诪"诪 讻转讘讜 讛讙讗讜谞讬诐 砖讚讘专讬诐 讛谞讗住专讬谉 讘转注专讜讘转 讗住讜专 诇诪讻专谉 诇讙讜讬诐 砖诪讗 讬讞讝讜专 讜讬诪讻专诐 诇讬砖专讗诇:



讜讞讘讬转 砖谞转注专讘讛 讘讞讘讬讜转 讜谞驻诇讛 讗讞转 诪讛谉 诇讬诐 讛讙讚讜诇 讛讜转专讜 讻诇谉 讗祝 讘砖转讬讛 讜讬砖 讞讜诇拽讬谉 砖讝讛 讗讬谞讜 讗诇讗 讘砖谞转注专讘讛 讘砖讬注讜专 讘讟讜诇讛 砖诇 专讜讘 讗住讜专讬谉 讘砖砖讬诐 讜砖诇 转专讜诪讛 讘诪讗讛 讜讻谉 讻诇谉 讗讘诇 讘驻讞讜转 诪讻谉 诇讗 讛讜转专讜 讜讗讬谉 讛讚讘专讬诐 谞专讗讬谉 讜讻谉 讬砖 讞讜诇拽讬谉 砖诇讗 诇讛转讬专 讗诇讗 讘讛谞讗讛 讜讻讘专 讛讻专注谞讜 讻讚注转 专讗砖讜谉 讘诪住讻转 讞讜诇讬谉 讜讻讘专 讻转讘谞讜 诪注谞讬谞讬诐 讗诇讜 讘驻专拽 讻诇 讛爪诇诪讬诐:





转讜住驻讜转 专讬"讚 (诪讛讚讜专讛 拽诪讗)

驻讬住拽讗 讗诇讜. 讗住讜专讬谉 讜讗讜住专讬谉 讘讻诇 砖讛讜 讬讬谉 谞住讱 驻讬' 讛诪讜专讛 讞讘讬转 讗讞转 讘讗诇祝 讞讘讬讜转 讜讝讛 砖驻讬专砖 讻谉 谞"诇 诪砖讜诐 讚讗诪专讬' 讘讙诪' 讚讛讗讬 转谞讗 讗讬转 诇讬讛 转专转讬 讚讘专 砖谞诪谞讬谉 讜讗讬住讜专讬 讛谞讗讛 诪砖"讛 驻讬' 讞讘讬转 砖诇 讬讬"谞 讚谞诪讻专转 讘诪谞讬谉 讜讗讬谞讜 谞"诇 讚讛讗 专讬砖讗 讚转谞谉 讬讬"谞 讗住讜专 讜讗住讜专 讘讻诇 砖讛讜 讘注"讻 讬讬谉 讘讬讬谉 讛讜讗 讜诇讗 讞讘讬转 讘讞讘讬讜转 诪讚转谞讬 讬讬谉 讘诪讬诐 讜诪讬诐 讘讬讬谉 讘谞"讟 诪讻诇诇 讚专讬砖讗 讬讬谉 讘讬讬谉 诪诪砖 诪讬讬专讬 讜诇讗 讞讘讬讜转 讘讞讘讬讜转 讜讻谉 转谞谉 谞诪讬 诇拽诪谉 讬讬"谞 砖谞驻诇 诇讘讜专 讻讜诇讜 讗住讜专 讘讛谞讗讛 砖"诪 讚讗驻讬诇讜 讬讬谉 讘讬讬谉 讗讜住专 讘讻诇 砖讛讜讗 讜讗注"讙 讚讗讬谞讜 讚讘专 砖讘诪谞讬谉 讜讗讬 拽砖讬讗 讛讗 讗诪专讬' 讘讙诪专讗 讚讛讗讬 转谞讗 讘注讬 转专转讬 转砖讜讘讛 谞"诇 讚讜拽讗 讘砖讗专 讻诇 讛讗讬住讜专讬谉 讗讘诇 讘讬讬谉 谞住讱 诇讗 诪砖讜诐 讞讜诪专讗 讚注"讝 讜讛讬诇讻讱 讗注"讙 讚诇讗 讛讜讬 讚讘专 砖讘诪谞讬谉 诇讗 讘讟讬诇 讛讗讬 转谞讗 转专转讬 讗讬转 诇讬讛 讚讘专 砖讘诪谞讬谉 讜讗讬住讜专讬 讛谞讗讛 讻讜' 谞"诇 讚诪讗讬 讚转谞谉 讘驻' 讙讬讚 讛谞砖讛 讙讬讚 讛谞砖讛 砖谞转注专讘 讘讬谉 讛讙讬讚讬诐 讘讝诪谉 砖诪讻讬专讜 讘谞"讟 讜讗诐 讗讬谞讜 诪讻讬专讜 讻讜诇诐 讗住讜专讬诐 讜讛讻讬 转谞谉 谞诪讬 讙讘讬 讞转讬讻' 砖诇 谞讘诇讛 讜诪讜拽讬 讟注诪讗 讘讙诪专讗 讛转诐 讚讙讬讚 讜讞转讬讻讛 讞砖讬讘讬 讜诇讗 讘讟诇讬 讛讗讬 转谞讗 驻诇讬讙 讗诪转谞讬' 讚拽住讘专 讻诇 讚讘专 砖讘诪谞讬谉 讗驻讬诇讜 讗诐 讗讬谞讜 讗住讜专讬 讛谞讗讛 诇讗 讘讟诇讜讻谉 谞诪讬 诪讗讬 讚转谞谉 讘驻"讙 讚注专讻' 讛讗讜专讙 诪诇讗 讛住讬讟 诪诇诪' 讛讘讻讜' 讘讘讙讚 讬讚诇拽 讛讘讙讚 诪砖注专讬 讛谞讝讬专 讜诪驻讟专 讞诪讜专 讘砖拽 讬讚诇拽 讛砖拽 讛讗讬 转谞讗 谞诪讬 驻诇讬讙 讗诪转谞讬' 讜拽住讘专 讚讻诇 讗讬住讜专讬 讛谞讗讛 讗驻讬' 讗诐 讗讬谞讜 讚讘专 砖讘诪谞讬谉 诇讗 讘讟诇 讜讻谉 谞诪讬 诪讗讬 讚转谞谉 讘转诪讜专讛 讻诇 讛讗讬住讜专讬谉 注"讙 讛诪讝讘讞 讗讜住专讬谉 讘讻诇 砖讛讜 讛专讜讘注 讜讛谞专讘注 讛诪讜拽爪讛 讜讛谞注讘讚 讛讗转谞谉 讜讛诪讞讬专 讜讛讻诇讗讬诐 讟专驻讛 讜讬讜爪讗 讚讜驻谉 讛讗讬 转谞讗 驻诇讬讙 讗诪转谞讬' 拽住讘专 讗注"讙 讚讗讬谉 讗讬住讜专讬 讛谞讗讛 讻讬讜谉 讚讛谉 讘注诇讬 讞讬讬诐 讜讞砖讬讘讬 讻讚讗诪专讬' 讘驻' 讻诇 讛讝讘讞讬诐 砖谞转注专讘讜 诇讗 讘讟诇讬 驻讬专砖 讛诪讜专讛 转专转讬 讗讬转 诇讬' 讚讘专 砖讘诪谞讬谉 讜讗讬住讜专讬 讛谞讗讛 讚讗讬讻讗 转专转讬 诇讞砖讬讘讜转讗 讚讞砖讬讘 讗讬住讜专 讚讬讚讛讜 讛讜讗 讚诇讗 讘讟讬诇 讗讘诇 驻专讜住转 讞诪抓 讘驻住讞 讛讜讗讬诇 讜讗讬谉 讚专讻讜 诇诪谞讜转 讘讟诇 讜诪砖诇讬讱 讗讞讚 诪讛谉 诇谞讛专 讜讛砖讗专 谞讜转谉 诇讻诇讘讜 讜讞转讬讻转 谞讘诇讛 讗注"讙 讚讚讘专 砖讘诪谞讬谉 讛讜讗 讻讬讜谉 讚诇讗讜 讗讬住讜专讬 讛谞讗讛 讛讜讗 讘讟诇' 讘专讜讘讗 讜砖讚讬 讞讚讗 诇讻诇讘讬' 讜讗讬谞讱 砖专讬 讘讗讻讬诇讛 讜讗讬谞讜 谞"诇 诪讛 砖讗诪专讜 诇讙讘讬 讞诪抓 讜讛砖讗专 谞讜转谉 诇讻诇讘讜 讗诇讗 讗驻讬诇讜 讘讗讻讬诇讛 砖专讬 讚讻讬讜谉 讚讘讟诇 讘专讜讘 诪讛 诇讬 讗讬住讜专 讛谞讗讛 诪讛 诇讬 讗讬住讜专 讗讻讬诇讛 讻讬 讛讬讻讬 讚讘讟诇 讗讬住讜专 讛谞讗讛 讚讬讚讬' 讜讗讬住讜专 讗讻讬诇讛 讚谞讘诇讛 讛讛"谞 讘讟诇 讗讬住讜专 讗讻讬诇讛 讚讬讚讬' 讙诐 讗讬谞讜 谞"诇 诪讛 砖讗诪专 诪砖诇讬讱 讗讞讚 诪讛诐 诇谞讛专 讗讜 诇讻诇讘讜 讗诇讗 讻讬讜谉 讚讘讟诇 讘专讜讘 讛讻诇 诪讜转专 讚转谞谉 讘驻专' 讘' 讚注专诇讛 讛转专讜诪讛 讜转专讜诪转 诪注砖专 砖诇 讚诪讗讬 讛讞诇 讜讛讘讬讻讜专讬诐 注讜诇讬诐 讘讗讞讚 讜诪讗讛 讜诪爪讟专驻讬谉 讝注"讝 讜爪专讬讱 诇讛专讬诐 讛注专诇讛 讜讻诇讗讬 讛讻专诐 注讜诇讬诐 讘讗讞讚 讜诪讗转讬诐 讜诪爪讟专驻谉 讝注"讝 讜讗"爪 诇讛专讬诐 讜诪拽砖讛 讘讬专讜砖诇诪讬 注诇 讛转专讜诪讛 讚转谞谉 爪专讬讱 诇讛专讬诐 讜讛诇讗 注专诇讛 讜讻诇讗讬 讛讻专诐 讗讬住讜专谉 讞诪讬专 讜砖谞讬谞讜 砖讗"爪 诇讛专讬诪谉 讗诇讗 讘讟诇讬谉 讜驻专讬拽 诪砖"讛 爪专讬讱 诇讛专讬诐 诪砖讜诐 讙讝诇 讛砖讘讟 驻讬' 诪砖讜诐 讙讝诇 讛讻讛谞讬诐. 砖讛转专讜诪讛 爪专讬讱 诇转转讛 诇讻讛谞讬诐 讗讘诇 注专诇讛 讜讻诇讗讬 讛讻专诐 讚讗讬谉 砖诐 讙讝诇 讘讟诇 讛讗讬住讜专 讜讗"爪 诇讛专讬诐 讗诇诪讗 讻诇 讛讗讬住讜专讬诐 砖讘转讜专讛 讘讟诇讬诐 讜讗"爪 诇讛专讬诐 讞讜抓 诪转专讜诪讛 诪驻谞讬 讙讝诇 讛讻讛谞讬诐: 



驻讬住拽讗 讬讬谉 谞住讱 砖谞驻诇 诇讘讜专 讻讜诇讜 讗住讜专 讘讛谞讗讛 专砖讘"讙 讗讜诪专 讬诪讻讜专 讻讜诇讜 诇讙讜讬 讞讜抓 诪讚诪讬 讬讬"谞 砖讘讜 驻讬' 诇讗 讚诪讬讗 讛讱 驻诇讜讙转讗 诇驻诇讜讙转讗 讚专"讗 讜专讘谞谉 讚讗讬驻诇讙讬 讘驻' 讻诇 讛爪诇诪讬诐 讚专"讗 讗诪专 讬讜诇讬讱 讛谞讗讛 诇讬诐 讛诪诇讞 讜讞讻"讗 讗讬谉 驻讚讬讜谉 诇注"讝 讚讛转诐 讛讜讬 砖专讬 专"讗 诇讛讜诇讬讱 讚诪讬 讛谞讗讛 诇讬诐 讛诪诇讞 讜讘转专 讚驻讚讛 诇讛谞讗转 注"讝 诪讜转专讜转 讻诇 讛讞讘讬讜' 诇诪讜讻专谉 讜讗注"讙 讚诪讜讻专 讞讘讬转 砖诇 讬讬"谞 讜诪拽讘诇 讚诪讬' 讜谞诪爪讗 谞讛谞讛 诪注"讝 诪讜转专 诪砖讜诐 讚讻讘专 驻讚讗讜 讜驻拽注 诇讬' 诇讗讬住讜专讗 讗讘诇 讗诐 诇讗 驻讚讛 注"讝 讬砖 诇讜诪专 讚讗住专 专"讗 诇诪讻讜专 讻诇 讛讞讘讬讜转 诇讙讜讬 讞讜抓 诪讚诪讬 讞讘讬转 讬讬"谞 讻讬讜谉 讚诇讗 驻讚讛 讞讘讬转 讬讬"谞 讘讻诇 讞讚讗 讜讞讚讗 讗讬讻讗 诇住驻讜拽讬 讚讬诇诪讗 讛讚讗 讛讜讗 讚讬讬"谞 讜讗注"讙 讚诪转谞讛 讘讛讚讬讛 讞讜抓 诪讚诪讬 讬讬"谞 诇讗 诪讬驻拽注 讗讬住讜专讬' 讘讛讻讬 讜讗讬谉 讝讛 讚专讱 驻讚讬讜谉 讜讚讜拽讗 讚专讱 驻讚讬讜谉 砖专讬 专"讗 讗讘诇 讝讛 砖讗讬谞讜 讚专讱 驻讚讬讜谉 讻专讘谞谉 讚驻诇讬讙讬 注诇讬' 讚专"砖 住"诇 讬"诇 讚讘讚专讱 驻讚讬讜谉 砖专讬 专"讗 讻"砖 诇诪讻讜专 讻讜诇讜 诇讙讜讬 讞讜抓 诪讚诪讬 讬讬"谞 砖讘讜 砖讗讬谞讜 谞讛谞讛 诪讬讬"谞 讻诇诇 讜讻诇诇 讜专讘谉 砖诪注讜谉 谞诪讬 讚砖专讬 诇诪讻讜专 讻讜诇讜 诇讙讜讬 讬"诇 讚讜拽讗 讘讻讬 讛讗讬 讙讜讜谞讗 砖专讬 讚诇讗 诪讬转讛谞讬 诪讬讬"谞 讻诇诇. 讗讘诇 注"讬 驻讚讬讜谉 诇讗 讚讗讬谉 驻讚讬讜谉 诇注"讝 讜讘转专 讛讻讬 讻讬 砖拽讬诇 讚诪讬 讗讜转讜 讞讘讬转 谞诪爪讗 讚讚诪讬 讬讬"谞 拽讗 砖拽讬诇 讜讬"诇 讚砖专讬 讻讛"讙 讘诇讗 驻讚讬讜谉 讜讻"砖 注"讬 驻讚讬讜谉 讜诪砖"讛 拽讘注讬 讛诇讻讛 讻专"讗 讗讜 讻专' 砖诪注讜谉 诪砖讜诐 讚诇讗 砖讬讬讻讗 驻诇讜讙转讬讬讛讜 诇讛讚讚讬 讻诇诇 讜讻讬 注讘讬讚 诇讛 驻讚讬讜谉 砖专讬 诇讝讘讜谞讬谞讛讜 讻讜诇讛讜 讜诇诪讬砖拽诇 讚诪讬 讻讜诇诐 讚讛诇讻讛 讻专"讗 讜讗讬 诇讗 注讘讬讚 诇讛 驻讚讬讜谉 诪讜讻专讬谉 讻讜诇谉 诇讙讜讬 讞讜抓 诪讚诪讬 讬"谞 讻专"砖: 



讗诪专 专讘 谞讞诪谉 讛诇讻讛 诇诪注砖讛 讬讬"谞 讬讬谉 讘讬讬谉 讗住讜专 讞讘讬讜转 讘讞讘讬讜' 诪讜转专 谞"诇 讚讗驻讬诇讜 注"讬 驻讚讬讜谉 谞诪讬 讗住讜专 讚讛讗 讘驻' 讻诇 讛爪诇诪讬诐 讚讗讬驻住讜' 讛诇讻讛 讻专"讗 讗诪专讬谞谉 讗诪专 专讘 讗讚讗 讘专 讗讛讘讛 诇"砖 讗诇讗 驻转 讗讘诇 讞讘讬转 诇讗 讜专讘 讞住讚讗 讗诪专 讗驻讬诇讜 讞讘讬转 讜讚讜拽讗 讞讘讬转 讛转讬专 专讘 讞住讚讗 讗讘诇 讬讬谉 讘讬讬谉 诇讗 讙专住讬' 讘驻' 讻诇 讛讝讘讞讬诐 砖谞转注专讘讜 讗诪专 专"谞 讗诪专 专讘讛 讘专 讗讘讛讜 讗诪专 专讘 讟讘注转 注"讝 砖谞转注专讘讜 讘诪讗讛 讟讘注讜转 讜谞驻诇讛 讗讞转 诪讛谉 诇讬诐 讛讙讚讜诇 讛讜转专讜 讻讜诇谉 讗诪专 专"诇 讞讘讬转 砖诇 转专讜诪讛 砖谞转注专讘讛 讘拽' 讞讘讬讜转 讜谞驻诇讛 讗讞转 诪讛谉 诇讬诐 讛讙讚讜诇 讛讜转专讜 讻讜诇谉 讚讗诪专讬' 讛讱 讚谞驻诇 讗讬住讜专讗 谞驻诇:





转讜住驻讜转 专讬"讚 (诪讛讚讜专讛 转谞讬谞讗)

讛诇讻讛 讻专砖讘"讙 讞讘讬转 讘讞讘讬转 诪讛 砖驻讬专砖 讛诪讜专讛 讚砖拽讬诇 讞讚讗 讜砖专讬 讘谞讛专讗 讜讗讬谞讱 谞讬砖转专讜 讘讛谞讗讛 讗讬谞讜 谞专讗讛 诇讬 砖诇讗 诪爪讬谞讜 砖讛转讬专 讚讘专 讝讛 讗诇讗 专' 讗诇注讝专 砖讝讛讜 讚专讱 驻讚讬讜谉 讜专砖讘"讙 诇讗 讬讚注讬' 诪讗讬 拽住讘专 讘驻讚讬讜谉 注"讝 讻讚驻讬专砖讬转 讘诪讛"拽:





转讜住驻讜转 专讬"讚 (诪讛讚讜专讛 转诇讬转讗讛)

驻讬住拽讗 讗诇讜 讗住讜专讬 讜讗讜住专讬谉 讻诇 砖讛谉 讻讜' 注讬讬谉 讘讛诇讻' 讬"讟 讚住驻专 诇拽讟 砖讘讬讗专转讬 砖诐 讚讻诇 讛讬讻讗 讚讗诪专讬' 讗讜住专讬谉 讘讻诇 砖讛谉 讛谞"诪 诇诪讬讝诇 诇讛转诐 讜诇诪讬住讘 讞讚 诪谞讛讜谉 讚讻讬讜谉 讚诇讗 讘讜讟诇 讛讜"诇 拽讘讜注 讜讻诇 拽讘讜注 讻诪讞爪讛 注诇 诪讞爪讛 讚诪讬 讗讘诇 讛讬讻讗 讚驻专讬砖 讞讚 诪谉 讛转注专讜讘转 讜谞驻讬拽 诇讘专讗讬 砖专讬 讚讗诪专讬谞谉 讻诇 讚驻专讬砖 诪专讜讘讗 驻专讬砖:





诪讛专砖"讗 - 讞讬讚讜砖讬 讛诇讻讜转

讘讚"讛 讛讗 转谞讗 诇讬讛 讻讜' 讗诪讗讬 转谞讬讬讛 讛讻讗 讛讗 讻讘专 讻讜' 讜讘讚"讛 讗讬 谞诪讬 诇诪注讜讟讬 讻讜' 讚讘专 砖讘诪谞讬谉 讻讚驻讬' 讜拽砖讛 讛砖转讗 讻讜' 讘诪砖讛讜 讻诇诇 讻讚驻专讬砖讬转 讜砖诪讗 讬砖 讻讜' 讻爪"诇:





诪讛专"诐

讚"讛 讛讗 转谞讬 诇讬讛 讛转诐 讜讻讜' 讜讬"诇 讚讜讚讗讬 讙讘讬 讞转讬讻转 谞讘讬诇讛 诇讬讻讗 诇砖谞讜讬讬 讛讻讬 讜讻讜' 诪讚拽转谞讬 讘砖专 讘讞诇讘 讜讻讜'. 讜讬砖 诇讛拽砖讜转 讚讛讻诇 讟注诪讗 诪讗讬 讚讻讬讜谉 讚讞讝讬谞谉 讚讛讗讬 转谞讗 诇讗 转谞讬 诪讗讬 讚转谞讬 诇讛 讛转诐 诪讚诇讗 拽转谞讬 讗讙讜讝讬 驻专讱 讜讚讜诪讬讛诐 诇讗 诇转谞讬 谞诪讬 诇讗 谞讘讬诇讛 讜诇讗 讘砖专 讘讞诇讘 讜讬"诇 讚诪砖讜诐 讛讻讬 转谞讗 讘砖专 讘讞诇讘 讻讚讬 砖转拽砖讛 诇谉 诇讬转谞讬 谞诪讬 讞转讬讻转 谞讘讬诇讛 讜谞爪讟专讱 诇砖谞讜讬讬 讛讗讬 转谞讗 转专转讬 讗讬转 诇讬讛 讜讻讜' 讜谞砖诪注 诪讬谞讛 讚讗讬谉 讗讬住讜专 讻诇 砖讛讜讗 讗诇讗 讘讚讘专 砖讬砖 讘讜 转专转讬 讚讛讬讬谞讜 讚讘专 砖讘诪谞讬谉 讜讙诐 讛讜讗 讗讬住讜专讬 讛谞讗讛 讗诇讗 砖诇驻讬 诪讛 砖讻转讘讜 讛转讜住' 讘讚讘讜专 砖讗讞专 讝讛 讚诇诪注讜讟讬 讚讛讻讗 讗讬谞讜 专"诇 讚诇诪注讜讟 诪诪砖 砖讗讬谞讜 讘诪砖讛讜 讗诇讗 讚诇讗 讞砖讬讘 诇讬讛 讗"讻 讛讚专讗 拽讜砖讬讗 诇讚讜讻转讗 讜讬"诇 诪"诪 讗转讗 诇诪注讜讟讬 砖讗专 讗讬住讜专讬 讛谞讗讛 砖讗讬谞谉 讚讘专 讞砖讜讘 砖讗讬谞讜 讘诪砖讛讜 讞讜抓 诪讞诪抓 讘驻住讞 讻讚诪砖诪注 讘转讜住' 讘讚讘讜专 砖讗讞专讬讜:





专砖"砖

专砖"讬 讚"讛 转专转讬. 讜诪砖诇讬讱 讗' 讻讜' 讜讛砖讗专 谞讜转谉 诇讻诇讘讜. 注讬' 讘专讗"砖:



专砖"讬 讚"讛 讗讙讜讝讬 驻专讱. 讗讜 砖诇 讻讛"讻 讛谉. 注诪砖"讻 注"讚 讘讝讛 诇注讬诇 (住讜 讗):



专砖"讬 讚"讛 讞讘讬转 讘讞讘讬转. 讚砖拽讬诇 讚诪讬 讞讚讗 讜砖讚讬 讘谞讛专讗. 讻"谞 讚爪"诇 讜谞专讗讛 讚讛讻讗 讗讝讬诇 讘砖讟转 讛专诪讘"诐 讘驻讟"讝 诪讛诇' 诪"讗 讛诇讻"讟 讜讻诪砖"讻 讛讻"诪 砖诐 讘讚注转讜 讚专砖讘"讙 讜讚专"讗 诇注讬诇 (讘住驻"讙) 讞讚讗 讛讬讗 讜转专讜讬讬讛讜 讗讛讚讚讬 砖讬讬讻谉 讗讘诇 砖诐 诇注讬诇 诇讗 驻讬专砖 讻谉:



转讚"讛 讛讗. 砖讛专讬 注专诇讛 讜讻诇讗讬诐 讜讻讛"讻 讗讛"谞 讻讜'. 注诪砖"讻 诇注讬诇 (住讜) 讚谞"诇 诇诪讞讜拽 诪讚讘专讬讛诐 转讬讘转 讜讻诇讗讬诐:



转讚"讛 诇诪注讜讟讬. 讜讗"讻 驻诇讬讙讬 讻讜' 诇讛讛讬讗 讚驻讙"讛 讻讜'. 讜讛转讜讬"讟 讛讜住讬祝 讙诐 驻专讜讟讜转 讚住讜祝 诪注讬诇讛 讜转诪讜讛 讚讛专讬 讛拽讚砖 讗讛"谞 讛讜讗 讜诪讟讘注 讞砖讜讘 讻诪砖"讻 讛转讜住' 砖诐 (讜讛讜讗 注爪诪讜 讘砖诐 讛讻"诪) 讜讻"诪 讻讗谉 讘住"讚 砖讛拽砖讛 诪讚讜注 诇讗 讞砖讬讘 讛讛讬讗 讚诪注讬诇讛 讜讙"讝 诇"拽 讚讛讗 转谞讗 诇讬讛 讛转诐 讻诪讜 讚诪转专抓 讛砖"住 注诇 讛讗 讚讗讙讜讝讬 讻讜':

